indian cricket covid 19: ബി സി സി ഐ അടച്ചുപൂട്ടി, ജീവനക്കാര് ഇനി വീട്ടിലിരിക്കും! കൊവിഡ്19 നെ നേരിടാനുറച്ച് ഇന്ത്യന് ക്രിക്കറ്റ് - bcci to shut down mumbai office amid covid-19 pandemic | Samayam Malayalam\nbcci to shut down mumbai office amid covid-19 pandemic\nബി സി സി ഐ അടച്ചുപൂട്ടി, ജീവനക്കാര് ഇനി വീട്ടിലിരിക്കും! കൊവിഡ്19 നെ നേരിടാനുറച്ച് ഇന്ത്യന് ക്രിക്കറ്റ്\nSreejith T | Samayam Malayalam | Updated: 17 Mar 2020, 09:22:00 AM\nകൊവിഡ്19 എന്ന മഹാമാരിയുടെ ഭീതിയില് രാജ്യത്തെ ഏറ്റവും വലിയ സ്‌പോര്‍ട്‌സ് ബോഡിയായ ബി സി സി ഐയുടെ മുംബൈ ആസ്ഥാനം അടച്ച് പൂട്ടി. ജീവനക്കാരോട് വീട്ടില് ഇരുന്ന് ജോലി ചെയ്യാനാവശ്യപ്പെട്ടു.കൊറോണ വൈറസിന്റെ വ്യാപനം തടയുക എന്ന ലക്ഷ്യത്തോടെ ലോകമെമ്പാടും ഐസൊലേഷന് പോലുള്ള പ്രതിരോധ പ്രവര്‍ത്തനങ്ങള് നടക്കുകയാണ്\nവാംഖഡെ സ്‌റ്റേഡിയത്തിലെ ബി സി സി ഐ ആസ്ഥാനം അടച്ചു\nതാത്പര്യമുള്ളവര്‍ക്ക് ആസ്ഥാനത്ത് വന്ന് ജോലി ചെയ്യാം\nകൊവിഡ് 19നെ പ്രതിരോധിക്കാന് ബി സി സി ഐ\nകൊവിഡ്19 എന്ന മഹാമാരിയുടെ ഭീതിയില് രാജ്യത്തെ ഏറ്റവും വലിയ സ്‌പോര്‍ട്‌സ് ബോഡിയായ ബി സി സി ഐയുടെ മുംബൈ ആസ്ഥാനം അടച്ച് പൂട്ടി. ജീവനക്കാരോട് വീട്ടില് ഇരുന്ന് ജോലി ചെയ്യാനാവശ്യപ്പെട്ടു.\nക്രിക്കറ്റ് മത്സരങ്ങളെല്ലാം തന്നെ അനിശ്ചിത കാലത്തേക്ക് നിര്‍ത്തിവെച്ചതിനാല് ബി സി സി ഐ ആസ്ഥാനത്ത് കാര്യമായ ജോലികളില്ല. കൊറോണ വൈറസിന്റെ വ്യാപനം തടയുക എന്ന ലക്ഷ്യത്തോടെ ലോകമെമ്പാടും ഐസൊലേഷന് പോലുള്ള പ്രതിരോധ പ്രവര്‍ത്തനങ്ങള് നടക്കുകയാണ്. ഇത് ബി സി സി ഐയും ഏറ്റെടുക്കുകയാണ്.\nവാംഖഡെ സ്റ്റേഡിയത്തില് പ്രവര്‍ത്തിക്കുന്ന ബി സി സി ഐ ഹെഡ്ക്വാര്‍ട്ടേഴ്‌സില് ആര്‍ക്കെങ്കിലും വന്ന് ജോലി ചെയ്യേണ്ടതുണ്ടെങ്കില് അത് തടയില്ലെന്നും ബോര്‍ഡ് വൃത്തങ്ങള് അറിയിച്ചു. അതേ സമയം സ്വയം ഐസൊലേഷനില് കഴിയാന് താത്പര്യമുള്ള ജീവനക്കാരെ തടയുകയുമില്ല.\nഇന്ത്യന് പ്രീമിയര് ലീഗ് ക്രിക്കറ്റും ആഭ്യന്തര ടൂര്‍ണമെന്റുകളും, ഇറാനി കപ്പ്, ചലഞ്ചര് ട്രോഫി മത്സരങ്ങളും ബി സി സി ഐ അനിശ്ചിതമായി നിര്‍ത്തിവെച്ചിരിക്കുയാണ്.\nമാര്‍ച്ച് 29നായിരുന്നു ഐ പി എല് ആരംഭിക്കേണ്ടിയിരുന്നത്. ദേശീയ ക്രിക്കറ്റ് അക്കാദമി സോണല് ക്യാമ്പുകള് നിര്‍ത്തി വെച്ചിട്ടുണ്ട്. പ്രീ സീസണ് പരിശീലന ക്യാമ്പുകള് ഐ പി എല് ടീമുകളും വേണ്ടെന്ന് വെച്ചു. ഇന്ത്യയില് 114 പേര്‍ക്കാണ് കോവിഡ്19 സ്ഥിരീകരിച്ചത്. രണ്ട് മരണവും റിപ്പോര്‍ട്ട് ചെയ്തു. ആഗോളതലത്തില് 160000 പേര്‍ക്കാണ് വൈറസ് ബാധയുള്ളത്. ആറായിരം പേര് മരിച്ചു.\nAlso Read: ഈ5വിദേശതാരങ്ങളോട് ഇന്ത്യൻ ആരാധക‍ർക്കുള്ള പ്രിയം ചെറുതല്ല; കാരണം ഐപിഎൽ തന്നെ!!\nമുംബൈ ഇന്ത്യൻസ് ഫാസ്റ്റ് ബൗളർ സെൽഫ് ഐസൊലേഷനിൽ; വീട്ടിലെത്തിയ താരത്തിന് ഭാര്യ നൽകിയ സന്ദേശം ഇതാണ്!!ആര്‍ട്ടിക്കിള് ഷോ\nബിസിസിഐ indian cricket covid 19 coronavirus bcci mumbai bcci\nWeb Title : bcci to shut down mumbai office amid covid-19 pandemic


ലോകമെമ്പാടു നിന്നും കേരളത്തിലേക്ക് സഹായം എത്തുന്നു; മലയാളി സഹോദരങ്ങള്‍ക്ക് ഐക്യദാര്‍ഡ്യവും പിന്തുണയും പ്രഖ്യാപിച്ച് മാര്‍പാപ്പയും\nനൂറ്റാണ്ടിലെ മഹാപ്രളയത്തില് വിറങ്ങലിച്ചു നില്‍ക്കുന്ന കേരളത്തിലേക്ക് ലോകത്തിന്റെ നാനാഭാഗത്തു നിന്നും സഹായം എത്തിക്കൊണ്ടിരിക്കുന്നു. മലയാളികള് കുടിയേറിയ നാടുകളില് നിന്നെല്ലാം ധനപരമായും , ദുരിതാശ്വാസ സാമഗ്രുകള് വഴിയായുമുള്ള സഹായം ലഭ്യമാക്കിക്കൊണ്ടിരിക്കുകയാണ്.\nമലയാളി സംഘടനകള് നടത്താനിരുന്ന പ്രവാസി നാട്ടിലെ ഓണാഘോഷങ്ങളെല്ലാം മാറ്റിവച്ചു കഴിഞ്ഞു. നാട്ടില് പതിനായിരങ്ങള് വേദനിക്കുമ്പോള് ആഹ്ലാദത്തോടെ ആര്‍ക്ക് ആഘോഷത്തില് പങ്കു ചേരാനാകും. ഓണാഘോഷത്തിനു വേണ്ടി ചെലവാക്കാനിരുന്ന തുകയും, മറ്റു രീതിയില് സമാഹരിക്കുന്ന തുകയുമൊക്കെ കേരളത്തിലെ ദുരിതാശ്വാസത്തിനായി എത്തിക്കുവാന് സംഘടനകള് തീരുമാനിച്ചു കഴിഞ്ഞു.\nഅമേരിക്കയിലെ പല ഇംഗ്ലീഷ് ദേവാലയങ്ങളിലും കേരളത്തിനു വേണ്ടി പ്രത്യേക പ്രാര്‍ഥനകള് നടത്തി. ഞായറാഴ്ച വത്തിക്കാന് ചത്വരത്തില് കേരളത്തിനു വേണ്ടി പ്രാര്‍ഥിക്കുക എന്ന ബാനര് ഉയര്‍ന്നു നിന്നിരുന്നു. കേരളത്തിലുള്ള സഹോദരങ്ങള്‍ക്ക് നമ്മുടെ ഐക്യദാര്‍ഡ്യവും പിന്തുണയയും ഉറപ്പാക്കാന് അന്താരാഷ്ട്ര സമൂഹത്തിന് ബാധ്യതയുണ്ടെന്ന് ഫ്രാന്‍സിസ് പതിനാറാമന് മാര്‍പാപ്പ സന്ദേശത്തില് പറഞ്ഞു.


ഹീറോ എക്‌സ്പള്‍സ് 200, 200T ബൈക്കുകള് മെയ് ഒന്നിന് - Malayalam DriveSpark\nപുതിയ ഹീറോ എക്‌സ്പള്‍സ് 200, 200T ബൈക്കുകള് മെയ് ഒന്നിന്\nPublished: Friday, April 26, 2019, 12:00 [IST]\n2017 നവംബര് മുതല് കാത്തിരിക്കുകയാണ് പുതിയ ഹീറോ എക്‌സ്പള്‍സിനായി ഇന്ത്യ. 2018 ഓട്ടോ എക്‌സ്‌പോയില് ബൈക്കിനെ കണ്ടപ്പോള് ആരാധകര് ഉറപ്പിച്ചു, എക്‌സ്പള്‍സ് 200 വിപണിയില് ഉടനെത്തുമെന്ന്. പക്ഷെ വീണ്ടും ഒരുവര്‍ഷം കടന്നുപോയി. വിവിധ രാജ്യാന്തര മോട്ടോര് ഷോകളില് എക്‌സ്പള്‍സ് 200 -മായി ഹീറോ ചുറ്റിയടിച്ചുകൊണ്ടിരുന്നു. കഴിഞ്ഞവര്‍ഷം അവസാനം മിലാന് മോട്ടോര്‍സൈക്കിള് ഷോയില് എക്‌സ്പള്‍സിനൊപ്പം എക്‌സ്പള്‍സ് 200T പതിപ്പിനെയും കമ്പനി അവതരിപ്പിക്കുകയുണ്ടായി.\nഎന്തായാലും നീണ്ട കാത്തിരിപ്പുകള്‍ക്ക് വിരാമാവുകയാണ്. എക്‌സ്പള്‍സ് 200, എക്‌സ്പള്‍സ് 200T ബൈക്കുകള് മെയ് ഒന്നിന് വിപണിയിലെത്തും. ഇരു ബൈക്കുകളുടെയും പ്രൊഡക്ഷന് പതിപ്പിനെ കഴിഞ്ഞദിവസങ്ങളില് ക്യാമറ പൂര്‍ണ്ണമായി പകര്‍ത്തിയിരുന്നു. ഓഫ്‌റോഡ് ബൈക്കുകളുടെ ഗണത്തിലാണ് എക്‌സ്പള്‍സ് 200 പെടുന്നത്.\nഉയര്‍ന്ന വിന്‍ഡ്‌സ്‌ക്രീന്, വയര് സ്‌പോക്ക് വീലുകള് തുടങ്ങിയ ഒരുപാട് സവിശേഷതകള് എക്‌സ്പള്‍സ് 200 -നുണ്ട്. ഇതേസമയം, ടൂററായതുകൊണ്ട് അലോയ് വീലുകളാണ് എക്‌സ്പള്‍സ് 200T പതിപ്പില്. എക്‌സ്പള്‍സ് 200 -ലെ മുന് പിന് ഓള്‍ടെറെയ്ന് ടയറുകള് 21 ഇഞ്ചും 18 ഇഞ്ചും വലുപ്പം കുറിക്കും. ഉയര്‍ന്നാണ് ബൈക്കില് മുന് മഡ്ഗാര്‍ഡ് ഒരുങ്ങുന്നത്.\nവട്ടത്തിലുള്ള ഹെഡ്‌ലാമ്പും വീതികൂടിയ ഹാന്‍ഡില്‍ബാറും വലിയ പാനിയറുകളും ലഗ്ഗേജ് റാക്കും എക്‌സ്പള്‍സ് 200 -ലെ മറ്റു വിശേഷങ്ങളാണ്. ഓഫ്‌റോഡിങ് ശേഷി മുന്‍നിര്‍ത്തി 220 mm ആണ് ബൈക്കിന്റെ ഗ്രൗണ്ട് ക്ലിയറന്‍സ്. എക്‌സ്പള്‍സ് 200T -യുടെ കാര്യമടുത്താല് 17 ഇഞ്ചാണ് അലോയ് വീലുകളുടെ വലുപ്പം. മുന്നില് എംആര്‍എഫ് നൈലോഗ്രിപ്പ് സാപ്പര് ടയറും പിന്നില് എംആര്‍എഫ് REVZ-S ടയറും ഒരുങ്ങും.\nഉയരം കുറഞ്ഞ ഇരുണ്ട് വിന്‍ഡ്‌സ്‌ക്രീനാണ് ബൈക്കിന് ലഭിക്കുന്നത്. എക്‌സ്പള്‍സ് 200 -നെ അപേക്ഷിച്ച് എക്‌സ്പള്‍സ് 200T -യ്ക്ക് 30 mm ഗ്രൗണ്ട് ക്ലിയറന്‍സ് കുറവാണുതാനും. ഡിസൈനിലെ ചെറു വ്യത്യാസങ്ങളൊഴിച്ചാല് ഇരു ബൈക്കുകളുടെയും എഞ്ചിനും ഷാസിയും ഒന്നുതന്നെയാണ്. എക്‌സ്ട്രീം 200R -ലെ 200 സിസി നാലു സ്‌ട്രോക്ക് എഞ്ചിന് എക്‌സ്പള്‍സ് 200, 200T മോഡലുകളില് തുടിക്കും.\nഎയര് കൂളിങ്, ഫ്യൂവല് ഇഞ്ചക്ഷന് സംവിധാനങ്ങളുടെ പിന്തുണ എഞ്ചിനുണ്ട്. 8,000 rpm -ല് 18 bhp കരുത്തും 6,500 rpm -ല് 17 Nm torque -മാണ് എഞ്ചിന് സൃഷ്ടിക്കുക. ഗിയര്‍ബോക്‌സ് അഞ്ചു സ്പീഡ്. ഇരു ടയറുകളിലും പെറ്റല് ഡിസ്‌ക്കാണ് ബ്രേക്കിങ്ങിനായുള്ളത്.\n37 mm ടെലിസ്‌കോപിക് ഫോര്‍ക്കുകള് മുന്നിലും ക്രമീകരിക്കാവുന്ന മോണോഷോക്ക് പിന്നിലും സസ്‌പെന്‍ഷന് നിറവേറ്റും. ഒറ്റ ചാനല് എബിഎസ് സംവിധാനം എക്‌സ്പള്‍സ് മോഡലുകളില് അടിസ്ഥാനമായി ഇടംപിടിക്കും. ഡിജിറ്റല് സ്പീഡോമീറ്റര്, എല്‍ഇഡി ഹെഡ്‌ലാമ്പ്, എല്‍ഇഡി ടെയില്‍ലാമ്പ് എന്നിങ്ങനെ നീളും ഹീറോ എക്‌സ്പള്‍സ് മോഡലുകളുടെ പൊതു വിശേഷങ്ങള്.\nഔദ്യോഗിക അവതരണത്തില് മാത്രമേ ബൈക്കുകളുടെ വില കമ്പനി പ്രഖ്യാപിക്കുകയുള്ളൂ. ഒരുലക്ഷം രൂപയ്ക്ക് താഴെ എക്‌സ്പള്‍സിനെ കൊണ്ടുവരുമെന്നാണ് ഹീറോ മുമ്പ് പ്രഖ്യാപിച്ചത്. പുതിയ ബൈക്കുകള്‍ക്ക് ഒന്നുമുതല് 1.1 ലക്ഷം രൂപ വരെ വില പ്രതീക്ഷിക്കാം.\nSpy Image Source: MotoPixelTV\nHero XPulse 200, XPulse 200T India Launch Date. Read in Malayalam.\nStory first published: Friday, April 26, 2019, 12:00 [IST]


'എന്റെ വിവാഹമാണ്': വെളിപ്പെടുത്തലുമായി വിശാൽ | Webdunia Malayalam\nഅടുത്ത വർഷം വിവാഹിതനാകുമെന്ന് നടനും നടികര് സംഘം നേതാവുമായ വിശാല്. നടികര് സംഘത്തിന്റെ കെട്ടിടത്തിന്റെ പണി 2018ല് പൂര്‍ത്തിയാകുമെന്നും അതിന് ശേഷമുള്ള തന്റെ ആദ്യ പണി വിവാഹിതനാകുക എന്നാണെന്നും വിശാല് മാധ്യമങ്ങളോട് പറഞ്ഞു.\nഎന്നാല്, ആരെയാണ് വിവാഹം കഴിക്കുന്നത് എന്നത് സംബന്ധിച്ച സൂചനകളൊന്നും താരം പങ്കുവെച്ചിട്ടില്ല. അതേസമയം, ശരത്ത്കുമാറിന്റെ മകളും തെന്നിന്ത്യന് നടിയുമായ വരലക്ഷ്മി ശരത്ത്കുമാറുമായി താരം പ്രണയത്തിലാണെന്നും വരലക്ഷ്മിയെ ആണ് വിശാൽ വിവാഹം കഴിക്കാൻ പോകുന്നതെന്നും കോടമ്പാക്കത്തൊരു വാർത്തയുണ്ട്.\nരണ്ടു വര്‍ഷത്തില് ഏറെയായി ഇരുവരും തമ്മില് പ്രണയത്തിലാണെന്നാണ് റിപ്പോര്‍ട്ടുകള് സൂചിപ്പിക്കുന്നത്. വിശാലും വരലക്ഷ്മിയുടെ പിതാവ് ശരത്ത്കുമാറും തമ്മിൽ അത്ര നല്ല ബന്ധമല്ല ഉള്ളതെന്നതും പരസ്യമായ രഹസ്യമാണ്. വിശാലിനെതിരെ അഴിമതി ആരോപണങ്ങള് ഉള്‍പ്പെടെ ശരത്ത്കുമാറും സംഘവും ഉന്നയിച്ചിരുന്നു.\nനടികര് സംഘം കെട്ടിടത്തിന്റെ നിര്‍മ്മാണവുമായി ബന്ധപ്പെട്ടായിരുന്നു ആരോപണങ്ങള് എല്ലാം. തനിക്കെതിരെ ഉയര്‍ന്ന ആരോപണങ്ങള് വിശാല് തള്ളിക്കളയുകയും ശരത്ത്കുമാര് ഉള്‍പ്പെടെയുള്ള സംഘത്തെ രൂക്ഷമായി വിമര്‍ശിക്കുകയും ചെയ്തിരുന്നു. എതിർ പക്ഷത്ത് നിൽക്കുന്നയാളുടെ മകളെ വിശാൽ വിവാഹം കഴി‌ക്കുമോ എന്ന ആകാംഷയിലാണ് ആരാധകർ.


മുന്തിരിവള്ളികള് തളിര്‍ക്കുമ്പോള് - റെക്കോര്‍ഡ് കളക്ഷന് -\nമോഹന്‍ലാലിന്റെ തെലുങ്ക് സിനിമ ജനത ഗരേജിന്റെയും, മലയാളത്തില് ഒപ്പത്തിന്റെയും, പുലി മുരുഗന്റെയും വന് വിജയത്തിന് ശേഷം, മോഹന്‍ലാല് തന്റെ സിനമകളുടെ വിജയ ഘോഷയാത്ര മുന്തിരി വള്ളികള് തളിര്‍ക്കുമ്പോളിനോടൊപ്പം തുടരുകയാണ്. മുന്തിരിവള്ളികള് വന് ബോക്സ് ഓഫീസ് കളക്ഷന് വാരി കൂട്ടി കൊണ്ട് റെകോഡുകള് ഭേദിക്കുകയാണ്!\n2017 Jan 20 നു പുറത്തിറങ്ങിയ മുതിരിവള്ളികള് , 2016ലെ മോഹന്‍ലാലിന്റെ ഓണം റിലീസ് ആയ ഒപ്പം ത്തിന്‍റെ റെക്കോഡുകള് തകത്ത് കൊണ്ടു, മലയാളത്തിലെ ആദ്യ വാര കളക്ഷന്‍ന്റെ നിരയില് രണ്ടാമത് എത്തി കഴിഞ്ഞു. ഈ കുടുംബ ചിത്രത്തിന് പ്രേക്ഷകരില് നിന്നും ലഭിച്ച വരവേല്‍പ്പ് , ഇനി യുള്ള ദിവസങ്ങളിലും ചിത്രത്തിന്‍റെ കളക്ഷന് വളരെ ഉയരും എന്നാ പ്രതീക്ഷ നല്‍കുന്നു.\nMay 7, 2018 May 7, 2018 Amruth MollyLive\nതെന്നിന്ത്യന് സിനിമയുടെ പ്രിയ താരമാണ് ആര്യ. ആര്യയും ത്രിഷയും വിവാഹിതരാവാന് പോവുകയാണെന്നുള്ള വാര്‍ത്തയായിരുന്നു കഴിഞ്ഞ ദിവസം സോഷ്യല് മീഡിയയിലൂടെ പ്രചരിച്ചത്. താരത്തിന്റെ 35ാം പിറന്നാളായിരുന്നു കഴിഞ്ഞുപോയത്. ഇതുവരെയും വിവാഹം കഴിക്കാത്തതെന്താണ് എന്ന തരത്തിലുള്ള ചോദ്യം നിരവധി തവണ ഉയര്‍ന്നുവന്നിരുന്നു. എന്നാല് ഇതേക്കുറിച്ച് തൃഷ ഇതേക്കുറിച്ച് കൃത്യമായി പ്രതികരിച്ചിരുന്നില്ല. ഇത്രയും കാലത്തെ സിനിമാജീവിതത്തില് താരത്തിന്റെ വലിയൊരാഗ്രഹമായിരുന്നു മലയാള സിനിമയില് അഭിനയിക്കണമെന്നത്. ശ്യാമപ്രസാദിന്റെ ഹേയ് ജൂഡിലൂടെയാണ് താരം മലയാളത്തില് അഭിനയിച്ചത്. മുന്‍പൊരിക്കല് താരത്തിന്റെ വിവാഹം നിശ്ചയിച്ചിരുന്നു. എന്നാല് പിന്നീട് അത് […]


ചുറ്റുമുള്ള ആൾക്കൂട്ടത്തിന്റെ കണ്ണീർ നോവ് അറിയാതെ സൈനികന്റെ ഒക്കത്തിരുന്ന് അച്ഛന്റെ മുഖത്ത് തലോടി ദേവരഥ് ; ഒരു മാസം മുന്‍പ് പുഞ്ചിരിയോടെ രാജ്യ സേവനത്തിലേക്ക് മടങ്ങിയ പ്രിയതമന്റെ തണുത്തുറഞ്ഞ മുഖത്ത് വീണ് അലറിക്കരഞ്ഞ് തളർന്ന് ഗീതു ; സിയാച്ചിനില് മഞ്ഞുമല ഇടിഞ്ഞ് മരിച്ച സൈനികന് ജന്മനാട് വിടനല്‍കി\nകാട്ടാക്കട : കണ്ട് നിന്നവരുടെ നെഞ്ച് പിളർത്തുന്ന കാഴ്ചയായിരുന്നു അഖിലിന്റ വീട്ടിൽ. ത്രിവർണ്ണ പതാക പുതച്ച് മുന്നിലെത്തിയ അഖിലിന്റെ ചേതനയറ്റ ശരീരത്തിന് മുന്നിൽ നാടിന്റെ നിലവിളി ഉയർന്നു.\nസൈനികന്റെ ഒക്കത്തിരുന്ന് അച്ഛന്റെ മുഖത്ത് തലോടുന്ന ദേവരഥിന്റെ ചിത്രം ഏവരുടെയും കരളലിയിക്കുന്നതായിരുന്നു. ഏക മകന്റെ ആദ്യ പിറന്നാൾ ആഘോഷിച്ച് ഒരു മാസം മുന്‍പ് പുഞ്ചിരിയോടെ രാജ്യ സേവനത്തിലേക്ക് മടങ്ങിയ പ്രിയതമന്റെ തണുത്തുറഞ്ഞ മുഖത്ത് വീണ് അലറിക്കരഞ്ഞ് ഗീതു.\nഫോണിൽ വിശേഷം പറഞ്ഞ് മഞ്ഞ് പാളികൾക്ക് അടിയിലേക്കു പോയി മറഞ്ഞ മകന്റെ തണുത്തുറഞ്ഞ ശരീരത്തിലേക്ക് വീണ് അമ്മയുടെ നിലവിളി.\nആദ്യം മുതൽക്കെ ധൈര്യം സംഭരിച്ചിരുന്നെങ്കിലും ഒടുവിൽ പിടിവിട്ട് പോയ പിതാവിനെയും സഹോദരനെയും ആശ്വാസിപ്പിക്കാനുള്ള വിഫല ശ്രമങ്ങൾ. അവസാനമായി ഒരു നോക്ക് കാണാൻ ജനം കുഴയ്ക്കാട് സ്കൂൾ അങ്കണത്തിലും വീട്ടിലും രാവിലെ തന്നെ സ്ഥാനം പിടിച്ചു. എല്ലാവർക്കും അഖിലിനെ കുറിച്ച് പറയാൻ നല്ലത് മാത്രം.\nഅഖിലിന്റെ മൃതദേഹം എത്തിക്കുന്നത് അറിഞ്ഞ് വിവിധ സ്ഥലങ്ങളിൽ നിന്ന് അനവധി പേരാണ് കുഴയ്ക്കാടേക്ക് ഒഴുകിയെത്തിയത്.


ചൂടും കൊതുകുകടിയും; ഉറങ്ങാനാകാതെ കെജ്രിവാള് | Mosquitoes' bite giving Kejriwal sleepless night - Malayalam Oneindia\nചൂടും കൊതുകുകടിയും; ഉറങ്ങാനാകാതെ കെജ്രിവാള്\nPublished: May 23 2014, 11:35 [IST]\nദില്ലി: ജയിലില് കനത്ത ചൂടും കൊതുകുകടിയും മൂലം ഉറങ്ങാനാകാതെ ദില്ലി മുന് മുഖ്യമന്ത്രിയും ആം ആദ്മി പാര്‍ട്ടി കണ്‍വീനറുമായ അരവിന്ദ് കെജ്രിവാള് വലഞ്ഞു. ബി ജെ പി നേതാവ് നിതിന് ഗഡ്കരി നല്‍കിയ മാനനഷ്ടക്കേസില് തിഹാര് ജയിലില് കഴിയുന്ന കെജ്രിവാളിന് രണ്ടാം ദിവസമാണ് അസഹ്യമായ കൊതുകുകടി കാരണം ഉറക്കം പോയത്. ഒരു സീലിംഗ് ഫാന് മാത്രമാണ് കെജ്രിവാള് കഴിയുന്ന നാലാം നമ്പര് സെല്ലില് ഉള്ളത്.\nവെറും തറയില്, ജയില് അധികൃതര് നല്‍കിയ പായ വിരിച്ചായിരുന്നു കെജ്രിവാളിന്റെ ഉറക്കം. ആദ്യ ദിവസം തടസ്സമൊന്നും പറയാതെ ജയില് ഭക്ഷണം കഴിച്ച കെജ്രിവാള് തറയില് കിടന്നുറങ്ങിയിരുന്നു. ഡയബറ്റിക് രോഗിയായ കെജ്രിവാളിന് കോടതി നിര്‍ദേശ പ്രകാരം മരുന്നുകളും ലഭ്യമാക്കിയിട്ടുണ്ട്. സെല്ലില് ടി വി ഇല്ല. ദിനപ്പത്രം കിട്ടും. തിഹാര് ജയിലില് നാലാം നമ്പര് സെല്ലിലാണ് കെജ്രിവാള് കഴിയുന്നത്.\nകെജ്രിവാളിൻറെ അറസ്റ്റിൽ പ്രതിഷേധിച്ച് ദില്ലിയിൽ എ എ പി പ്രവർത്തകരുടെ പ്രകടനം\nജുഡീഷ്യല് കസ്റ്റഡി കാലാവധി അവസാനിച്ചതിനെ തുടര്‍ന്ന് കെജ്രിവാളിനെ വെളളിയാഴ്ച വീണ്ടും കോടതിയില് ഹാജരാക്കും. ജാമ്യത്തുക കെട്ടിവെക്കാന് തയ്യാറാകാത്തതിനെ തുടര്‍ന്നാണ് കെജ്രിവാളിനെ കോടതി മൂന്ന് ദിവസത്തെ ജുഡീഷ്യല് കസ്റ്റഡിയില് വിട്ടത്. എന്നാല് വെള്ളിയാഴ്ചയും ജാമ്യത്തുക കെട്ടിവെക്കാന് കെജ്രിവാള് തയ്യാറാകില്ല എന്നാണ് റിപ്പോര്‍ട്ടുകള്.\nഭാര്യ സുനിത കെജ്രിവാള്, മറ്റ് പാര്‍ട്ടി നേതാക്കള് എന്നിവര് തിഹാര് ജയിലില് അരവിന്ദ് കെജ്രിവാളിനെ സന്ദര്‍ശിച്ചു. കെജ്രിവാളിനെ ജയിലില് അടച്ചതിന് ശേഷം തിഹാര് ജയിലിന് മുന്നിലും ദില്ലിയിലും ആം ആദ്മി പാര്‍ട്ടി പ്രവര്‍ത്തകര് പ്രതിഷേധ പ്രകടനങ്ങള് നടത്തുന്നുണ്ട്. കെജ്രിവാളിന്റെ ജയിലില് പോക്കിനെ നാടകം എന്ന് വിളിക്കുന്നതില് സുനിത കെജ്രിവാള് തന്റെ അതൃപ്തി അറിയിച്ചു.\nMosquitoes' bite giving Ex-Delhi CM Arvind Kejriwal sleepless night in Tihar Jail.\nStory first published: Friday, May 23, 2014, 11:35 [IST]


ഒരു കാലഘട്ടം നെഞ്ചേറ്റിയ മലയാളികളുടെ പ്രിയ നായികയാണ് ഈ പെൺകുട്ടി-Shobana childhood photos on instagram\nഎൺപതുകളിലും തൊണ്ണൂറുകളിലും നിരവധി ചിത്രങ്ങളിലൂടെ മലയാളസിനിമയിലെ സൂപ്പർതാര പദവി അലങ്കരിച്ചിരുന്ന അഭിനേത്രി\nUpdated: December 20, 2020 9:16:15 am\nതാരങ്ങളുടെയും സെലിബ്രിറ്റികളുടെയുമെല്ലാം കുട്ടിക്കാല ചിത്രങ്ങളും സ്ക്രീനിന് അപ്പുറത്തെ അവരുടെ വിശേഷങ്ങളുമെല്ലാം അറിയാൻ ആരാധകർക്ക് എന്നും താൽപ്പര്യമാണ്. താരങ്ങളും സമയം കിട്ടുമ്പോഴൊക്കെ ജീവിതത്തിലെ വിശേഷങ്ങളും പഴയകാല ഓർമചിത്രങ്ങളുമെല്ലാം സമൂഹമാധ്യമങ്ങളിൽ ആരാധകർക്കായി പങ്കുവയ്ക്കാറുണ്ട്. മലയാളികളുടെ എക്കാലത്തേയും പ്രിയ നായികയുടെ ചിത്രമാണ് ഇപ്പോൾ സോഷ്യൽ മീഡിയയുടെ ഹൃദയം കവരുന്നുത്. അത് മറ്റാരുമല്ല, ശോഭനയാണ്.\n‘വിടമാട്ടേക്സ്’ എന്ന ശോഭനയുടെ ഫാൻ പേജിലാണ് ചിത്രം പങ്കുവച്ചിരിക്കുന്നത്. ശോഭനയുടെ നിരവധി കുട്ടിക്കാല ചിത്രങ്ങൾ പേജിൽ പങ്കുവച്ചിട്ടുണ്ട്.\nRead more: മമ്മൂട്ടിയ്ക്ക് ഒപ്പമുള്ള ഈ കുട്ടി ഇപ്പോൾ തെന്നിന്ത്യയിലെ സൂപ്പർ നായിക\nWeb Title: Shobana childhood photos on instagram


മനുഷ്യാവകാശത്തിന്റെയും മനുഷ്യാവകാശത്തിന്റെയും പ്രചാരണങ്ങൾ\nഉചിതമായ അവഗണിച്ച വിഷയങ്ങളിൽ പൊതു താല്പര്യം ഉദ്ഘാടനം ചെയ്യാൻ പിച്ചെൽ ഹെൽപ്പ് പ്രവർത്തിക്കുന്നു. ക്ലാസിക്, ഇന്റർനെറ്റ് അധിഷ്ഠിത ആശയവിനിമയം, ആ വിവരങ്ങളുടെ ഒരു വൈറൽ ട്രാൻസ്മിഷൻ എന്നിവയ്ക്കായി മാധ്യമ ശ്രദ്ധ ആവശ്യമാണ്. സോഷ്യൽ നെറ്റ് വർക്കിങ് കാമ്പെയിനുകളുടെ ഏതെങ്കിലും പങ്കാളിത്തം പ്രോത്സാഹിപ്പിക്കുകയും പ്രോത്സാഹിപ്പിക്കുകയും ചെയ്യുന്നു. ഞങ്ങളുടെ കാമ്പെയ്നുകളെക്കുറിച്ചുള്ള ഞങ്ങളുടെ ചങ്ങാതിമാരുടെ സുഹൃത്തുക്കളോട് സംസാരിച്ച് ഞങ്ങളെ പിന്തുണക്കാൻ ശ്രമിക്കുക.\nസ്റ്റിക്കി പോസ്റ്റ്On 21. ജനുവരി 2020\nVogelschiss gegen Hass - വിദ്വേഷ അയയ്‌ക്കുന്നവർക്കുള്ള ചുവന്ന കാർഡ്\nസ്റ്റിക്കി പോസ്റ്റ്On 18. ജനുവരി 2020\nസ്റ്റിക്കി പോസ്റ്റ്On 5. നവംബർ 10\nസ്റ്റിക്കി പോസ്റ്റ്On ക്സനുമ്ക്സ. ഫെബ്രുവരി XX\nയൂറോപ്യൻ ടിന്നിലടച്ച ബ്രെഡ് എമർജൻസി എയ്ഡ് - ലൈവ്സ്ട്രീം സ്വാം എയ്ഡ് സോഫ്റ്റ്വെയർ ഉപയോഗത്തിലാണ്\nസ്റ്റിക്കി പോസ്റ്റ്On ക്സനുമ്ക്സ. സെപ്റ്റംബർ 29\nബാൽസെൻ ഓറ്റ്കർ & കമ്പനി കെ.ജി.\nഎല്ലാവരുടേയും സ്നേഹം അവിടെയുണ്ട്. പ്രചാരം: സ്നേഹത്തിന് അതിരുകളില്ല\nസ്റ്റിക്കി പോസ്റ്റ്On ക്സനുമ്ക്സ. മേയ് മാസം\nസ്റ്റിക്കി പോസ്റ്റ്On ക്സനുമ്ക്സ. ഏപ്രിൽ 29\nമനുഷ്യാവകാശത്തിന്റെയും മനുഷ്യാവകാശത്തിന്റെയും പ്രചാരണങ്ങൾ ഡിസംബർ 3rd, 2019ഒലിവർ ബിഎന്കൊവ്സ്കി


കാളകളെ വേണ്ട; പശുക്കളുടെ പ്രത്യുല്‍പ്പാദനത്തിലും കൈകടത്തി യുപി സര്‍ക്കാര് - Janayugom Online\nHome / Latest News / കാളകളെ വേണ്ട; പശുക്കളുടെ പ്രത്യുല്‍പ്പാദനത്തിലും കൈകടത്തി യുപി സര്‍ക്കാര്\nPosted on December 04, 2018, 8:28 pm\nലക്‌നൗ: പശുക്കളുടെ അവകാശങ്ങള് നടപ്പിലാക്കുന്നതിനുള്ള നെട്ടോട്ടങ്ങള്‍ക്കിടെ അവയുടെ പ്രത്യുല്‍പ്പാദനത്തിലും കൈകടത്താനൊരുങ്ങി യു പി സര്‍ക്കാര്.\nകന്നുകാലികളുടെ കശാപ്പ് നിരോധിച്ചതുമൂലം തെരുവില് നിരവധി കന്നുകാലികള് അലയുന്നതിനെതിരെയാണ് യുപി സര്‍ക്കാര് പുതിയ പദ്ധതിയുമായി രംഗത്ത് വന്നിരിക്കുന്നത്. തെരുവില് അലയുന്ന കാളക്കിടാങ്ങളെ ഒന്നും ചെയ്യാനാകാത്തത് പ്രശ്‌നമായതിനെത്തുടര്‍ന്ന് പശുക്കളുടെ പ്രത്യുല്‍പ്പാദനത്തില് നിയന്ത്രണങ്ങള് ഏര്‍പ്പെടുത്താന് സര്‍ക്കാര് തീരുമാനിക്കുകയായിരുന്നു.\nപശുക്കിടാങ്ങള് മാത്രം ജനിക്കുന്ന തരത്തിലുളള ബീജം തെരഞ്ഞെടുത്ത് പശുക്കളില് കുത്തി വയ്ക്കുകയാണ് ചെയ്യുന്നത്. പദ്ധതി 95ശതമാനം വരെ വിജയകരമായെന്നും ഇവര് അവകാശപ്പെടുന്നു. ഇറ്റാവ, ലക്ഷ്മിപൂര്‍ഖേരി,ബാരാബങ്കി എന്നീ ജില്ലകളിലാണ് പരീക്ഷണാടിസ്ഥാനത്തില് ഇത് നടപ്പാക്കിയത്. ‘സെക്‌സ് സോര്‍ട്ടഡ് സെമന് സ്‌കീം’ എന്നാണ് പദ്ധതിയുടെ പേര്.\nപദ്ധതി വിജയകരമായതോടെ 75 ജില്ലകളിലേക്കും പദ്ധതി വ്യാപിപ്പിക്കാനൊരുങ്ങുകയാണ് സര്‍ക്കാര്. പദ്ധതി സംസ്ഥാന മന്ത്രിസഭ അംഗീകരിച്ച് കഴിഞ്ഞു. പരീക്ഷണ പദ്ധതിയില് പിറന്ന 581 കിടാങ്ങളില് 522 ഉം പശുക്കിടാങ്ങളായിരുന്നുവെന്ന് സംസ്ഥാന മന്ത്രിയും സര്‍ക്കാര് വക്താവുമായ ശ്രീകാന്ത് ശര്‍മ പറഞ്ഞു. നാടന് ഇനങ്ങളായ സഹിവാള്, ഗിര്, ഹരിയാന്‍വി, താര്‍പര്‍കര്, ഗംഗോത്രി എന്നിവയിലാണ് പരീക്ഷണം നടത്തിയത്. കന്നുകാലി വളര്‍ത്തുന്നവര് ഇതിനായി 300 രൂപ നല്‍കണം. വരള്‍ച്ചബാധിത പ്രദേശമായ ബുന്ദേല്‍ഖണ്ഡില് ഇത് നൂറ് രൂപയാണ്.\nബിജെപിയെ ഛത്തീസ്ഗഢ് കയ്യൊഴിയുന്നു; കോണ്‍ഗ്രസ് അധികാരത്തിലേക്ക്\nഇസ്രയിൽ; മിന്നൽ പ്രളയത്തിൽ9മരണം


വയനാട് ചുരത്തിലൂടെ കാറില് യുവാക്കളുടെ സാഹസികയാത്ര; വിഡിയോ വൈറല്\nതിരക്കേറിയതും അപകട വളവുകളുമുള്ള വയനാട് ചുരത്തില് രാത്രിയില് യുവാക്കളുടെ അപകടകരമായ സാഹസിക യാത്ര. കാറിന്റെ ഡിക്കി തുറന്നു വെച്ചും കാല് പുറത്തിട്ടുമുള്ള യാത്രയുടെ ദൃശ്യങ്ങള് സോഷ്യല്‍മീഡിയയില് വൈറലാവുകയാണ്. വാഹനത്തിന് മുന്നിലും പിന്നിലുമായി നൂറുകണക്കിന് വാഹനങ്ങള് സഞ്ചരിക്കുമ്പോഴാണ് അപകടയാത്ര.\nയുവാക്കള് മദ്യലഹരിലായിരുന്നെന്നും വാഹനം പേരാമ്പ്ര സ്വദേശിയുടേതാണെന്നും സൂചനയുണ്ട്. പിന്നിലെ വാഹനത്തില് നിന്നാണ് ദൃശ്യങ്ങള് പകര്‍ത്തിയിരിക്കുന്നത്. എന്നാലിത് എപ്പോഴാണെന്നത് സംബന്ധിച്ച് വ്യക്തതയില്ല. ഫേസ്ബുക്കിലും വാട്‌സാപ്പ് ഗ്രൂപ്പുകളിലും വ്യാപകമായി പ്രചരിക്കുകയാണിപ്പോള് ഈ വീഡിയോ ദൃശ്യങ്ങള്.\nTags: rash drive, wayand curve


Author: Sinan Antoon\nBook by Sinan Antoon\nഇറാഖ് യുദ്ധത്തിൽ യഥാർത്ഥത്തിൽ നാമാവശേഷമായത് എന്താണ് ? പരിസ്ഥിതിനാശങ്ങൾ . സാംസ്‌കാരിക ലോകങ്ങൾ ,ജന്തുവംശങ്ങൾക്ക് നേരിട്ട വിപത്തുകൾ .ജീവജാലങ്ങൾ അനുഭവിച്ച സമാനകളിലാത്ത വേദന. വസ്തുലോകത്തിന് വന്നുചേർന്ന ഭൗതീകവും ആന്തരീകവുമായ വിഷമതകൾ . ഒരു രാജ്യം അനുഭവിച്ച മഹാദുരന്തങ്ങൾ .ശവപ്പറമ്പായി മാറിയ വാസസ്ഥലങ്ങൾ .മൂർച്ചയുള്ള തൂലികയിലൂടെ എഴുത്തുകാരൻ അക്കഥയെഴുതുന്നു .പുസ്തകങ്ങളിലൂടെ , അനുബന്ധങ്ങളിലൂടെ ഒരു ലോകം തുറന്നുവെക്കുന്നു\nAbout Sinan Antoon\nഅറബ് സാഹിത്യത്തിലെ അറിയപ്പെടുന്ന കവിയും വാഗ്മിയും നോവലിസ്റ്റും സാഹിത്യവിമര്‍ശകനുമാണ് സിനാന് അന്‍തൂണ്. 1967ല് ബാഗ്ദാദില് ജനിച്ചു. 1990 ല് ബാഗ്ദാദ് യൂണിവേഴ്‌സിറ്റിയില്‍നിന്നും ഇംഗ്ലീഷ് സാഹിത്യത്തില് ബിരുദമെടുത്തു. 1991ലെ ഗള്‍ഫ് യുദ്ധകാലത്ത് അമേരിക്കയിലേക്ക് കുടിയേറിയ സിനാന് ജോര്‍ജ് ടൗണ് യൂണിവേഴ്‌സിറ്റിയില്‍നിന്നും ഇംഗ്ലീഷില് പോസ്റ്റ് ഗ്രാജുവേഷന് നേടി. 2006ല് ഹാര്‍വാര്‍ഡ് യൂണിവേഴ്‌സിറ്റിയില് നിന്നും അറബിയിലും ഇസ്ലാമിക് പഠനത്തിലും പി.എച്ച്ഡി എടുത്തു. അറബ് ദേശീയതയിലും സംസ്‌കാരത്തിലും ഊന്നിയുള്ള എഴുത്താണ് സിനാന് അന്‍തൂണിന്റേത്. 2003ല് ഇറാഖിലുണ്ടായ അമേരിക്കന് അധിനിവേശത്തിനെതിരെ സ്വന്തം നാടിന്റെ ശബ്ദമുയര്‍ത്തുന്ന ബാഗ്ദാദ് എന്ന ഡോക്യുമെന്ററി ഇദ്ദേഹം സംവിധാനം ചെയ്തിട്ടുണ്ട്. മാതളമരത്തിനു മാത്രം അറിയുന്നത്. 2013ലെ അന്താരാഷ്ട്ര അറബിക് ബുക്കര് പുരസ്‌കാരത്തിലേക്ക്പരിഗണിക്കപ്പെട്ട എഴുത്തുകാരനാണ് സിനാന് അന്‍തൂണ്. 2013ല് അമേരിക്കന് അക്കാദമിയുടെ ബെര്‍ലിന് പുരസ്‌കാരം സിനാന് നേടിയിട്ടുണ്ട്. കോര്‍പ്‌സ് വാഷര് എന്ന നോവലിന് 2014ലെ വിവര്‍ത്തക പുരസ്‌കാരം ലഭിച്ചിട്ടുണ്ട്. വിവിധ രാജ്യങ്ങളില്‍നിന്നും പുറത്തു വരുന്ന ആനുകാലികങ്ങളിലും പത്രങ്ങളിലും സമൂഹമാധ്യമങ്ങളിലും കോളമിസ്റ്റാണ് സിനാന്. ഒമ്പതിലധികം വിദേശ ഭാഷകളിലേക്ക് സിനാന് അന്‍തൂണിന്റെ നോവലുകളും കവിതകളും മൊഴിമാറ്റം ചെയ്യപ്പെട്ടിട്ടുണ്ട്.\nBooks by Sinan Antoon\n243 (Sale Price)


കള്ളം പറഞ്ഞതാര്? ഐസക്ക് കരടെന്ന് പറഞ്ഞത് 14 ന് ; അന്തിമ റിപ്പോര്‍ട്ട് ആറാം തിയതി സമര്‍പ്പിച്ചെന്ന് സിഎജി | cag says they submitted final report in order to submit in assembly\nകള്ളം പറഞ്ഞതാര്? ഐസക്ക് കരടെന്ന് പറഞ്ഞത് 14 ന് ; അന്തിമ റിപ്പോര്‍ട്ട് ആറാം തിയതി സമര്‍പ്പിച്ചെന്ന് സിഎജി\nTrivandrum, First Published 16, Nov 2020, 8:18 PM\nകരട് റിപ്പോര്‍ട്ടിലെ വിവരങ്ങള് എന്നാവര്‍ത്തിച്ച് പറഞ്ഞാണ് മന്ത്രി തോമസ് ഐസക്ക് സിഎജിയെ വിമര്‍ശിച്ചത്. എന്നാല് ഇത് കരട് റിപ്പോര്‍ട്ടല്ല സിഎജിയുടെ അന്തിമറിപ്പോര്‍ട്ടാണെന്ന് ആദ്യം പറഞ്ഞത് രാഷ്ട്രീയനിരീക്ഷകനായ ജോസഫ് സി മാത്യൂവാണ്.\nതിരുവനന്തപുരം:സിഎജി സർക്കാരിന് നൽകിയത് സമ്പൂർണ്ണ റിപ്പോർട്ടെന്ന് സിഎജിയുടെ വാർത്താക്കുറിപ്പ്. നവംബർ 11ന് സിഎജി പുറത്തിറക്കിയ വാർത്താക്കുറിപ്പില് റിപ്പോർട്ട് ആറാം തിയതി നൽകിയെന്ന് വ്യക്തമാക്കുന്നുണ്ട്. നിയമസഭയിൽ സമർപ്പിക്കാനുള്ള റിപ്പോർട്ടാണെന്നും കുറുപ്പിൽ വിശദീകരിക്കുന്നുണ്ട്. ഇതോടെ കരട് റിപ്പോർട്ടാണ് സിഎജി നൽകിയതെന്ന ധനമന്ത്രിയുടെ വാദം പൂർണ്ണമായും പൊളിയുകയാണ്.\nനവംബർ 14 ശനിയാഴ്‍ചയാണ് സിഎജി റിപ്പോർട്ടിനെതിരെ കടുത്ത വിമർശനവുമായി ധനമന്ത്രി വാർത്താസമ്മേളനം നടത്തിയത്. സിഎജി രാഷ്ട്രീയം കളിക്കുന്നുവെന്നാരോപിച്ചായിരുന്നു ധനമന്ത്രിയുടെ വിമർശനം. കരട് റിപ്പോർട്ടല്ല ഇത് സമ്പൂർണ്ണ റിപ്പോർട്ടാണെന്ന് ഏഷ്യാനെറ്റ് ന്യൂസിലെ ന്യൂസ് അവറിൽ രാഷ്ട്രീയ നിരീക്ഷകൻ ജോസഫ് സി മാത്യ അന്ന് വ്യക്തമാക്കിയിരുന്നു. എന്നാൽ ഇക്കാര്യം ധനമന്ത്രി ആവർത്തിച്ച് നിഷേധിച്ചു.\nരാജ്യത്തിന്‍റെ ചരിത്രത്തിലാദ്യമായാണ് നിയമസഭയിൽ വെക്കുന്നതിന് മുൻപ് സിഎജി റിപ്പോർട്ടിന്‍റെ വിശദാംശങ്ങൾ വാർത്താസമ്മേളനം വിളിച്ച് ധനമന്ത്രി തന്നെ വിമർശിക്കുന്നത്. ഇത് ചട്ട ലംഘനമാണെന്നാണ് പ്രതിപക്ഷആരോപണം. എന്നാൽ കരട് റിപ്പോർട്ടാണെന്ന നിലപാടിൽ ഉറച്ച് നിൽക്കുകയാണ് ധനമന്ത്രി. ഇക്കാര്യത്തിൽ നാളെ വിശദമായി പ്രതികരിക്കുമെന്നും ഡോ തോമസ് ഐസക്ക് വ്യക്തമാക്കി.\nLast Updated 16, Nov 2020, 10:13 PM\nയുവതിയുടെ മൃതദേഹം പെട്ടിയിലാക്കി ഉപേക്ഷിച്ച നിലയില്\nകൊച്ചിൻ ഷിപ്പ് യാഡിൽ 39 ഒഴിവുകൾ; ഓൺലൈൻ അപേക്ഷ ഡിസംബർ 3,7തീയതി വരെ\nന്യൂനമർദം നാളെയോടെ ചുഴലിക്കാറ്റാകും, കേരളത്തിൽ കനത്ത ജാഗ്രതാ നിർദ്ദേശം, അതിശക്ത മഴയ്ക്ക് സാധ്യത,\nടി20ക്ക് പ്രഥമ പരിഗണന നല്‍കി ബിസിസിഐ; ആഭ്യന്തര ക്രിക്കറ്റ് സീസണ് വെട്ടിച്ചുരുക്കും\nകെഎസ്എഫ്ഇ റെയ്ഡിന് ഉത്തരവിട്ടത് വിജിലൻസ് ഡയറക്ടർ: റെയ്ഡ് രഹസ്യാന്വേഷണ റിപ്പോർട്ടിനെ തുടർന്ന്\nഭാര്യയെ മതംമാറാൻ നിർബന്ധിച്ചതിന് ഭർത്താവിനെതിരെ കേസെടുത്ത് മധ്യപ്രദേശ് പൊലീസ്\nനൈജീരിയയിൽ തീവ്രവാദി ആക്രമണം: 110 കർഷക തൊഴിലാളികളെ കൂട്ടക്കൊല ചെയ്തു\nതേനീച്ചയ്ക്കുള്ള ഭീഷണികൾ, തേനീച്ച വളർത്തുമ്പോൾ ഇക്കാര്യങ്ങൾ ശ്രദ്ധിക്കാം


കുഞ്ചാക്കോ ബോബൻ ചെമ്പൻ വിനോദ് കൂട്ട് കെട്ടിലെ ചിത്രം ” ഭീമൻറെ വഴി” തിയേറ്ററുകളിലേക്ക്…. – Malayalam Movie Hits\nനടൻ ചെമ്പൻ വിനോദ് ജോസിന്റെ രചനയിൽ അഷറഫ് ഹംസ സംവിധാനം ചെയ്യുന്ന ചിത്രമാണ് “ഭീമൻറെ വഴി” 2021 ഡിസംബർ3ന് റിലീസ് ചെയ്യും. തന്റെ ആദ്യ ചിത്രമായ തമാശയ്ക്ക് ശേഷം അഷ്‌റഫ് ഹംസ ചെയ്യുന്ന ഈ ചിത്രത്തിൽ കുഞ്ചാക്കോ ബോബനും ചിന്നു ചാന്ദ്‌നിയും പ്രധാന കഥാപാത്രങ്ങളെ അവതരിപ്പിക്കുന്നു. ചെമ്പൻ വിനോദ് ജോസ്, ജിനു ജോസഫ്, നിർമൽ പാലാഴി, വിൻസി അലോഷ്യസ് എന്നിവർ സഹകഥാപാത്രങ്ങളെ അവതരിപ്പിക്കുന്നു.\nറിമ കല്ലിങ്കലിൻറെയും ആഷിഖ് അബുവിൻറെയും ഒപിഎം സിനിമാസുമായി സഹകരിച്ച് ചെമ്പോസ്‌കി മോഷൻ പിക്‌ചേഴ്‌സിന് കീഴിൽ ചെമ്പൻ വിനോദ് ജോസ് ആണ് ചിത്രം നിർമ്മിക്കുന്നത്. അങ്കമാലി ഡയറീസിന് ശേഷം ചെമ്പൻ വിനോദിന്റെ രണ്ടാമത്തെ തിരക്കഥയാണിത്. നിസാം കാദിരിയാണ് ചിത്രം എഡിറ്റ് ചെയ്തിരിക്കുന്നത്. ചിത്രത്തിന്റെ ഛായാഗ്രഹണം നിർവഹിച്ചിരിക്കുന്നത് ഗിരീഷ് ഗംഗാധരൻ . ഒറിജിനൽ ഗാനങ്ങളും പശ്ചാത്തല സംഗീതവും ഒരുക്കിയിരിക്കുന്നത് വിഷ്ണു വിജയ് ആണ്.\n2020 ഡിസംബറിൽ മലപ്പുറം ജില്ലയിലെ കുറ്റിപ്പുറത്ത് ചിത്രത്തിന്റെ പ്രധാന ഫോട്ടോഗ്രാഫി ആരംഭിച്ചു.തമാശ ഫെയിം ചിന്നു ചാന്ദ്‌നിയെ ജൂഡോ പരിശീലകയായി നായികയായി തിരഞ്ഞെടുത്തു. 2021 ഫെബ്രുവരിയിൽ ചിത്രീകരണം പൂർത്തിയാക്കി ഏപ്രിലിൽ റിലീസ് പ്രതീക്ഷിച്ചിരുന്നുവെങ്കിലും ഇന്ത്യയിലെ കോവിഡ്-19 പാൻഡെമിക് കാരണം മാറ്റിവെക്കുകയായിരുന്നു.


DYFI on gold smuggling case investigation | സ്വർണക്കടത്തിന്റെ ഒരറ്റത്ത് വി മുരളീധരനും ബിജെപിയും; കോൺഗ്രസിന് മൗനം; സ്വർണക്കടത്ത് കേസിലെ അന്വേഷണം ശരിയായ രീതിയിൽ നടക്കില്ല എന്നുറപ്പിച്ച് പറയാൻ സാധിക്കുമെന്ന് ഡിവൈഎഫ്ഐ സംസ്ഥാന സെക്രട്ടറി എഎ റഹീം - MarunadanMalayalee.com\nSeptember 19, 202010:30 PM IST Permalink\nതിരുവനന്തപുരം: വിദേശകാര്യ സഹമന്ത്രിയായി വി മുരളീധരൻ തുടരുന്നിടത്തോളം കാലം സ്വർണക്കടത്ത് കേസിലെ അന്വേഷണം ശരിയായ രീതിയിൽ നടക്കില്ല എന്നുറപ്പിച്ച് പറയാൻ സാധിക്കുമെന്ന് ഡിവൈഎഫ്ഐ സംസ്ഥാന സെക്രട്ടറി എഎ റഹീം. രാജ്യത്തും രാജ്യത്തിന് പുറത്തുള്ള സ്വാധീനമുള്ളവരും ഇതിന് പിന്നിൽ പ്രവർത്തിച്ചു എന്നാണ് എൻഐഎ പറഞ്ഞത്.\nഎൻഐഎ മുരളീധരന്റെ പേര് പറയാതെ പറയുകയാണ്. 'ഇന്ത്യയിലെ വിമാനത്താവളങ്ങൾ വഴി സ്വർണം കടത്തിയിരിക്കുന്നു,അത് തീവ്രവാദ പ്രവർത്തനത്തിന് ഉപയോഗിച്ചു, വൻ റാക്കറ്റിൽ ഇന്ത്യയുടെ അകത്തും പുറത്തുമുള്ള വലിയ സ്വാധീനമുള്ള നേതാക്കൾ പ്രവർത്തിച്ചിരിക്കുന്നു; മുരളീധരനെ കുറിച്ച് ഇതിനേക്കാൾ നന്നായി എങ്ങനെയാണ് പറയുന്നത്'; റഹീം ചോദിച്ചു\nഎന്തുകൊണ്ടാണ് കസ്റ്റംസ് ഉദ്യോഗസ്ഥരെ നാടുകടത്തുന്നത്. എന്തുകൊണ്ടാണ് ഫൈസൽ ഫരീദിനെ കൂട്ടിക്കൊണ്ടുവരുന്നതിന് വിദേശ കാര്യവകുപ്പ് മുൻകയ്യെടുക്കാത്തത്. എന്തുകൊണ്ട് അറ്റാഷെ ഒരു കുറ്റവും ചെയ്തില്ലെന്ന് വി മുരളീധരൻ ഏകപക്ഷീയമായി ആദ്യമെ പ്രസ്താവിച്ചത്. ഡിപ്ലോമാറ്റിക് ബാഗേജല്ലെന്ന് എന്തുകൊണ്ടാണ് വി മുരളീധരൻ ആവർത്തിച്ച് പറയുന്നത്. അനിൽ നമ്പ്യാരെ കൊണ്ട് കോൺസുലേറ്റ് ജനറലിന് അതു സംബന്ധിച്ച് വ്യാജ രേഖ ഉണ്ടാക്കാൻ നേതൃത്വവും കൊടുത്തു.\nരാജ്യസുരക്ഷയെ ബാധിക്കുന്ന ഗുരുതരമായ സ്വർണക്കടത്തിന്റെ അറ്റത്ത് മുരളീധരനും ബിജെപിയുമാണ് എന്നുള്ളതിന്റെ ലക്ഷണമൊത്ത ഉദാഹരണമാ ണിത്. വി മുരളീധരന്റെ രാജിക്കാര്യത്തിൽ എന്തുകൊണ്ട് യുഡിഎഫ് മൗനം പാലിക്കുന്നു. പ്രധാന പ്രതികൾക്ക് കസ്റ്റംസ് കേസിൽ ജാമ്യം കിട്ടുന്നു. കേന്ദ്രത്തിന്റെയും ഉന്നതരുടേയും ഇടപെടലില്ലാത്തെ എങ്ങനെ ജാമ്യം കിട്ടുമെന്ന് റഹീം ചോദിച്ചു. അന്വേഷണത്തെ ആദ്യം മുതൽ അട്ടിമറിക്കാൻ വി മുരളീധരൻ ശ്രമിക്കുകയാണ്. ഒരു നിമിഷം പോലും വൈകാതെ മുരളീധരൻ രാജിവെക്കണമെന്നും റഹീം വ്യക്തമാക്കി


teo arrested for molesting minor girl | നന്നായി പഠിച്ചിരുന്ന പെണ്‍കുട്ടി തോറ്റു; കാര്യം തിരക്കിയ ടീച്ചര് അവള് പറഞ്ഞത് കേട്ട് ഞെട്ടി; നാല് വര്‍ഷമായി സ്‌കൂള് വിട്ട് ചെല്ലുമ്പോള് താന് ബലാത്സംഗത്തിനിരയാകുന്നു | Mangalam\nTuesday, August 20, 2019 Last Updated3Min 28 Sec ago English Edition\nWednesday 03 Jul 2019 07.49 AM\nറായ്പൂര്: ആറാം ക്ലാസുവരെ നന്നായി പഠിച്ചിരുന്ന പെണ്‍കുട്ടി പതുക്കെ പഠനത്തില് നിന്നും പിന്നോട്ട് പോകുന്നു. ക്ലാസില് സംസാരിക്കാതെയായി. ഒമ്പതാം ക്ലാസിലെത്തിയതോടെ പല വിഷയങ്ങള്‍ക്കും പരീക്ഷയില് തോക്കാന് തുടങ്ങി. ഇതോടെ സ്‌കൂളിലെ പ്രിന്‍സിപ്പാള് കുട്ടിയെ കൗണ്‍സിലിംഗിന് വിധേയയാക്കി. കുട്ടിയുടെ തുറന്ന് പറച്ചിലില് അക്ഷരാര്‍ത്ഥത്തില് പ്രിന്‍സിപ്പാള് ഞെട്ടി. കഴിഞ്ഞ നാല് വര്‍ഷമായി താന് ബലാത്സംഗം ചെയ്യപ്പെടുന്നുവെന്ന് കുട്ടി വെളിപ്പെടുത്തി. ആദ്യം സംസാരിക്കാന് മടിച്ച പെണ്‍കുട്ടി പിന്നീട് പൊട്ടിക്കരഞ്ഞുകൊണ്ടാണ്പ്രിന്‍സിപ്പലിനോട് കാര്യങ്ങള് വിവരിച്ചത്.\nഇപ്പോള് 15 വയസാണ് പെണ്‍കുട്ടിയുടെ പ്രായം. ഛത്തീസ്ഗഡിലെ ബലോഡ് ജില്ലയിലാണ് സംഭവം. അഞ്ചാം ക്ലാസില് പഠിക്കുമ്പോഴാണ് താന് ആദ്യമായി ബലാത്സംഗം ചെയ്യപ്പെട്ടതെന്ന് പെണ്‍കുട്ടി പറഞ്ഞു. 30കാരനായ അയല്‍വാസി ചോക്ലേറ്റ് നല്‍കി പ്രലോഭിപ്പിച്ച് തന്നെ ബലാത്സംഗം ചെയ്യുകയായിരുന്നെന്ന് കുട്ടി പറഞ്ഞു. സംഭവം പുറത്ത് പറഞ്ഞാല് തന്നെ കൊന്നു കളയുമെന്ന് ഇയാള് ഭീഷണിപ്പെടുത്തിയെന്നും പെണ്‍കുട്ടി തുറന്ന് പറഞ്ഞു.\nനാല് വര്‍ഷമായി സ്‌കൂള് വിട്ട് വരുന്ന വഴി ഇയാള് തന്നെ ബലാത്സംഗം ചെയ്യുകയായിരുന്നെന്നും. മറ്റൊരു സുഹൃത്തിനെ ഇയാള് വിളിച്ചുവരുത്തി അയാളും തന്നെ പീഡിപ്പിച്ചെന്നും പെണ്‍കുട്ടി പറഞ്ഞു. സംഭവത്തിന്റെ ഗൗരവം മനസിലായ സ്‌കൂള് അധികൃതര് പോലീസിനെ വിവരം അറിയിച്ചു. പെണ്‍കുട്ടിയുടെ മൊഴി രേഖപ്പെടുത്തിയ പോലീസ് പ്രതികളായ രണ്ട് പേരെ അറസ്റ്റ് ചെയ്തു. പ്രതികള് ഇരുവരും ഒറ്റക്കാണ് താമസം. ഒരാളെ നേരത്തെ ബലാത്സംഗ കേസില് അറസ്റ്റ് ചെയ്തതിനെ തുടര്‍ന്ന് ഭാര്യ ആത്മഹത്യ ചെയ്തിരുന്നു. പോക്‌സോ നിയമപ്രകാരമാണ് ഇരുവര്‍ക്കുമെതിരെ കേസെടുത്തിരിക്കുന്നത്.


Tokyo Olympics| ടേബിൾ ടെന്നീസ്: വനിതാ സിംഗിൾസിൽ മണിക ബത്ര മൂന്നാം റൗണ്ടിൽ; പുരുഷ സിംഗിൾസിൽ സത്യൻ ജ്ഞാനശേഖരന് തോൽവി– News18 Malayalam\nTOKYO OLYMPICS TABLE TENNIS MANIKA BATRA ADVANCES THROUGH TO THIRD ROUND BY BEATING MARGARYTA PESOTSKA\nലോക റാങ്കിങ്ങിൽ തന്നെക്കാൾ മുന്നിലായിരുന്ന മാർഗരിറ്റ പെസോട്‌സ്കയെ 57 മിനിറ്റ് നീണ്ട പോരാട്ടത്തിനൊടുവിൽ മൂന്നിനെതിരെ നാല് സെറ്റുകൾ സ്വന്തമാക്കിയാണ് ബത്ര വിജയം നേടിയത്.\nLast Updated : July 25, 2021, 15:27 IST\nഒളിമ്പിക്സിൽ വനിതകളുടെ ടേബിൾ ടെന്നീസ് സിംഗിൾസ് മത്സരത്തിൽ മണിക ബത്ര മൂന്നാം റൗണ്ടിൽ പ്രവേശിച്ചു. ഇന്ത്യയിൽ നിന്നും ആദ്യമായാണ് ഒരു ടേബിൾ ടെന്നീസ് താരം ഒളിമ്പിക്സിൽ മൂന്നാം റൗണ്ടിൽ എത്തുന്നത്. രണ്ടാം റൗണ്ട് മത്സരത്തിൽ ഉക്രൈൻ താരമായ മാർഗരിറ്റ പെസോട്‌സ്കയെയാണ് ബത്ര പരാജയപ്പെടുത്തിയത്. ആദ്യ രണ്ട് സെറ്റുകൾ നഷ്ടപെട്ടതിന് ശേഷം ശക്തമായി തിരിച്ചുവന്നാണ് ഇന്ത്യൻ താരം മത്സരം സ്വന്തമാക്കിയത്.\nഇരു താരങ്ങളും ഒപ്പത്തിനൊപ്പം പോരാടിയതോടെ ഏഴ് സെറ്റുകൾക്കൊടുവിലാണ് വിജയിയാരെന്ന് തീരുമാനമായത്. ലോക റാങ്കിങ്ങിൽ തന്നെക്കാൾ മുന്നിലായിരുന്ന മാർഗരിറ്റ പെസോട്‌സ്കയെ 57 മിനിറ്റ് നീണ്ട പോരാട്ടത്തിനൊടുവിൽ മൂന്നിനെതിരെ നാല് സെറ്റുകൾ സ്വന്തമാക്കിയാണ് ബത്ര വിജയം നേടിയത്. സ്‌കോര് 4-11, 4-11, 11-7, 12-10, 8-11, 11-5, 11-7.\nആദ്യ രണ്ട് സെറ്റുകളിലും ഉക്രൈൻ താരത്തിന് മുന്നിൽ തകർന്ന താരം മൂന്നാം സെറ്റിലും നാലാം സെറ്റിലും തകർപ്പൻ പ്രകടനം നടത്തി മത്സരത്തിലേക്ക് തിരിച്ചുവന്നു. അഞ്ചാം സെറ്റിൽ ഉക്രൈൻ താരം വീണ്ടും തിരിച്ചടിച്ചെങ്കിലും വിട്ടുകൊടുക്കാൻ ബത്ര ഒരുക്കമായിരുന്നില്ല. നിർണായകമായ അവസാന രണ്ട് സെറ്റുകളും സ്വന്തമാക്കി മൂന്നാം റൗണ്ടിലേക്ക് കടക്കുകയായിരുന്നു.\nഇന്ത്യക്ക് വേണ്ടി ഇതേ ഇനത്തിൽ മത്സരിക്കുന്ന സുതീർത്ഥ മുഖർജിയുടെ മത്സരം നാളെ നടക്കും. പോർച്ചുഗലിന്റെ ഫു യുവിനെയാകും സുതീർത്ഥ മുഖർജി രണ്ടാം റൗണ്ടിൽ നേരിടുക.\nAlso read- Tokyo Olympics | ടോക്യോ ഒളിംപിക്സിൽ മേരി കോമിന് വിജയത്തുടക്കം\nഅതേസമയം പുരുഷ വിഭാഗത്തിൽ ഇന്ത്യക്ക് ഇന്ന് നിരാശയുടെ ദിവസമായി. പുരുഷ സിംഗിൾസിൽ രണ്ടാം റൗണ്ടിൽ മത്സരിക്കാൻ ഇറങ്ങിയ സത്യൻ ജ്ഞാനശേഖരൻ ഹോങ്കോങിന്റെ ലാം സിയു ഹാംഗിനോട് തോറ്റ് പുറത്തായി. നാലിനെതിരെ മൂന്ന് സെറ്റുകൾക്കായിരുന്നു സത്യന്റെ തോൽവി. മത്സരത്തിൽ മുന്നിൽ നിന്ന ശേഷമായിരുന്നു ഇന്ത്യൻ താരം തോൽവി വഴങ്ങിയത്. സ്കോർ- 7-11, 11-7, 11-4, 11-5, 9-11, 10-12, 6-11\nആദ്യ സെറ്റ് നഷ്ടമായതിന് ശേഷം മികച്ച പ്രകടനം നടത്തിയ സത്യൻ തുടർച്ചയായി മൂന്ന് സെറ്റുകൾ സ്വന്തമാക്കി കളിയിൽ മേധാവിത്വം നേടിയതായിരുന്നു. അഞ്ചാം സെറ്റ് ജയിച്ചാൽ മത്സരം സ്വന്തമാക്കാമായിരുന്ന താരത്തിന് പക്ഷെ ഹോങ്കോങ് താരത്തിന്റെ മികവിന് മുന്നിൽ കാലിടറി. അഞ്ചാം സെറ്റ് സ്വന്തമാക്കി സത്യന്റെ ലീഡ് കുറച്ച ഹാംഗ് പിന്നീടങ്ങോട്ട് കളിയുടെ നിയന്ത്രണം ഏറ്റെടുക്കകയായിരുന്നു. ആറാം സെറ്റിൽ ഒപ്പത്തിനൊപ്പം പൊരുതി നിന്നെങ്കിലും സമ്മർദ്ദത്തിൽ വീഴാതെ നിന്ന ഹാംഗ് സെറ്റ് സ്വന്തമാക്കി. ആറാം സെറ്റ് ഹോങ്കോങ് താരം നേടിയതോടെ അവസാന സെറ്റ് നിർണായകമായി. അവസാന സെറ്റിൽ സത്യൻ പൊരുതിയെങ്കിലും ഹോങ്കോങ് താരത്തിന്റെ മികവിനെ മറികടക്കാൻ ഇന്ത്യൻ താരത്തിന് കഴിഞ്ഞില്ല.\nഇന്നലെ നടന്ന മത്സരത്തിൽ മിക്സഡ് ഡബിൾസ് വിഭാഗത്തിലും ഇന്ത്യൻ ടീം പുറത്തായിരുന്നു. പ്രീ ക്വാര്‍ട്ടറില് മത്സരിച്ച മണിക ബത്ര - ശരത് കമല് ഖ്യം ചൈനീസ് തായ്പേയ് സഖ്യത്തോട് തോറ്റ് പുറത്താവുകയായിരുന്നു.\nFirst published: July 25, 2021, 15:27 IST


എയ്‌സര് പ്രിഡേറ്റര് ഹീലിയോസ് 300 പരിഷ്‌കരിച്ചു | Future Kerala\nഎയ്‌സര് പ്രിഡേറ്റര് ഹീലിയോസ് 300 പരിഷ്‌കരിച്ചു\nപുതിയ ലാപ്‌ടോപ്പിന് 1,19,999 രൂപ മുതലാണ് വില\nന്യൂഡെല്‍ഹി: പരിഷ്‌കരിച്ച എയ്‌സര് പ്രിഡേറ്റര് ഹീലിയോസ് 300 ഇന്ത്യന് വിപണിയില് അവതരിപ്പിച്ചു. എന്‍വിഡിയ ജിഫോഴ്‌സ് ആര്‍ടിഎക്‌സ് 3070 ജിപിയു/ എന്‍വിഡിയ ജിഫോഴ്‌സ് ആര്‍ടിഎക്‌സ് 3060 ജിപിയു നല്‍കിയാണ് ഗെയിമിംഗ് ലാപ്‌ടോപ്പ് പരിഷ്‌കരിച്ചത്. പുതിയ ലാപ്‌ടോപ്പിന് 1,19,999 രൂപ മുതലാണ് വില. എയ്‌സര് എക്‌സ്‌ക്ലുസീവ് സ്റ്റോര്, എയ്‌സര് ഓണ്‍ലൈന് സ്‌റ്റോര്, ഫ്‌ളിപ്കാര്‍ട്ട് എന്നിവിടങ്ങളില് ലഭിച്ചുതുടങ്ങി. ബാങ്ക് ഡിസ്‌കൗണ്ടുകള്, ഇഎംഐ ഓപ്ഷനുകള് എന്നിവയോടെയാണ് ഇ കൊമേഴ്‌സ് സൈറ്റില് ലഭിക്കുന്നത്.\nവിന്‍ഡോസ് 10 ഹോം ഓപ്പറേറ്റിംഗ് സിസ്റ്റത്തിലാണ് എയ്‌സര് പ്രിഡേറ്റര് ഹീലിയോസ് 300 പ്രവര്‍ത്തിക്കുന്നത്. 300 നിറ്റ് പരമാവധി തെളിച്ചം, 240 ഹെര്‍ട്‌സ് വരെ സ്‌ക്രീന് റിഫ്രെഷ് നിരക്ക് എന്നിവ സഹിതം 15.6 ഇഞ്ച് ഫുള് എച്ച്ഡി പ്ലസ് (1080, 1920 പിക്‌സല്) ഐപിഎസ് ഡിസ്‌പ്ലേ നല്‍കി. സുഗമമായ ഗെയിമിംഗ് അനുഭവത്തിനായി മൂന്ന് മില്ലിസെക്കന്‍ഡാണ് റെസ്‌പോണ്‍സ് സമയം. പത്താം തലമുറ ഇന്റല് കോര്7ഐ7 10870എച്ച് ഒക്റ്റാ കോര് മൊബീല് ഗെയിം പ്രൊസസറാണ് കരുത്തേകുന്നത്. 32 ജിബി വരെ റാം, ഒരു ടിബി എച്ച്ഡിഡി, ഒരു ടിബി വരെ എസ്എസ്ഡി നല്‍കി. 720പി എച്ച്ഡി വെബ്കാം (1280, 720 റെസലൂഷന്) ലഭിച്ചു.\nരണ്ട് യുഎസ്ബി 3.2 ജെന് 1 പോര്‍ട്ടുകള്, ഒരു യുഎസ്ബി ടൈപ്പ് സി പോര്‍ട്ട് (യുഎസ്ബി 3.2 ജെന് 2), ഒരു യുഎസ്ബി 3.2 ജെന്2പോര്‍ട്ട്, എച്ച്ഡിഎംഐ പോര്‍ട്ട്, ആര്‍ജെ 45 എന്നിവയാണ് പോര്‍ട്ടുകള്. കില്ലര് വൈഫൈ6എഎക്‌സ്1650ഐ, ഐഇഇഇ 802.11 എ/ബി/ജി/എന്/എസി/എഎക്‌സ്, ബ്ലൂടൂത്ത് 5.1 തുടങ്ങിയവ കണക്റ്റിവിറ്റി ഓപ്ഷനുകളാണ്. കില്ലര് ഇ2600 ഈതര്‍നെറ്റ് കണ്‍ട്രോളര് ലഭിച്ചു. ഡിടിഎസ് എക്‌സ് അള്‍ട്രാ ഓഡിയോ ഫൈന് ട്യൂണിംഗ്, 3ഡി സിമുലേറ്റഡ് സറൗണ്ട് സൗണ്ട് സഹിതം സ്റ്റീരിയോ സ്പീക്കറുകള് നല്‍കി.\nഗെയിം കൡക്കുമ്പോള് മികച്ച കൂളിംഗ് ലഭിക്കുന്നതിന് നാലാം തലമുറ എയ്‌റോബ്ലേഡ് 3ഡി ഫാനുകള്, പ്രിഡേറ്റര് ടൈപ്പ്‌ഫേസ് സഹിതം4സോണ് ആര്‍ജിബി കസ്റ്റമൈസ്ഡ് കീബോര്‍ഡ് എന്നിവ സവിശേഷതകളാണ്.4സെല് 59 വാട്ട്ഔര് ബാറ്ററിയാണ് ഉപയോഗിക്കുന്നത്. ഏഴ് മണിക്കൂര് വരെ ചാര്‍ജ് നീണ്ടുനില്‍ക്കുമെന്ന് അവകാശപ്പെടുന്നു. 2.3 കിലോഗ്രാമാണ് ലാപ്‌ടോപ്പിന് ഭാരം. കനം 22.9 എംഎം.\nPrevious 6,000 എംഎഎച്ച് ബാറ്ററിയോടെ ഇന്‍ഫിനിക്‌സ് ഹോട്ട് 10 പ്ലേ


ഇത് സൈബര് ഗുണ്ടായിസം അവരെയൊക്കെ സഖാവ് എന്ന് അഭിസംബോധന ചെയ്യാന് അറയ്ക്കും; സൈബറാക്രമണത്തില് കൂടുതല് പ്രതികരണത്തിനില്ലെന്നു യു. പ്രതിഭ\nകായംകുളം താലൂക്ക് ആശുപത്രിയുടെ പേരില് നിര്‍ദ്ദോഷപരമായ ഒരു കമന്റ് ഇട്ടതിനു് എന്തൊരു ആക്രമണം ആയിരുന്നു. മണ്ഡലത്തിലെ വികസനത്തെ പാര്‍ട്ടി സംഘടനകാര്യം എന്ന രീതിയില് ദുര്‍വ്യാഖ്യാനത്തോടെ നടത്തിയ ഴമിഴ മേേമരസ ഒക്കെ മനസ്സിലാക്കാന് കഴിയും. മണ്ഡലത്തിലെ വികസന കാര്യത്തെക്കുറിച്ച് ുെീൃെോമി ുെശൃശ േല് പറഞ്ഞ കാര്യങ്ങള് എതിര് രാഷ്ട്രീയ പ്രസ്ഥാനങ്ങളിലെ കുറച്ച് പേര് ആഘോഷമാക്കിയപ്പോ കുറച്ച് വ്യാജ സഖാക്കള് നന്നായി അതിനെ കൊഴുപ്പിച്ചു. അയ്യോ എന്റെ അക്കൗണ്ട് വരെ പൂട്ടിക്കും എന്ന് പറഞ്ഞവരുണ്ട്. (പേടിച്ച് പനിയായി കിടപ്പിലാരുന്നു) വ്യക്തിപരമായി ചിലര്‍ക്കൊക്കെ ചില്ലറ വിരോധമൊക്കെ ഉണ്ട് എന്ന് ചില കമന്റിലൂടെ മനസ്സിലായി. എന്റെ കുടുംബ ജീവിതം വരെ ചില കമന്റില് പരാമര്‍ശിച്ചത് കണ്ടു. അവരെയൊക്കെ സഖാവ് എന്ന് സംബോധന ചെയ്യാന് ഞാന് അറയ്ക്കും. സഖാവ് എന്ന വാക്കിന് അവര് അര്‍ഹരും അല്ല. സൈബര് ഗുണ്ടായിസം എന്നല്ലാതെ എന്താണ് ഇതിനൊക്കെ പറയേണ്ടത്... കൂടുതല് പറയുന്നില്ല. ഇവിടെ നിര്‍ത്തുന്നു


Covid Antibody Sero Survey Report Kerala സിറോ പ്രിവിലന്‍സ് സര്‍വേ കൊവിഡ് ആന്റിബോഡി\n11 Oct, 2021, 10:34 am\nസംസ്ഥാനത്ത് 18 വയസിന് മുകളിലുള്ള 82.6% പേരിലും കൊവിഡ് ആന്റിബോഡിയുണ്ടെന്ന് സിറോ പ്രിവിലന്‍സ് സര്‍വേയില് കണ്ടെത്തിയതായി ആരോഗ്യമന്ത്രി വീണ ജോര്‍ജ്. പരിശോധിച്ച 4429 സാമ്പിളുകളില് 3659 എണ്ണം പോസിറ്റീവ് ആണ്. ഈ വിഭാഗത്തിലെ സീറോ പ്രിവലന്‍സ് 82.6%ആണ്. 18 വയസ്സിനും അതിനു മുകളിലും പ്രായമുള്ള വിഭാഗത്തില് ആന്റിബോഡിയുടെ അളവ് ഉയര്‍ന്നതാണെന്ന് ഇത് സൂചിപ്പിക്കുന്നു. ഇത് സ്വാഭാവിക അണുബാധയിലൂടെയോ കൊവിഡ് പ്രതിരോധ കുത്തിവയ്പ്പിലൂടെയോ സംഭവിച്ചേക്കാം. കേരളത്തിലെ ഉയര്‍ന്ന തോതിലുള്ള കൊവിഡ് വാക്സിനേഷന് ഈ നിലയിലുള്ള ആന്റിബോഡി വ്യാപനത്തിന് കാരണമായേക്കാമെന്നും മന്ത്രി പറഞ്ഞു.\nഗര്‍ഭാവസ്ഥയിലുള്ള സ്ത്രീകളിലും കുട്ടികളിലും സീറോപ്രിവലന്‍സ് താരതമ്യേന കുറവാണെന്നും പരിശോധനയില് കണ്ടെത്തിയിട്ടുണ്ട്. 18 മുതല് 49 വയസ് വരെ പ്രായമുള്ള ഗര്‍ഭിണികളുടെ വിഭാഗത്തില് വിശകലനം ചെയ്ത 2274 സാമ്പിളുകളില് 1487 എണ്ണം പോസിറ്റീവ് ആയിരുന്നു. ഈ വിഭാഗത്തിലെ സീറോപ്രിവലന്‍സ് 65.4% ആണ്. ഗര്‍ഭകാലത്ത് സ്ത്രീകള് സ്വീകരിച്ചേക്കാവുന്ന കൂടുതല് സംരക്ഷിത കൊവിഡ് ഉചിതമായ പെരുമാറ്റം, ഗര്‍ഭിണികളുടെ കൊവിഡ് പ്രതിരോധ കുത്തിവയ്പ്പ് വൈകുന്നത് മുതലായവയാണ് ഇതിനുള്ള കാരണങ്ങള്.\n5 മുതല് 17 വയസ് വരെ പ്രായമുള്ള കുട്ടികളുടെ വിഭാഗത്തില് പരിശോധിക്കുകയും വിശകലനം ചെയ്യുകയും ചെയ്ത 1459 സാമ്പിളുകളില് 586 എണ്ണം പോസിറ്റീവ് ആണ്. ഈ വിഭാഗത്തിലെ സീറോപ്രിവലന്‍സ് 40.2% ആണ്. ഇത് 18 വയസ്സിനും അതിനു മുകളിലും പ്രായമുള്ള വിഭാഗത്തേക്കാളും ഗര്‍ഭാവസ്ഥയിലുള്ള സ്ത്രീകളുടെ വിഭാഗത്തേക്കാളും വളരെ കുറവാണ്. ഇന്ത്യയില് കുട്ടികളില് കൊവിഡ് വാക്സിന് ഉപയോഗിക്കുന്നത് അംഗീകരിച്ചിട്ടില്ല. കൂടാതെ ഈ വിഭാഗത്തില് കോവിഡുമായി ബന്ധപ്പെട്ട ഘടകങ്ങളിലേക്കുള്ള എക്സ്പോഷര് കുറവാണ്. ഇത് കുട്ടികളില് കുറഞ്ഞ സീറോപ്രിവലന്‍സിന് കാരണമാകുന്നു.\n18 വയസിനും അതിനു മുകളിലും പ്രായമുള്ള ആദിവാസി ജനസംഖ്യാ വിഭാഗത്തില് പരിശോധിക്കുകയും വിശകലനം ചെയ്യുകയും ചെയ്ത 1521 സാമ്പിളുകളില് 1189 എണ്ണം പോസിറ്റീവ് ആയിരുന്നു. ഈ വിഭാഗത്തിലെ സീറോപ്രിവലന്‍സ് 78.2% ആണ്. ആദിവാസി ജനസംഖ്യയുടെ സീറോപ്രിവലന്‍സ് 18 വയസ്സിനും അതിനു മുകളിലും പ്രായമുള്ളവരുടെ സീറോപ്രിവലന്‍സിനേക്കാള് അല്പം കുറവാണ്. ആദിവാസി ജനതയ്ക്ക് അവരുടെ ആവാസവ്യവസ്ഥയിലെ ഗ്രാമീണ സ്വഭാവവും ജനസാന്ദ്രതയും കണക്കിലെടുക്കുമ്പോള് വൈറസ് ബാധിക്കാനുള്ള സാധ്യത കുറവാണ്. പ്രതിരോധ കുത്തിവയ്പ്പിന് ഈ വിഭാഗത്തിലെ സീറോപ്രിവലന്‍സ് വര്‍ധിപ്പിക്കാന് കഴിയും.\n2021 സെപ്റ്റംബര് മാസത്തിലാണ് മൂന്നാം ഘട്ട സീറോ സര്‍വ്വേ പഠനം നടത്തയത്. IgG SARS CoV-2 S1 RBD ആന്റിബോഡി (ആന്റി സ്പൈക്ക് ആന്റിബോഡി), IgG SARS CoV-2 ന്യൂക്ലിയോകാപ്സിഡ് ആന്റിബോഡി (ആന്റി ന്യൂക്ലിയോകാപ്സിഡ് ആന്റിബോഡി) എന്നിവയുടെ അടിസ്ഥാനത്തിലാണ് സീറോപ്രിവലന്‍സ് കണക്കാക്കുന്നത്. കൊവിഡ് 19 വൈറസ് (SARS CoV-2) അല്ലെങ്കില് ലഭ്യമായ ഏതെങ്കിലും കൊവിഡ് പ്രതിരോധ കുത്തിവയ്പ്പുകള് കാരണം സ്വാഭാവിക അണുബാധയുണ്ടാകുമ്പോള് ഒരു വ്യക്തിയില് ആന്റിസ്പൈക്ക് ആന്റിബോഡികള് ഉത്പാദിപ്പിക്കപ്പെടുന്നു. സ്വാഭാവിക അണുബാധയുണ്ടാകുമ്പോഴോ കോവിഷീല്‍ഡ് വാക്സിന് ഒഴികെയുള്ള കൊവിഡ് പ്രതിരോധ കുത്തിവയ്പ്പുകള് നല്‍കുമ്പോഴോ ആന്റിന്യൂക്ലിയോകാപ്സിഡ് ആന്റിബോഡികള് ഒരു വ്യക്തിയില് ഉത്പാദിപ്പിക്കപ്പെടുന്നു.\n2 തരം ആന്റിബോഡികളില് ഏതെങ്കിലും ഒന്നിന്റെ സാന്നിദ്ധ്യത്തിന്റെ അടിസ്ഥാനത്തില് കണക്കാക്കപ്പെടുന്ന ഒരു വ്യക്തിയുടെ പോസിറ്റിവിറ്റിയുടെ അടിസ്ഥാനത്തിലാണ് സീറോ പ്രിവലന്‍സ് നിര്‍ണയിക്കുന്നത്. IgG SARS CoV-2 S1 RBD ആന്റിബോഡിയ്ക്കായി6വിഭാഗങ്ങളിലുമായി 13,198 സാമ്പിളുകള് വിശകലനം ചെയ്തു. IgG SARS CoV-2 ന്യൂക്ലിയോകാപ്സിഡ് ആന്റിബോഡിയുടെ സാന്നിധ്യത്തിനായി 13,339 സാമ്പിളുകള് പരിശോധിക്കുകയും വിശകലനം ചെയ്യുകയും ചെയ്തു. രണ്ട് തരത്തിലുള്ള പരിശോധനാ ഫലങ്ങളുടെയും ലഭ്യതയെ അടിസ്ഥാനമാക്കി സീറോ പ്രിവലന്‍സ് കണക്കാക്കുന്നതിനായി 12865 എണ്ണം സാമ്പിളുകള് വിശകലനം ചെയ്തുവെന്നും ആരോഗ്യമന്ത്രി വീണ ജോര്‍ജ് അറിയിച്ചു.


കോഴിക്കോട് കുറ്റ്യാടിയിൽ ബിജെപി നടത്തിയ പ്രകോപനപരമായ മുദ്രാവാക്യത്തിൽ സംഘാടകർ അടക്കം ആറ് പേർ അറസ്റ്റിൽ. ദൃശ്യങ്ങൾ പരിശോധിച്ച തിരിച്ചറിഞ്ഞവരെയാണ് അറസ്റ്റ് ചെയ്തത്. കൂടുതൽ അറസ്റ്റ് ഉണ്ടാകുമെന്ന് പൊലീസ് അറിയിച്ചു.\nകഴിഞ്ഞ ദിവസം സമൂഹ മാധ്യമങ്ങളിൽ പ്രചരിച്ചതും മാധ്യമങ്ങളിൽ വന്നതുമായ ദൃശ്യങ്ങൾ പരിശോധിച്ച് തിരിച്ചറിഞ്ഞവരെയാണ് കുറ്റ്യാടി പൊലീസ് അറസ്റ്റ് ചെയ്ത്. പൗരത്വ നിയമ ഭേദഗതിക്ക് അനുകൂലമായി നടത്തിയ രാഷ്ട്രരക്ഷാ സംഗമത്തിന്റെ ഭാഗമായി നടത്തിയ റാലിയിലാണ് പ്രകോപനപരമായ മുദ്രാവാക്യം വിളിച്ചത്. ഗുജറാത്ത് ആവർത്തിക്കുമെന്ന മുന്നറിയിപ്പാണ് പ്രകടനത്തിൽ ഉടനീളം ഉണ്ടായിരുന്നത്. ഡിവൈഎഫ്‌ഐ സി.ഐക്ക് നൽകിയ പരാതിയിലാണ് അറസ്റ്റ്.\nഅതേസമയം ബിജെപി പൊതുയോഗം നടത്തുന്നതിന് മുന്നോടിയായി കുറ്റ്യാടി അങ്ങാടിയിലെ കടകൾ അടച്ചിടണമെന്ന് ആഹ്വാനം നൽകിയ സംഭവത്തിൽ രണ്ട് പേർക്കെതിരെ പൊലീസ് കേസ് എടുത്തു. കലാപമുണ്ടാക്കാനുള്ള ഉദ്ദേശത്തോടെ പ്രവർത്തിച്ചുവെന്ന കുറ്റം ചുമത്തിയാണ് പൊലീസ് സ്വമേധയാ കേസെടുത്തത്.\n‘എരിവും പുളിയും കൂട്ടുന്ന നാവല്ലേ, ഒരബദ്ധം പറ്റിപ്പോയി…’ അബദ്ധ പ്രസംഗത്തിനു ന്യായീകരണവുമായി അബ്ദുള്ളക്കുട്ടി Gulf News


കീഴ്ശ്വാസം കുപ്പിയിലാക്കി വിറ്റ് ലക്ഷങ്ങളുടെ വരുമാനം നേടി സ്റ്റെഫാനി -സംഭവം ഇങ്ങനെ - OMF Media Live\nCelebrities Celebrity News കീഴ്ശ്വാസം കുപ്പിയിലാക്കി വിറ്റ് ലക്ഷങ്ങളുടെ വരുമാനം നേടി സ്റ്റെഫാനി -സംഭവം ഇങ്ങനെ\nകീഴ്ശ്വാസം കുപ്പിയിലാക്കി വിറ്റ് ലക്ഷങ്ങളുടെ വരുമാനം നേടി സ്റ്റെഫാനി -സംഭവം ഇങ്ങനെ\nഇന്ന് ഏതു മേഖലയിലും ബിസിനസ് സാധ്യതകൾ വളരുന്നുണ്ടെങ്കിലും ഈ യൊരു ബിസിനസ് ആളുകൾ കേൾക്കുന്നത് ഇതാദ്യമായിരിക്കും. കീഴ്ശ്വാസം പുറപ്പെടുവിച്ചാൽ പൊതുവേ ചുറ്റുമുള്ളവർ മൂക്ക് പൊത്തുന്നതാണ് പതിവ്. എന്നാൽ ഇതിലും ഒരു ബിസിനസ് സാധ്യതയുണ്ടെന്ന് കണ്ടെത്തിയിരിക്കുകയാണ് 90ഡി ഫിയാൻസ് താരം സ്റ്റെഫാനി മാറ്റൊ. നൂറുകണക്കിന് ഡോളറുകൾ ആണ് തന്റെ കീഴ്ശ്വാസം അടങ്ങിയ കുപ്പികൾ വിറ്റുകൊണ്ട് താരം സമ്പാദിക്കുന്നത്. ഇത് കേട്ടാൽ ഞെട്ടും എങ്കിലും ഈ ബിസിന വമ്പൻ വിജയം നേടിയിരിക്കുകയാണ്.\nഇതിനു മുമ്പും വളരെ വിചിത്രമായ കാര്യങ്ങൾ ചെയ്തു ശ്രദ്ധ നേടിയ താരമാണ് സ്റ്റെഫാനി. പ്രണയത്തിനു വേണ്ടി സ്ത്രീകളെയും പുരുഷൻമാരെയും ഡേറ്റ് ചെയ്യുന്ന താരത്തിന്റെ വിശേഷങ്ങൾ എല്ലാം സമൂഹ മാധ്യമങ്ങളിൽ വൈറലാകാറുണ്ട്. സെക്സിയായി പ്രത്യക്ഷപ്പെട്ട് തന്റെ ജീവിത രീതിയിലൂടെയും പണം സമ്പാദിക്കുന്ന താരം ഇപ്പോഴിതാ കീഴ്ശ്വാസം പോലും വിറ്റ് ബിസിനസ് ഉണ്ടാക്കുകയാണ്. പുതിയ മീഡിയ പ്ലാറ്റ്ഫോമിലൂടെ ആവശ്യക്കാർക്ക് സ്വന്തമാക്കാമെന്ന കുറിപ്പോടെ താരം തന്നെയാണ് ഇക്കാര്യം പങ്കുവെച്ചത്.\nഒരാഴ്ച കൊണ്ട് 50,000 ഡോളറാണ് തന്റെ കീഴ്ശ്വാസം വിറ്റ് സമ്പാദിച്ചത് എന്ന് താരം തന്നെയാണ് പങ്കുവെച്ചത്. സ്റ്റെഫാനി ധരിച്ച ബ്രാ, പാന്റീസ്, മുടി, കുളിച്ച വെള്ളം മുതലായവ വാങ്ങാൻ ആഗ്രഹിക്കുന്ന പുരുഷന്മാരും സ്ത്രീകളും വളരെ വ്യത്യസ്തവും വിചിത്രമായ സന്ദേശങ്ങൾ ആയിരുന്നു താരത്തിന് അയച്ചു കൊണ്ടിരുന്നത്. ഇതിൽ നിന്നും ആയിരുന്നു ഇങ്ങനെ ഒരു ബിസിനസ് സാധ്യത സ്റ്റെഫാനി കണ്ടെത്തിയത്. ബീൻസ്, പ്രോട്ടീൻ മഫിൻ, തൈര്, പുഴുങ്ങിയ മുട്ട, പ്രോട്ടീൻ ഷേക്ക് എന്നിവ കഴിച്ചാണ് ഏറ്റവും മികച്ച കീഴ്ശ്വാസം താരം ഉണ്ടാക്കുന്നത്. താരം തന്നെയാണ് ഇക്കാര്യം ഇൻസ്റ്റാഗ്രാം വീഡിയോയിൽ പറഞ്ഞത്.\nഇതിനോടൊപ്പം റോസാപ്പൂവിന്റെ ഇതളുകൾ കൂട്ടിച്ചേർക്കുമ്പോൾ അതിന്റെ സുഗന്ധം ആഗിരണം ചെയ്യുകയും കീഴ്ശ്വാസം കൂടുതൽ നീണ്ടു നിൽക്കുകയും ചെയ്യുന്നു എന്ന് താരം പങ്കുവച്ചു. ഇത് ആദ്യമായിട്ടല്ല കീഴ്ശ്വാസം വിറ്റ് ഒരാൾ ബിസിനസ് ഉണ്ടാക്കുന്നത്. ഇതിനു മുമ്പ് ഇന്റർനെറ്റിലെ കീഴ്ശ്വാസം രാജ്ഞി എന്ന് സ്വയം വിശേഷിപ്പിക്കുന്ന ലഷ് ബൊട്ടാണിസ്റ്റ് എന്ന സ്ത്രീയാണ് കീഴ്ശ്വാസം വിറ്റ് ലക്ഷങ്ങൾ നേടിയ ആദ്യത്തെ വ്യക്തി. 18.5 ലക്ഷം രൂപയാണ് ഇതുവഴി സമ്പാദിച്ചത്. ഏതു വിധേനയും പണം സമ്പാദിക്കാനുള്ള സ്‌റ്റെഫാനിയുടെ ഈ നീക്കത്തെ വിമർശിച്ചു നിരവധി പേരാണ് രംഗത്തെത്തിയത്.\nപലരും ഇത് വിചിത്രമാണെന്ന് പങ്കുവയ്ക്കുന്നു. സംഭവം വിചിത്രം ആണെങ്കിലും അത് വാങ്ങിക്കുവാനും ആളുകളുണ്ട് എന്നതിനാൽ അത്ര വിചിത്രം ആയി കരുതേണ്ടതില്ല എന്നും ചിലർ അഭിപ്രായപ്പെടുന്നു. രണ്ടു ദിവസത്തിനുള്ളിൽ 97 ജാറുകൾ ആണ് സ്റ്റെഫാനി ഇതിനോടകം വിറ്റ് കഴിഞ്ഞിരിക്കുന്നത്. ആരാധകരുടെ പ്രത്യേക അഭ്യർത്ഥന പ്രകാരമാണ് ഇങ്ങനെയൊരു ബിസിനസ് ആരംഭിക്കുവാൻ തീരുമാനിച്ചത് എന്നും താരം തുറന്നു പറയുന്നു.\nകീഴ്ശ്വാസം ചെറിയ ജാറിൽ ആക്കി ഒന്നോ രണ്ടോ റോസാപ്പൂവിന്റെ ഇതളുകൾ ചേർത്ത് ഓരോ ഉപഭോക്താവിനും വ്യക്തിഗത കുറിപ്പും പാർസലായി സ്റ്റെഫാനി ചേർക്കുന്നു. തന്റെ കീഴ്ശ്വാസം വളരെ മികച്ചതും രസകരവും വ്യത്യസ്തമാണെന്ന് കണ്ടെത്തി എന്നായിരുന്നു 31 വയസ്സുള്ള താരം പറഞ്ഞത്.\nPrevious articleഞാന് ഗര്‍ഭിണിയാണെന്നാവും കമന്റ്; തന്റെ അവസ്ഥയെക്കുറിച്ച് രസകരമായൊരു വിവരണവുമായി ശരണ്യ മോഹന്.!\nNext article‘കണ്ണുക്കുൾ നിറഞ്ച കല്യാണം’; ആസ്വാദക ഹൃദയങ്ങൾ കീഴടക്കി പാട്ടിൽ സുന്ദരമായ കല്യാണം… വീഡിയോ


വരന് എന്റെ വിദ്യാര്‍ത്ഥിയാണ്, അനാവശ്യ വിവാദം ഉണ്ടാക്കാനുള്ള ശ്രമം; മറുപടിയുമായി ആര്. ബിന്ദു\n15 Nov, 2021, 9:49 am\nകരുവന്നൂര് ബാങ്ക് തട്ടിപ്പ് കേസില് ഒളിവില് കഴിയുന്ന പ്രതിയുടെ മകളുടെ വിവാഹച്ചടങ്ങില് പങ്കെടുത്ത സംഭവത്തില് വിശദീകരണവുമായി മന്ത്രി ആര്. ബിന്ദു. വരന്റെ വീട്ടിലെ റിസപ്ഷനാണ് പോയതെന്നും വരന് തന്റെ വിദ്യാര്‍ത്ഥിയായിരുന്നെന്നും ആര് ബിന്ദു ദ ക്യുവിനോട് പ്രതികരിച്ചു.\nവരന്റെ അമ്മ ദീര്‍ഘകാലമായി മഹിളാ അസോസിയേഷന് നേതാവാണെന്നും ഇത് അനാവശ്യ വിവാദം ഉണ്ടാക്കാനുള്ള ശ്രമമാണെന്നും ബിന്ദു കൂട്ടിച്ചേര്‍ത്തു.\n'ഞാന് വരന്റെ വീട്ടില് കല്യാണ റിസപ്ഷനാണ് പോയത്. വരന്റെ അമ്മ ലത ചന്ദ്രന് സി.പി.ഐ.എമ്മിന്റെ ഏരിയാ കമ്മിറ്റി അംഗവും മഹിളാ അസോസിയേഷന്റെ ദീര്‍ഘകാലമായിട്ടുള്ള നേതാവുമാണ്. ഞങ്ങളൊരുമിച്ച് ഇരുപത് കൊല്ലത്തോളമായി പ്രവര്‍ത്തിക്കുന്നതാണ്.\nഅവര് ഈ കേസില് പ്രതിയൊന്നുമല്ല. പിന്നെ ഇത് ഒരു പ്രണയ വിവാഹം കൂടിയാണ്. ഇന്റര് റിലീജിയസ് വിവാഹം കൂടിയാണ്. വരന് എന്റെ വിദ്യാര്‍ത്ഥിയാണ്. ഇത് അനാവശ്യ വിവാദം ഉണ്ടാക്കാനുള്ള ശ്രമമാണ്. വധുവിന്റെ വീട്ടിലല്ല ഞാന് കല്യാണത്തിന് പോയത്. പിന്നെ കുട്ടികള് പ്രണയിച്ചാണ് കല്യാണം കഴിച്ചത്. കുട്ടികള് ഡിവൈ.എഫ്.ഐയില് ഒക്കെ ഉള്ളവരാണ്,' ആര്. ബിന്ദു ദ ക്യുവിനോട് പ്രതികരിച്ചു.\nകരുവന്നൂര് തട്ടിപ്പ് കേസിലെ പ്രതി അമ്പിളി മഹേഷിന്റെ മകളുടെ വിവാഹ ചടങ്ങില് ആര്.ബിന്ദു പങ്കെടുത്തതാണ് വിവാദങ്ങള്‍ക്ക് കാരണമായത്. കേസില് ഇനി പിടികൂടാനുള്ള മൂന്ന് പ്രതികളില് ഒരാളാണ് അമ്പിളി മഹേഷ്.\nവരന്റെ മൂരിയാടിലെ വീട്ടില് നടന്ന ചടങ്ങിലേക്കാണ് മന്ത്രി എത്തിയത്. സ്വന്തം മണ്ഡലത്തിനുള്ളില് നടന്ന വിവാഹമായതിനാലാണ് മന്ത്രി ആര്.ബിന്ദു ചടങ്ങില് പങ്കെടുത്തതെന്ന വിശദീകരണങ്ങളാണ് പാര്‍ട്ടി വൃത്തങ്ങള് അനൗദ്യോഗികമായി പറയുന്നത്.


'അഗര്‍ബത്തിയല്ല ഇത്തവണ പ്രൊഡക്ട് വേറെ'; ജയസൂര്യ ചിത്രം പുണ്യാളന് പ്രൈവറ്റ് ലിമിറ്റഡിന്റെ ട്രെയ്‌ലര് പുറത്ത് | Cinema | Deshabhimani | Monday Oct 2, 2017\n'അഗര്‍ബത്തിയല്ല ഇത്തവണ പ്രൊഡക്ട് വേറെ'; ജയസൂര്യ ചിത്രം പുണ്യാളന് പ്രൈവറ്റ് ലിമിറ്റഡിന്റെ ട്രെയ്‌ലര് പുറത്ത്\nജയസൂര്യ- രഞ്ജിത്‌ശങ്കര് ടീമിന്റെ പുതിയ ചിത്രം പുണ്യാളന് പ്രൈവറ്റ് ലിമിറ്റഡിന്റെ ട്രെയിലര് പുറത്തിറങ്ങി. വിപണിയില് പുതിയതായി ഇറങ്ങുന്ന ഉത്പന്നത്തെ പരിചയപ്പെടുത്തുന്ന തരത്തിലാണ് ട്രെയ്‌ലര്. 2013ല് പുറത്തിറങ്ങിയ സൂപ്പര്‍ഹിറ്റ് ചിത്രം പുണ്യാളന് അഗര്‍ബത്തീസിന്റെ രണ്ടാം ഭാഗമാണ് പുണ്യാളന് പ്രൈവറ്റ് ലിമിറ്റഡ്. ജയസൂര്യയുടെ കരിയറിലെ ഏറ്റവും മികച്ച കഥാപാത്രങ്ങളിലൊന്നാന്നായിരുന്നു പുണ്യാളന് അഗര്‍ബത്തീസിലെ ജോയ് താക്കോല്‍ക്കാരന്.\n'പ്രേതം', 'സണ്‍ഡേ ഹോളിഡേ' എന്നീ ചിത്രങ്ങളിലൂടെ ശ്രദ്ധേയയായ ശ്രുതി രാമചന്ദ്രനാണ് ചിത്രത്തിലെ നായിക. അജു വര്‍ഗീസും ചിത്രത്തില് സുപ്രധാന കഥാപാത്രത്തെ അവതരിപ്പിക്കുന്നുണ്ട്. ഒപ്പം പുണ്യാളന് അഗര്‍ബത്തീസിലെ മറ്റു താരങ്ങളും പുതിയ ചിത്രത്തില് അണിനിരക്കുന്നുണ്ട്.\nരഞ്ജിത് ശങ്കര് തന്നെയാണ് ചിത്രത്തിന്റെ തിരക്കഥ രചിച്ചിരിക്കുന്നത്. ഡ്രീംസ് ആന്‍ഡ് ബിയോണ്ട് ബാനറില് ജയസൂര്യയും രഞ്ജിത് ശങ്കറും ചേര്‍ന്നാണ് ചിത്രം നിര്‍മിക്കുന്നത്. പുണ്യാളന് സിനിമാസാണ് ചിത്രം വിതരണം ചെയ്യുന്നത്. പുണ്യാളന് പ്രൈവറ്റ് ലിമിറ്റഡിലൂടെ വിതരണരംഗത്തേയ്ക്കും പ്രവേശിക്കാനൊരുങ്ങുകയാണ് ജയസൂര്യ- രഞ്ജിത് ശങ്കര് ടീം.\nപുണ്യാളന് പ്രൈവറ്റ് ലിമിറ്റഡ്


ആക്രമികൾ Archives - Media Mangalam\nകോഴിക്കോട്: ബാലുശ്ശേരി പാലോളിമുക്കില് സി.പി.എം. പ്രവര്‍ത്തകനെ സംഘം ചേര്‍ന്ന് മര്‍ദ്ദിച്ച സംഭവത്തിൽ കൂടുതൽ വിവരങ്ങൽ പുറത്ത്. എസ്.ഡി.പി.ഐ.യുടെ ഫ്‌ളക്‌സ് ബോര്‍ഡ് കീറിയെന്ന് ആരോപിച്ചാണ് തന്നെ ക്രൂരമായി മർദ്ദിച്ചതെന്ന്…\nതിരുവനന്തപുരത്ത് പെട്രോൾ പമ്പിൽ ഗുണ്ടാ ആക്രമണം; ജീവനക്കാരനെ വെട്ടിപ്പരിക്കേൽപ്പിച്ച് ആക്രമികൾ\nതിരുവനന്തപുരം: കണിയാപുരത്ത് പെട്രോൾ പമ്പിൽ ഗുണ്ടാ ആക്രമണം. പമ്പ് ജീവനക്കാരനെ വെട്ടിപ്പരിക്കേൽപ്പിച്ചു. ഇന്നലെ രാത്രി എഴുമണിക്കായിരുന്നു സംഭവം. കണിയാപുരം ചിറ്റാറ്റുമുക്ക് സ്വദേശി അജീഷിനാണ് വെട്ടേറ്റത്.\nമയക്കുമരുന്ന് മാഫിയ സംഘത്തിനെതിരെ പ്രതിഷേധ സമരങ്ങൾ നടത്തി; കണ്ണൂരിൽ സിപിഎം പ്രവർത്തകന്റെ വീട്ടിന് മുന്നിൽ നിർത്തിയിട്ട വാഹനങ്ങൾക്ക് തീവച്ച് ആക്രമികൾ\nകണ്ണുർ: സിപിഎം പ്രവർത്തകന്റെ വീട്ടിന് മുന്നിൽ നിർത്തിയിട്ട വാഹനങ്ങൾ തീവച്ച് നശിപ്പിച്ചു. കണ്ണൂർ കക്കാട് റോഡിലെ രാമതെരുവിൽ ബിജു പാലയുടെ വീടിന് മുൻപിൽ നിർത്തിയിട്ട വാഹനങ്ങളാണ് ആക്രമികൾ…


Malayalam News - 'നമ്മുടെ ജീവന്റെ വിലയുടെ ലാഭം 1,11,100 കോടി, കേന്ദ്രം എന്താണ് ചെയ്യുന്നത്'; വാക്സിൻ കണക്ക് നിരത്തി രാഹുല് മാങ്കൂട്ടത്തിൽ| Profit on the cost of our lives is Rs 111100 crore Rahul Mamkootathil's facebook post on vaccine | News18 Kerala, Coronavirus-latest-news Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Corona » PROFIT ON THE COST OF OUR LIVES IS RS 111100 CRORE RAHUL MAMKOOTATHIL S FACEBOOK POST ON VACCINE\n'നമ്മുടെ ജീവന്റെ വിലയുടെ ലാഭം 1,11,100 കോടി, കേന്ദ്രം എന്താണ് ചെയ്യുന്നത്'; വാക്സിൻ കണക്ക് നിരത്തി രാഹുല് മാങ്കൂട്ടത്തിൽ\nവോട്ട് ചെയ്തു അധികാരത്തിലെത്തിച്ച ജനത തെരുവില് കിടന്ന് മരിക്കുമ്പോള് എത്രയും വേഗം അവരെ രക്ഷിക്കുന്നതിലാണോ അതോ തങ്ങള്‍ക്ക് വേണ്ടപ്പെട്ട ചില മുതലാളിമാര്‍ക്ക് പുര കത്തുമ്പോള് വാഴ വെട്ടാനുള്ള അവസരമൊരുക്കുന്നതിലാണോ കാര്യമെന്നും രാഹുല് ചോദിക്കുന്നു.\nUpdated: April 26, 2021, 3:57 PM IST\nLast Updated: April 26, 2021, 3:57 PM IST\nകോവിഡ് അതിരൂക്ഷമായ ഘട്ടത്തില് കേന്ദ്രസര്‍ക്കാരിന്റെ വാക്‌സിന് നയത്തിനെതിരെ യൂത്ത് കോണ്‍ഗ്രസ് സംസ്ഥാന ജനറല് സെക്രട്ടറി രാഹുല് മാങ്കൂട്ടത്തില്. രാജ്യത്തെ ജനങ്ങള്‍ക്ക് വാക്‌സിന് നല്‍കുന്നത് വഴി രണ്ട് സ്വകാര്യ കമ്പനികള് കൊള്ളയടിക്കാന് പോകുന്നത് 1,11,100 കോടി രൂപയാണെന്ന് രാഹുല് ചൂണ്ടികാട്ടുന്നു. എന്നാല് സ്വകാര്യ കമ്പനികള് പരമാവധി ലാഭമുണ്ടാക്കും എന്ന വാദം വേണമെങ്കില് അംഗീകരിക്കാം, പക്ഷേ കേന്ദ്രസര്‍ക്കാര് ഇവിടെ എന്താണ് ചെയ്യുന്നതെന്നും രാഹുല് ചോദിക്കുന്നു.\nനമ്മുടെ ജീവന്റെ വിലയുടെ ലാഭം 1,11,100 കോടി രൂപ!\nശവപ്പെട്ടി പണിയുന്ന തൊഴിലെടുത്ത് ജീവിക്കുന്നവരെ കുറിച്ചല്ല, അത്തരക്കാരിലെ ചില ദുഷ്ട മനസുകളെ പറ്റിയാണ്.\nദുരന്ത കാലത്ത് ശവപ്പെട്ടി കച്ചവടം നടത്തുന്ന ചിലരുണ്ട്. എത്രയും മരണസംഖ്യ കൂടിയാല് അത്രയും കച്ചവടം നടത്താം എന്ന് വിചാരിക്കുന്ന പ്രത്യേകതരം മനസ്ഥിതിയുള്ളവര്. അധികാരസ്ഥാനങ്ങളില് അത്തരക്കാര് വന്നാല് എന്ത് സംഭവിക്കും എന്നുള്ളതിന്റെ നേര്‍സാക്ഷ്യങ്ങളാണ് നാം കണ്ടു കൊണ്ടിരിക്കുന്നത്. ചില കണക്കുകള് പരിശോധിക്കാം – നമ്മുടെ രാജ്യത്തെ ജനസംഖ്യയുടെ 74.35% പേര് 45 വയസില് താഴെയുള്ളവരാണ്. അതായത് 101 കോടി ജനങ്ങള്.\nAlso Read- Covid 19| സംസ്ഥാനത്ത് ലോക്ഡൗണ് ഇല്ല; വാരാന്ത്യ നിയന്ത്രണം തുടരും\nകേന്ദ്ര സര്‍ക്കാരിന്റെ പുതുക്കിയ വാക്‌സിന് നയപ്രകാരം 18 വയസിനും 45 വയസിനും ഇടയില് പ്രായമുള്ളവരെ വാക്‌സിനേറ്റ് ചെയ്യാന് കേന്ദ്രം മുന്‍കൈയ്യെടുക്കില്ല. അതായത് ഈ വിഭാഗക്കാരെ വാക്‌സിനേറ്റ് ചെയ്യുന്നതിനുള്ള ബാധ്യത അതത് സംസ്ഥാനങ്ങളോ അതത് വ്യക്തികള് തന്നെയോ ഏറ്റെടുക്കണം. 101 കോടി പേര്‍ക്ക് രണ്ട് ഡോസ് വീതം 202 കോടി ഡോസ് വാക്‌സിന് ആണ് വേണ്ടി വരുന്നത്. പുതിയ നയപ്രകാരം ഇതിന്റെ ചെലവ് വഹിക്കേണ്ടത് സംസ്ഥാനങ്ങളോ അതാത് വ്യക്തികളോ തന്നെയാണ്.\nനിലവില് രാജ്യത്ത് കോവിഡ് വാക്‌സിന് നിര്‍മ്മിക്കുന്നതിന് അംഗീകാരമുള്ള രണ്ടു സ്ഥാപനങ്ങളുടെ ഉല്‍പ്പാദനക്ഷമത പരിഗണിച്ചാല് മൊത്തം ഡിമാന്‍ഡിന്റെ 50% കോവിഷീല്‍ഡും 50% കൊവാക്‌സിനും നിറവേറ്റാനാണ് സാധ്യത. അതായത് 101\nകോടി ഡോസ് വീതം കോവിഷീല്‍ഡും കോവാക്‌സിനും വേണ്ടി വരും.\nകോവിഷീല്‍ഡ് നിര്‍മിക്കുന്നത് സിറം ഇന്‍സ്റ്റിറ്റ്യൂട്ട് ഓഫ് ഇന്ത്യ എന്ന സ്വകാര്യ സ്ഥാപനമാണ്. സംസ്ഥാനങ്ങള്‍ക്ക് ഡോസ് ഒന്നിന് 400 രൂപ, സ്വകാര്യ ആശുപത്രികള്‍ക്ക് 600 രൂപ എന്നതാണ് ഈ സ്ഥാപനം അവരുടെ വാക്‌സിന് ഇട്ടിരിക്കുന്ന വില. നിലവില് ഈ വാക്‌സിന് കേന്ദ്രസര്‍ക്കാരിന് വില്‍ക്കുന്നത് ഡോസ് ഒന്നിന് 150 രൂപയ്ക്കാണ്. നിര്‍മാണ ചെലവ് കഴിച്ച് ലാഭമുള്‍പ്പെടെയാണിത്. 101 കോടി കോവിഷീല്‍ഡിന്റെ 50% സംസ്ഥാന സര്‍ക്കാറുകള് ഏറ്റെടുക്കുമെന്നും 50% സ്വകാര്യ ആശുപത്രികള് വഴി നേരിട്ട് ജനങ്ങള്‍ക്ക് ലഭ്യമാക്കുമെന്നുമാണ് ഇപ്പോള് അറിയുന്നത്. നിലവില് കേന്ദ്രസര്‍ക്കാരിന് നല്‍കുന്ന 150 രൂപയെക്കാള് കുത്തനെ വില വര്‍ധിപ്പിച്ച് സംസ്ഥാന സര്‍ക്കാരുകള്‍ക്കും സ്വകാര്യ ആശുപത്രികള്‍ക്കും നല്‍കുന്നതു വഴി സിറം ഇന്‍സ്റ്റിറ്റ്യൂട്ട് നേടുന്ന അധികലാഭം 35,350 കോടി രൂപയാണ്.\nഇനി, കോവാക്‌സിന് നിര്‍മിക്കുന്നത് ഭാരത് ബയോടെക് എന്ന സ്വകാര്യ സ്ഥാപനമാണ്. സിറം ഇന്‍സ്റ്റിറ്റ്യൂട്ടിനേക്കാള് കഷ്ടമാണ് ഇവരുടെ കാര്യം. സംസ്ഥാനങ്ങള്‍ക്ക് ഡോസ് ഒന്നിന് 600, സ്വകാര്യ ആശുപത്രികള്‍ക്ക് 1200 എന്നതാണ് ഇവരുടെ വാക്‌സിന് ഈ സ്ഥാപനം ഇട്ടിരിക്കുന്ന വില. വാക്‌സിനിന്റെ വീതം വെപ്പ് മുകളില് പറഞ്ഞ അതേ അനുപാതത്തില് തന്നെയാണ്. സിറം ഇന്‍സ്റ്റ്യൂട്ടിനേക്കാള് കഴുത്തറപ്പന് വിലവര്‍ധന വഴി ഇവര് ഉണ്ടാക്കുന്ന അധികലാഭം 75,750 കോടി രൂപയാണ്.\nഅതായത് ഇന്ത്യക്കാര് സ്ഥാപിച്ച ഇന്ത്യക്കാര് നടത്തുന്ന ഇന്ത്യയില് പ്രവര്‍ത്തിക്കുന്ന ഈ രണ്ടു സ്വകാര്യസ്ഥാപനങ്ങളും കൂടി അവരുടെ സ്വന്തം രാജ്യത്തെ ജനങ്ങള് ജീവഭയത്തില് ഭീതിയുടെ നൂല്‍പ്പാലത്തിലൂടെ നടന്നു കൊണ്ടിരിക്കുമ്പോള് അവരുടെ ഭയാശങ്കയെ ചൂഷണം ചെയ്യുന്നത് വഴി അവരില് നിന്നും കൊള്ളയടിക്കുന്ന ആകെ തുക 1,11,100 കോടി രൂപ. ഇവരെ എന്താണ് വിളിക്കേണ്ടത് സുഹൃത്തുക്കളെ ? എഴുത്തിന്റെ തുടക്കത്തില് ഞാന് പറഞ്ഞതില് എന്തെങ്കിലും തെറ്റുണ്ടോ ? ഇങ്ങനെയാണോ ഒരു ഇന്ത്യന് സ്ഥാപനം ഇന്ത്യക്കാരോട് ചെയ്യേണ്ടത് ? നിങ്ങള്‍ക്കറിയാമോ ഇതേ സിറം ഇന്‍സ്റ്റ്യൂട്ടിന്റെ ഇതേ കോവിഷീല്‍ഡ് വാക്‌സിന് 14,232 കിലോമീറ്റര് കരയിലൂടെയും കടലിലൂടെയും സഞ്ചരിച്ച് ബ്രസീലില് എത്തുമ്പോള് ആ രാജ്യത്തോട് വാങ്ങുന്ന വില എത്രയാണെന്ന് ? ഡോസ് ഒന്നിന് 3.15 അമേരിക്കന് ഡോളര്. അതായത് നമ്മുടെ നാട്ടിലെ 235 രൂപ അന്‍പത് പൈസ. എന്ത് മനസ്സാണിത് ? ഇത് പൈശാചികതയല്ലേ ? സിറം ഇന്‍സ്റ്റിറ്റ്യൂട്ടിനേക്കാള് കഴുത്തറപ്പന് വിലയീടാക്കുന്ന ഭാരത് ബയോടെക്കിനെപ്പറ്റി ഒന്നും പറയാനില്ല.\nഅതൊക്കെ അവിടെ നില്‍ക്കട്ടെ. സ്വകാര്യസ്ഥാപനങ്ങള് ഏതു സാഹചര്യത്തിലും പരമാവധി ലാഭമുണ്ടാക്കാന് ശ്രമിക്കുമെന്ന് വാദത്തിനു വേണമെങ്കില് അംഗീകരിക്കാം. ഇവിടെ കേന്ദ്രം ഭരിക്കുന്ന ഒരു സര്‍ക്കാരുണ്ടല്ലോ ? അവര് എന്താണ് ചെയ്തു കൊണ്ടിരിക്കുന്നത് ? ഈ അക്രമത്തെ കയ്യുംകെട്ടി നോക്കി നില്‍ക്കുന്നതെങ്ങനെയാണ് ? ഇവരുടെ മുന്‍ഗണനകള് എവിടെയാണ് കിടക്കുന്നത് ? തങ്ങളെ വോട്ടുചെയ്തു അധികാരത്തിലെത്തിച്ച ജനത തെരുവില് കിടന്ന് മരിക്കുമ്പോള് എത്രയും വേഗം അവരെ രക്ഷിക്കുന്നതിലാണോ അതോ തങ്ങള്‍ക്ക് വേണ്ടപ്പെട്ട ചില മുതലാളിമാര്‍ക്ക് പുര കത്തുമ്പോള് വാഴ വെട്ടാനുള്ള അവസരമൊരുക്കുന്നതിലാണോ ? ഒരു കാര്യം നിങ്ങള് മനസ്സിലാക്കിക്കൊള്ളുക. ഏതുവിധേനയും ഈ പ്രതിസന്ധിയെ ഇവിടുത്തെ ജനത തരണം ചെയ്യും. അതിനു ശേഷം നിങ്ങളീ കാണിച്ച വഞ്ചനയോട് അവര് പ്രതികാരം ചെയ്യുമെന്നതില് സംശയമില്ല.\nFirst published: April 26, 2021, 3:57 PM IST


Published: Thursday 21 November 2019 05:32:30 PM\nറിലയന്‍സ് ഇന്‍ഡസ്ട്രീസ് ചെയര്‍മാന് മുകേഷ് അംബാനി ഏറ്റവും ധനികനായ ഏഷ്യക്കാരന് എന്ന സ്ഥാനം നിലനിര്‍ത്തി. ആലിബാബ ഗ്രൂപ്പ് ഉടമ ജാക്ക് മായെ മറികടന്ന് 2018 ജൂലൈയിലാണ് മുകേഷ് അംബാനി ഒന്നാമതെത്തിയത്. ഈ സ്ഥാനം മുകേഷ് അംബാനി ഇതുസംബന്ധിച്ച ഏറ്റവും പുതിയ റിപ്പോര്‍ട്ടിലും നിലനിര്‍ത്തി.\n58 ബില്യണ് ഡോളര് ആസ്തിയോടെയാണ് മുകേഷ് അംബാനി ഏറ്റവും ധനികനായ ഏഷ്യക്കാരന് എന്ന സ്ഥാനം നിലനിര്‍ത്തിയത്. 42.8 ബില്യണ് ഡോളര് ആസ്തിയുള്ള ചൈനയിലെ ആലിബാബ ഗ്രൂപ്പ് ഉടമ ജാക്ക് മായാണ് രണ്ടാം സ്ഥാനത്ത്. ടെന്‍സെന്റ് ഹോള്‍ഡിങ്‌സ് ഉടമ മാഹോടെന്‍ങ് മൂന്നാമതും ഫാസ്റ്റ് റീടെയിലിങ് കോര്‍പറേഷന് ഉടമ തഡാഷി യാനല് നാലാം സ്ഥാനത്തുമാണുള്ളത്.\nമുകേഷ് അംബാനിയുടെ ആസ്തിയില് സമീപകാലത്ത് മാത്രമുണ്ടായ വളര്‍ച്ച 600 കോടിയുടേതാണ്. ശതകോടീശ്വരന്‍മാരുടെ ബ്ലൂംബര്‍ഗ് പട്ടികയിലും അംബാനി സ്ഥാനം മെച്ചപ്പെടുത്തിയിരുന്നു. 17-ാം സ്ഥാനത്തുനിന്ന് 14-ാം സ്ഥാനത്തേക്കാണ് അദ്ദേഹം ഉയര്‍ന്നത്. ഇന്ത്യയിലെ ഏറ്റവും വലിയ ധനികന് എന്ന സ്ഥാനം 10 വര്‍ഷമായി മുകേഷ് അംബാനിയ്ക്കാണ്. ഫോര്‍ബ്‌സ് റിപ്പോര്‍ട്ട് പ്രകാരം ലോകത്തെ 13-ാമത്തെ വലിയ ശതകോടീശ്വരനാണ് മുകേഷ് അംബാനി.\nമുകേഷ് അംബാനിയുടെ ഉടമസ്ഥതയിലുള്ള റിലയന്‍സ് ഇന്‍ഡസ്ട്രീസിന്റെ ഓഹരി വിപണി വിലയിലുണ്ടായ കുതിച്ചുകയറ്റമാണ് അദ്ദേഹത്തിന്റെ ആസ്തിയില് പെട്ടെന്ന് വന് മാറ്റമുണ്ടാക്കിയത്. ജിയോ, റിലയന്‍സ് റീട്ടെയില്, ഊര്‍ജരംഗം എന്നിവ ചേര്‍ന്നതാണ് റിലയന്‍സ് ഇന്‍ഡസ്ട്രീസ്.\nRead more topics: mukesh ambani, asias richest person,\nmukesh ambani asias richest person


തലശ്ശേരിയിൽ ബി ജെ പി പ്രവർത്തകൻ ധനരാജിന് വെട്ടേറ്റു; ആക്രമണത്തിന് പിന്നിൽ സി പി ഐ എമ്മാണെന്ന് ബി ജെ പി – Media Mangalam\nതലശ്ശേരിയിൽ ബി ജെ പി പ്രവർത്തകൻ ധനരാജിന് വെട്ടേറ്റു; ആക്രമണത്തിന് പിന്നിൽ സി പി ഐ എമ്മാണെന്ന് ബി ജെ പി\nകണ്ണൂർ തലശ്ശേരിയിൽ ബി ജെ പി പ്രവർത്തകന് വെട്ടേറ്റു. മേലൂർ സ്വദേശി ധനരാജിനാണ് ഇന്നലെ വെട്ടേറ്റത്. പരുക്കേറ്റ ധനരാജിനെ കോഴിക്കോട്ടെ ആശുപത്രിയിലേക്ക് മാറ്റി.\nകഴിഞ്ഞ ദിവസം രാത്രി സുഹൃത്തിന്റെ വീട്ടിൽ പോയി മടങ്ങുമ്പോൾ ആണ് സംഭവം. കൈമുട്ടിനും നെഞ്ചിനുമാണ് ആക്രമികൾ വെട്ടിയത്. ആക്രമണത്തിന് പിന്നിൽ സി പി ഐ എമ്മാണെന്ന് ബി ജെ പി ആരോപിക്കുന്നു. സി പി ഐ എം അനുഭാവികൾ സംഘം ചേർന്ന് വധിക്കാൻ ലക്ഷ്യമിട്ടുകൊണ്ടുള്ള ആക്രമണമാണ് നടത്തിയതെന്നാണ് ബി ജെ പി ആരോപിക്കുന്നത്.\nസംഭവത്തിൽ ധർമടം പൊലീസ് ധനരാജിന്റെ മൊഴി രേഖപ്പെടുത്തും.അതിനു ശേഷമായിരിക്കും കൂടുതൽ നടപടികൾ. സംഭവത്തിൽ പ്രതിഷേധിച്ചു പ്രദേശത്ത് സംഘർഷ സാധ്യതയൊന്നും നിലവിൽ ഉണ്ടായിട്ടില്ല.\nbjp cpim DHANARAJ thalassery തലശ്ശേരി


പി.എം. യുപിയില് ഒറ്റയടിക്ക് ഉദ്ഘാടനം ചെയ്തത്9മെഡിക്കല് കോളജുകള്, എട്ടും കേന്ദ്രസ്‌കീമിൽ പിന്നോക്ക പ്രദേശങ്ങളിൽ | pm modi|yogi adityanath|medical collages|UP Medical Collages\nഇതോടെ 10,000 എംബിബിഎസ് സീറ്റുകള് രാജ്യത്ത് പുതുതായി ഉണ്ടാകും.\nലഖ്‌നൗ : പ്രധാനമന്ത്രി നരേന്ദ്ര മോദി, ഉത്തര്‍പ്രദേശില് ഇന്ന് ഒമ്ബത് മെഡിക്കല് കോളജുകള് ഉദ്ഘാടനം ചെയ്തു. സിദ്ധാര്‍ത്ഥ് നഗര്, എതാഹ്, ഹര്‍ദോയ്, പ്രതാപ്ഘര്, ഫത്തേപൂര്, ദോരിയ, ഗാസിപൂര്, മിര്‍സാപൂര്, ജൗന്‍പൂര് തുടങ്ങി ഒമ്പത് മെഡിക്കല് കോളജുകളും ഒമ്പത് ജില്ലകളിലാണ് സ്ഥിതിചെയ്യുന്നത്. സിദ്ധാര്‍ത്ഥ്‌നഗര് മെഡിക്കല് കോളജിലാണ് അദ്ദേഹം നേരിട്ട് പങ്കെടുത്തത്. യുപി മുഖ്യമന്ത്രി യോഗി ആദിത്യനാഥ്, ഗവര്‍ണര് ആനന്ദിബെന് പട്ടേല്, കേന്ദ്ര ആരോഗ്യമന്ത്രി മന്‍സൂഖ് മാണ്ഡവ്യ തുടങ്ങി നിരവധി പേര് യോഗത്തില് പങ്കെടുത്തു.\nഒന്നൊഴികെ എട്ട് മെഡിക്കല് കോളജുകളും കേന്ദ്ര സര്‍ക്കാര് സ്‌കീം അനുസരിച്ചാണ് നിര്‍മിച്ചത്. ജൗന്‍പൂര് മെഡിക്കല് കോളജാണ് സംസ്ഥാന സര്‍ക്കാര് നിര്‍മിച്ചത്. പിന്നാക്ക പ്രദേശങ്ങളിലാണ് മെഡിക്കല് കോളജുകള് നിര്‍മിച്ചിരിക്കുന്നത്. പിന്നാക്ക പ്രദേശങ്ങളില് കൂടുതല് ആരോഗ്യസംവിധാനങ്ങള് ഒരുക്കുന്നതിന്റെ ഭാഗമായാണ് അത്തരം മേഖലകളില് കേന്ദ്രം മെഡിക്കല് കോളജുകള് അനുവദിക്കുന്നത്. ഈ സ്‌കീം അനുസരിച്ച് 157 പുതിയ മെഡിക്കല് കോളജുകള്‍ക്കാണ് കേന്ദ്ര സര്‍ക്കാര് രാജ്യത്ത് അനുമതി നല്‍കിയത്, അതില് 63 എണ്ണം പ്രവര്‍ത്തിച്ചുതുടങ്ങി.\nഇതോടെ 10,000 എംബിബിഎസ് സീറ്റുകള് രാജ്യത്ത് പുതുതായി ഉണ്ടാകും. 90:10 എന്നതാണ് വടക്ക് കിഴക്കന് സംസ്ഥാനങ്ങളില് കേന്ദ്ര, സംസ്ഥാന സര്‍ക്കാര് മുടക്കേണ്ട തുക. പ്രത്യേക വിഭാഗം സംസ്ഥാനങ്ങളില് ഇത് 60:40 ആണ്. മറ്റിടങ്ങളില് ഒരു സീറ്റിന് 1.20 കോടി രൂപ കേന്ദ്രം നല്‍കും.\npm modi yogi adityanath medical collages UP Medical Collages


stay away from maharashtra; says NCP chief sharad pawar to BJP | ഓപ്പറേഷന് കമലയും കൊണ്ട് ബിജെപി ഇങ്ങോട്ട് വരണ്ട; മഹാരാഷ്ട്രയില് അത് വിലപ്പോവില്ലെന്ന് ശരദ് പവാര് - Malayalam Oneindia\nUpdated: Mon, Jul 13, 2020, 18:22 [IST]\nമുംബൈ: ഉപമുഖ്യമന്ത്രിയും പാര്‍ട്ടി സംസ്ഥാന അധ്യക്ഷനുമായ സച്ചിന് പൈലറ്റ് വിമതസ്വര്‍ണം ഉയര്‍ത്തിയതോടെ മധ്യപ്രദേശിന് പിന്നാലെ രാജസ്ഥാനിലും കോണ്‍ഗ്രസ് സര്‍ക്കാര് വീഴുമോയെന്ന ആശങ്ക ശക്തമായിരിക്കുകയാണ്. ബിജെപിയാണ് സര്‍ക്കാറിനെ അട്ടിമറിക്കാനുള്ള നീക്കങ്ങള്‍ക്ക് പിന്നിലെന്നാണ് കോണ്‍ഗ്രസ് ആരോപണം. എന്നാല് സര്‍ക്കാര് ശക്തമാണെന്നും 107 ല് 97 പേരും ഇന്നത്തെ യോഗത്തില് എത്തിയെന്നും കോണ്‍ഗ്രസ് നേതൃത്വം വ്യക്തമാക്കുന്നു.\nഇതിന് പിന്നാലെ മഹാരാഷ്ട്രയിലെ മഹാ വികാസ് അഘാഡി സര്‍ക്കാറിനെ അസ്ഥിരപ്പെടുത്താനുള്ള ബിജെപിയുടെ ശ്രമങ്ങള്‍ക്കെതിരെ പ്രതികരിച്ചത് എന്‍സിപി നേതാവ് ശരദ് പവാറും രംഗത്ത് എത്തിയിട്ടുണ്ട്.\nമഹാരാഷ്ട്രയില് ശിവസേന-എന്‍സിപി-കോണ്‍ഗ്രസ് നേതൃത്വത്തിലുള്ള സഖ്യസര്‍ക്കാരിനെ താഴെയിറക്കാന് ബിജെപി ശ്രമം തുടങ്ങിയിട്ട് നാളുകളേറെയായി. ആദ്യം ശിവസേനയെ തന്നെ സംഖ്യത്തില് നിന്ന് അടര്‍ത്തിയെടുക്കാനായിരുന്നു ബിജെപിയുടെ ശ്രമം. ഇത് നടക്കില്ലെന്ന് കണ്ടപ്പോള് എന്‍സിപിയെ തങ്ങള്‍ക്കൊപ്പം ചേര്‍ക്കാനായി ശ്രമം.\nബിജെപിയുമായി ചേര്‍ന്ന് മഹാരാഷ്ട്രയില് സര്‍ക്കാര് രൂപീകരിക്കാന് എന്‍സിപി നേതാവ് ശരത് പവാര‍് തയ്യാറായിരുന്നെന്ന് മഹാരാഷ്ട്ര പ്രതിപക്ഷ നേതാവും മുന് മുഖ്യമന്ത്രിയുമായ ദേവേന്ദ്ര ഫഡ്‌നാവിസ് നേരത്തെ അവകാശപ്പെട്ടിരുന്നു. 2019 ല് ശിവസേനയുമായി ചേരുന്നതിന് മുമ്പ് ബിജെപിയുമായി ചര്‍ച്ച നടത്താന് അദ്ദേഹം തയ്യാറായിരുന്നെന്നായിരുന്നു ഫഡ്നാവിസ് പറഞ്ഞത്.\nകോണ്‍ഗ്രസുമായും ശിവസേനയുമായുള്ള സഖ്യത്തില് ശരദ് പവാറിന് തുടക്കത്തില് താത്പര്യമുണ്ടായിരുന്നില്ല. അവരുടെ നിലനില്‍പ്പിന്റെയും സ്ഥിരതയുടേയും കാര്യത്തില് സംശയമുള്ളതുകൊണ്ടായിരുന്നു അദ്ദേഹം ബിജെപിയുമായി സഖ്യമുണ്ടാക്കുന്നതിനെ കുറിച്ച് ആലോചിച്ചതെന്നും ഫഡ്നാവിസ് പറഞ്ഞു.\nഇതിന് പിന്നാലെയാണ് എന്‍സിപിയെ അടര്‍ത്തിയെടുക്കാന് ബിജെപി ശ്രമം ശക്തമാക്കുന്നുവെന്ന റിപ്പോര്‍ട്ടുകള് പുറത്ത് വന്നത്. ഇതേസമയം തന്നെ സഖ്യത്തിനുള്ളിലെ ചില അസ്വാരസ്യങ്ങള് പരസ്യമായി തന്നെ രംഗത്ത് വരികയും ചെയ്തു. ഇതോടെ മഹാരാഷ്ട്രയിലെ സഖ്യസര്‍ക്കാറിന്‍റെ നിലനില്‍പ്പിനെ കുറിച്ച് ഭീഷണി ഉയര്‍ന്നു.\nഎന്നാല് മാഹാരാഷ്ട്രയിലെ സഖ്യ സര്‍ക്കാറിനെ താഴെയിറക്കാനുള്ള ബിജെപിയുടെ ശ്രമങ്ങള് വിലപ്പോവില്ലെന്നാണ് ശരദ് പവാര് ഇന്ന് മാധ്യമങ്ങള്‍ക്ക് മുന്നില് വ്യക്തമാക്കിയത്. ബി.ജെ.പിയുടെ ഓപ്പറേഷന് കമല മഹാരാഷ്ട്രയില് വെറുതെയാവുമെന്ന കാര്യത്തില് സംശയമില്ലെന്ന് പവാര് പറഞ്ഞു.\nഉദ്ദവ് താക്കറെ സര്‍ക്കാറിനെ ബാധിക്കില്ല\nരാജസ്ഥാനിലെ രാഷ്ട്രീയ പ്രതിസന്ധികളൊന്നും ഉദ്ദവ് താക്കറെ സര്‍ക്കാറിനെ ബാധിക്കില്ല. ഈ സര്‍ക്കാര് അഞ്ച് വര്‍ഷം പൂര്‍ത്തിയാക്കും. ബിജെപിയുടെ ഓപ്പറേഷന് കമല രാജ്യത്തെ നിയമ ലംഘനങ്ങലുടെ നേര് ഉദാഹരണമാണെന്നും എന്‍സിപി ദേശീയ അധ്യക്ഷന് അഭിപ്രായപ്പെട്ടു.\nകേന്ദ്രസര്‍ക്കാരാണ് യഥാര്‍ത്ഥത്തില് അധികാര ദുര്‍വിനിയോഗം നടത്തുന്നതെന്നും അദ്ദേഹം വ്യക്തമാക്കി. മുന്നണിയും സര്‍ക്കാരും ഒറ്റക്കെട്ടാണ്. അക്കാര്യത്തില് സംശയങ്ങളൊന്നും ആവശ്യമില്ലെന്നും പവാര് കൂട്ടിച്ചേര്‍ത്തു. ശിവസേന മുഖപത്രമായ സാമ്‌നയ്ക്ക് നല്‍കിയ അഭിമുഖത്തിലാണ് ശരദ് പവാര് ഇക്കാര്യങ്ങള് പറഞ്ഞത്.\nവോട്ടര്‍മാരെ നിസ്സാരമായി കാണരുതെന്നും ഇന്ദിര ഗാന്ധി, അടല് ബിഹാരി വാജ്‌പേയി തുടങ്ങിയ ശക്തരായ നേതാക്കള് പോലും തിരഞ്ഞെടുപ്പില് തോറ്റിട്ടുണ്ടെന്നും പവാര് ഓര്‍മ്മിപ്പിച്ചു. 'ഞാന് തിരച്ചുവരും' എന്ന മുന് മുഖ്യമന്ത്രി ദേവേന്ദ്ര ഫഡ്‌നാവിസിന്റെ പരാമര്‍ശം ചൂണ്ടിക്കാട്ടിയാണ് പവാര് ഇക്കാര്യം പറഞ്ഞത്.\nഇത്തരത്തിലുള്ള പരാമര്‍ശങ്ങള് തികഞ്ഞ അഹങ്കാരമായാണ് വോട്ടര്‍മാര് കണക്കാക്കുക. അവര് അതിന് തക്കതായ മറുപടി നല്‍കും. ജനാധിപത്യത്തില് ആര്‍ക്കും എക്കാലത്തും അധികാരത്തില് തുടരാന് സാധിക്കില്ല. തങ്ങളെ നിസ്സാരമായി കാണുന്നതിനോട് വോട്ടര്‍മാര് ഒരിക്കലും പൊറുക്കില്ലെന്നും അദ്ദേഹം അഭിപ്രായപ്പെട്ടു.\nസംസ്ഥാനത്തെ ഭരണമാറ്റം ആകസ്മികമായിരുന്നില്ല. ലോക്‌സഭ തിരഞ്ഞെടുപ്പില് ബിജെപി മികച്ച പ്രകടനമാണ് കാഴ്ചവെച്ചത്. എന്നാല് നിയമസഭാ തിരഞ്ഞെടുപ്പില് ജനങ്ങളുടെ മനോഭാവത്തില് മാറ്റം വന്നു. ഒരു മാറ്റത്തിന് വേണ്ടിയാണ് അവര് വോട്ട് ചെയ്തത്. സഖ്യത്തില് ഭിന്നതകള് ഉണ്ടെന്ന റിപ്പോര്‍ട്ടുകളില് സത്യത്തിന്റെ അംശം അല്‍പം പോലുമില്ലെന്നും അദ്ദേഹം കൂട്ടിച്ചേര്‍ത്തു.\nstay away from maharashtra; says NCP chief sharad pawar to BJP


mammootty at 70: ibrahim kutty reveals brother mammootty's childhood desire was to act in movies | കുതിരപ്പുറത്ത് വന്ന് നായികയെ രക്ഷിക്കുന്ന നായകനായി ഒരുനാള് ഞാനും അഭിനയിക്കും, മമ്മൂക്കയെ കുറിച്ച് സഹോദരന് - Malayalam Filmibeat\n| Updated: Tuesday, September 7, 2021, 17:44 [IST]\nമെഗാസ്റ്റാര് മമ്മൂട്ടിയുടെ സഹോദരന് എന്ന നിലയില് എപ്പോഴും വാര്‍ത്തകളില് നിറയാറുളള താരമാണ് ഇബ്രാഹിംകുട്ടി. സിനിമ സീരിയല് താരമായി വര്‍ഷങ്ങളായി മലയാളികള്‍ക്ക് സുപരിചിതനാണ് ഇബ്രാഹിംകുട്ടി. ക്യാരക്ടര് റോളുകളിലൂടെയാണ് നടന് മലയാളത്തില് ശ്രദ്ധിക്കപ്പെട്ടത്. മമ്മൂക്കയെ കുറിച്ച് മനസുതുറന്ന് ഇബ്രാഹിംകുട്ടി എപ്പോഴും എത്താറുണ്ട്. ഇച്ചാക്കയ്‌ക്കൊപ്പമുളള പഴയകാല ഓര്‍മ്മകളെല്ലാം മുന്‍പ് ഇബ്രാഹിംകുട്ടി പലതവണ പങ്കുവെച്ചിട്ടുണ്ട്. അതേസമയം മമ്മൂക്കയുടെ 70ാം പിറന്നാള് സമയത്ത് ഇച്ചാക്കയ്ക്ക് ചെറുപ്പം മുതല് ഉണ്ടായിരുന്ന സിനിമാ മോഹത്തെ കുറിച്ച് പറയുകയാണ് ഇബ്രാഹിംകുട്ടി.\nമനോരമയ്ക്ക് നല്‍കിയ അഭിമുഖത്തിലാണ് മമ്മൂക്കയെ കുറിച്ച് ഇബ്രാഹിംകുട്ടി മനസുതുറന്നത്. അഞ്ച് വയസുളളപ്പോള് തന്നെ ബാപ്പ ഞങ്ങളെ സിനിമ കാണാന് കൊണ്ടുപോകുമായിരുന്നു എന്ന് ഇബ്രാഹിംകുട്ടി പറയുന്നു. മതപരമായ കാര്യങ്ങളില് കൃത്യനിഷ്ഠ പാലിക്കുന്ന കുടുംബമാണെങ്കില് കൂടി ഉത്സവങ്ങള്‍ക്കും സിനിമകള്‍ക്കുമൊക്കെ ഞങ്ങള് പോകും. സിനിമ അന്ന് മുതല് തന്നെ ഞങ്ങളുടെ മനസില് ഉണ്ടായിരുന്നു.\nനായകന്‌റെ വീരസാഹസിക കൃത്യങ്ങളും അത്ഭുത കാഴ്ചകളും ഞങ്ങളെ അന്നേ ആകര്‍ഷിച്ചിരുന്നു എന്നും ഇബ്രാഹിംകുട്ടി പറഞ്ഞു. അന്ന് കുതിരപ്പുറത്ത് വന്നു നായികയെ രക്ഷിക്കുന്ന നായകനായി ഒരു ദിവസം ഞാനും അഭിനയിക്കും എന്നൊക്കെ ഇച്ചാക്ക പറയുമായിരുന്നു. അദ്ദേഹത്തിന്‌റെ ഇഷ്ടാനിഷ്ടങ്ങള് അറിഞ്ഞുപ്രവര്‍ത്തിക്കുന്നതാണ് എനിക്കിഷ്ടം. പ്രായത്തിന്‌റെ വ്യത്യാസമൊന്നും ഞങ്ങളെ ബാധിക്കാറില്ല.\nഇപ്പോഴും എനിക്കൊരു അടി തന്നാല് അത് ഞാന് നിന്ന് കൊളളും. എന്തിനാണെന്ന് പോലും ചോദിക്കില്ല. ഞങ്ങള് ഒരിക്കലും പ്രായത്തിന്‌റെ ബുദ്ധിമുട്ടോ രോഗവിവരങ്ങളോ ഒന്നും സംസാരിക്കാറില്ല. എപ്പോഴും സംസാരിക്കുന്നത് പുതിയ കാര്യങ്ങള് ആയിരിക്കും. ജന്മദിനത്തിനും പ്രത്യേകിച്ച് ഫോര്‍മാലിലിറ്റി ഒന്നും ഞങ്ങള് തമ്മില് ഇല്ല. ഞാന് ചെന്ന് ഹാപ്പി ബെര്‍ത്ത്‌ഡേ എന്ന് പറഞ്ഞാല് ഓ ആയിക്കോട്ടെ ഇരിക്കട്ടെ എന്ന് പറയും. ഞങ്ങള്‍ക്ക് എന്തും തുറന്നുപറയാം.\nഎല്ലാ കാര്യത്തിനും കൂടെയുണ്ട്. ഇച്ചാക്ക ആണെങ്കിലും ചേട്ടത്തി ആണെങ്കിലും ഞങ്ങള്‍ക്ക് ഒരു രക്ഷാകവചമായി എപ്പോഴും ഉണ്ട്. പല സഹോദര ബന്ധങ്ങളും കാണുമ്പോള് ഞങ്ങള് ഭാഗ്യവാന്മാരാണ് എന്ന് തോന്നാറുണ്ട്. അത് എന്നെന്നും അങ്ങനെ തന്നെ വേണം എന്ന പ്രാര്‍ത്ഥന മാത്രമേ ഉളളൂ, ഇബ്രാഹിംകുട്ടി അഭിമുഖത്തില് വ്യക്തമാക്കി.\nഇബ്രാഹിംകുട്ടിക്ക് പുറമെ മലയാള സിനിമാ ലോകവും ആരാധകരും ഒന്നടങ്കം പ്രിയപ്പെട്ട മമ്മൂക്കയ്ക്ക് ആശംസകള് നേര്‍ന്ന് എത്തുന്നുണ്ട്. സിനിമയില് അമ്പത് വര്‍ഷങ്ങള് തികച്ചതിന് പിന്നാലെയാണ് ഇപ്പോള് സൂപ്പര്‍താരത്തിന്‌റെ 70ാം പിറന്നാളും വന്നിരിക്കുന്നത്. കഴിഞ്ഞ ദിവസം മുതല് സോഷ്യല് മീഡിയ മമ്മൂക്കയ്ക്കുളള ആശംസ പോസ്റ്റുകള് കൊണ്ട് നിറഞ്ഞിരുന്നു. മെഗാസ്റ്റാറിന് ട്രിബ്യൂട്ടായി പിറന്നാള് സ്‌പെഷ്യല് മാഷപ്പ് വീഡിയോകളും ആരാധകര് പുറത്തിറക്കി.\nതന്‌റെ യൂടൂബ് ചാനലിലൂടെയും ഇച്ചാക്കയെ കുറിച്ചുളള ഓര്‍മ്മകള് ഇബ്രാഹിംകുട്ടി പങ്കുവെക്കാറുണ്ട്. ഷാര്‍ജു ടു ഷാര്‍ജ പോലുളള വളരെ കുറച്ച് സിനിമകളില് മാത്രമാണ് പ്രാധാന്യമുളള വേഷങ്ങള് ഇബ്രാഹിംകുട്ടിക്ക് ലഭിച്ചത്. ഇബ്രാഹിംകുട്ടിക്ക് പിന്നാലെ മകന് മക്ബൂല് സല്‍മാനും സിനിമകളില് സജീവമായിരുന്നു. അതേസമയം മമ്മൂക്ക വാങ്ങിതന്ന വീടിനെ കുറിച്ചും മുന്‍പ് ഇബ്രാഹിംകുട്ടി മനസുതുറന്നിട്ടുണ്ട്. സിനിമകളില് ഇല്ലാത്ത സമയത്ത് മിനിസ്‌ക്രീനില് സജീവമായിരുന്നു ഇബ്രാഹിംകുട്ടി. നിരവധി പരമ്പരകളിലൂടെ നടന് പ്രേക്ഷകര്‍ക്ക് മുന്‍പില് എത്തിയിട്ടുണ്ട്.\nmammootty at 70: ibrahim kutty reveals brother mammootty's childhood desire to act in movies


മാർപ്പാപ്പയുടെ യു.എ.ഇ. സന്ദർശനത്തിന്റെ ലോഗോ തയ്യാറാക്കിയത് മലയാളി പ്രവീൺ ഐസക്\nPrevious Article അബുദാബിയിലെ ആദ്യ ഹിന്ദു ക്ഷേത്ര നിർമ്മാണം ഏപ്രിൽ 20ന് ആരംഭിക്കും\nNext Article പ്രവാസികളെ എല്ലാ രീതിയിലും ചേര്‍ത്തുപിടിച്ച് സംസ്ഥാന ബജറ്റ്; സ്വാഗതം ചെ‌യ്‌ത് ഗള്‍ഫിലെ മലയാളി സമൂഹം\nഫ്രാൻസിസ് മാർപാപ്പയുടെ ആദ്യ യു.എ.ഇ. സന്ദർശനത്തിന്റെ ലോഗോ തയാറാക്കിയത് പീരുമേട് സ്വദേശിയായ ക്രീയേറ്റിവ് ഡിസൈനർ പ്രവീൺ ഐസക്. സമാധാനത്തിന്റെ പ്രതീകമായ പ്രാവാണ് ലോഗോയുടെ പ്രമേയം. പറന്നുയരുന്ന പ്രാവിൻറെ കൊക്കിൽ ഒലിവ് ചില്ല, ചിറകുകളിൽ യു.എ.ഇ.യുടെ പതാകയുടെ നിറങ്ങൾ ഒപ്പം പോപ് ഫ്രാൻസിസ് എന്ന ഇംഗ്ലീഷ് അക്ഷരങ്ങളും.\nഇടുക്കി പാമ്പനാർ അടിച്ചിക്കാട്ടിൽ വീട്ടിൽ പരേതനായ തമ്പിയുടെയും തങ്കമ്മയുടെയും മകനായ പ്രവീൺ ഇപ്പോൾ വാഴൂർ പത്താം മൈലിലാണ് താമസം. ഏഴുവർഷങ്ങൾക്ക് മുമ്പ് ദുബായിൽ ജോലി ചെയ്തിരുന്നു. പ്രവാസ ജീവിതത്തിൽ വികാരിയത്ത് ഓഫ് സൌദിഅറേബ്യയുടെ പ്രവർത്തനങ്ങളിൽ സജീവമായിരുന്നു. രണ്ടുമാസങ്ങൾക്ക് മുന്പ് വികാരിയത്ത് ഓഫ് സൌദിഅറേബ്യയുടെ കമ്മ്യുണിക്കേഷൻ ഡയറക്ടർ ഇ.പി.ജോൺ ലോഗോ തയ്യാറാക്കാൻ പ്രവീണിനോട് ആവശ്യപ്പെട്ടത്.


ബിജെപി ബിഡിജെഎസിനെ ചതിച്ചു...തുഷാറിന്‍റെ പ്രചാരണത്തിൽ ബിജെപി ആത്മാർത്ഥത കാണിച്ചില്ല എന്ന ആരോപണം ബിഡിജെഎസ് ഉന്നയിച്ചോ...? | FactCrescendo | The leading fact-checking website in India\n“പോരാളി ഷാജി എന്ന ഫെസ്ബൂക്ക് പേജിൽ നിന്നും “ബിജെപി ചതിച്ചെന്ന് ബിഡിജെഎസ്. തുഷാറിന്റെ പ്രചാരണത്തിൽ ആത്മാർത്ഥത കാണിച്ചില്ല. എൻ ഡി എ ഏകോപനമില്ലാത്ത സംവിധാനമായി മാറി.” എന്നൊരു ആക്ഷേപം ഉന്നയിച്ചു 2019 മേയ് 1 ന് ഒരു പോസ്റ്റ് പ്രസിദ്ധികരിച്ചിരുന്നു. ഈ പോസ്റ്റിന് ഇത് വരെ ലഭിച്ചിരിക്കുന്നത് 1700ക്കാളധികം ഷെയറുകളാണ്. എൻഡിഎ അംഗമായ ബിഡിജെഎസ് സഖ്യകക്ഷിയായ ബിജെപിയുടെ പേരിൽ ഇത്ര വലിയൊരു ആക്ഷേപം വാസ്തവത്തിൽ ഉന്നയിച്ചിട്ടുണ്ടാകുമോ? അതോ ഇത് വരൂ ഒരു അടിസ്ഥാനരഹിതമായ ആരോപണമാണോ ? ഈ പ്രസ്താവന ബിഡിജെഎസ് നടത്തിയതായി പോസ്റ്റ് പറയുന്നു. പക്ഷെ ആരാണ് ബിഡിജെഎസിന്റെ ഭാഗത്തിന് ഈ കാര്യം വെളിപെടുതിയത് എന്ന് പോസ്റ്റിൽ വെളിപ്പെടുത്തുന്നില്ല. ഈ പോസ്റ്റിൽ പറയുന്ന പോലെ ബിഡിജെഎസ് ബിജെപിക്ക് എതിരെയായി ഒരു വിമർശനം നടത്തിയിട്ടുണ്ടോ? നമുക്ക് അന്വേഷിക്കാം.\nഇങ്ങനെയൊരു വിമർശനം ബിഡിജെഎസിന്റെ ഭാഗത്തുനിന്നും ഉണ്ടായിട്ടുണ്ടോ എന്ന് ഞങ്ങൾ ആദ്യം വാർത്താ വെബ്‌സൈറ്റുകളിൽ പരിശോധിച്ചു നോക്കി. ഈ അന്വേഷണത്തിൽ ഞങ്ങൾക്ക് ചില മാധ്യമങ്ങൾ പ്രസിദ്ധികരിച്ചവാർത്തകൾ ലഭിച്ചു. ഈ വാർത്തകൾ പരിശോധിച്ചപ്പോൾ ബിടിജെഎസ് വയനാട് ജില്ല പ്രസിഡന്‍്റു൦ എസ്എൻഡിപി യോഗം അസിസ്റ്റന്റ് സെക്രട്ടറിയുമായ എൻ കെ ഷാജിയാണ് ഈ പ്രസ്താവന നടത്തിയത് എന്ന് വാർത്തകളിൽ റിപ്പോർട്ട് ചെയ്തതായി അറിയാൻ കഴിഞ്ഞു. ബിജെപി തുഷാറിന്റെ പ്രചാരണത്തിൽ ആത്മാർത്ഥത കാണിച്ചില്ല, ബിജെപി ബിഡിജെഎസിനെ ചതിച്ചു എന്ന തലക്കെട്ടുകളുമായി പല മാധ്യമ വെബ്സൈറ്റുകളും ഈ വാർത്ത പ്രസിദ്ധികരിച്ചിട്ടുണ്ട്. വാ൪ത്തയുടെ സ്ക്രീൻഷോട്ടുകളും ലിങ്കുകളും താഴെ നല്കിയിട്ടുണ്ട്.\nKairali News Archived Link\nExpress Kerala Archived Link\nPravasi Shabdam Archived Link\nNews Truth Archived Link\nKerala News Online Archived Link\nSathyam Online Archived Link\nIBClive Archived Link\nബിജെപി ബിഡിജെഎസിനെ ചതിച്ചു, തുഷാറിന്റെ പ്രചാരണത്തിൽ ആത്മാർത്ഥത ബിജെപി കാണിച്ചില്ല, എൻ ഡി എ ഒരു എകൊപനമില്ലാത്ത സംവിധാനമായി മാറി എന്ന പ്രസ്താവന വയനാട് ജില്ല പ്രസിഡന്റ് എൻ കെ ഷാജി നടത്തിയതായി ഈ വാർത്തകൾ പറയുന്നു. ഞങ്ങൾക്ക് mediaone, News18 കേരളം എന്നി ചാനലുകൾ പ്രസിദ്ധികരിച്ച വീഡിയോ വാർത്തയും ലഭിച്ചു. ഈ വീഡിയോയിലാണ് എൻ കെ ഷാജി പ്രസ്താവന നടത്തുന്നത്. ഈ പ്രസ്താവനയിൽ ഷാജി യഥാർത്ഥത്തിൽ എന്താ പറയുന്നത് എന്ന് നമുക്ക് നോക്കാം.\nNews18 പ്രസിദ്ധികരിച്ച വാർത്തയുടെ തലക്കെട്ട് ഇപ്രകാരം: “NDA യിൽ പൊട്ടിത്തെറി; വയനാടിനെ BJP പരിഗണിച്ചില്ലെന്ന് BDJS ജില്ലാ പ്രസിഡന്റ്”\nMediaone പ്രസിദ്ധികരിച്ച വാർത്തയുടെ തലക്കെട്ട് ഇപ്രകാരം: “വയനാട്ടിൽ പ്രചാരണത്തിന് ബി.ജെ.പി ദേശീയ നേതാക്കളെത്താത്തതിൽ ബി.ഡി.ജെ.എസിന് അതൃപ്തി”\nഇവർ പ്രസിദ്ധികരിച്ച വീഡിയോയും നമുക്ക് നോക്കാം:\nഎൻ കെ ഷാജിയുടെ പ്രസ്താവന നമുക്ക് ഈ വീഡിയോകളിൽ വ്യക്തമായി കേൾക്കാം. അദ്ദേഹം പറയുന്നത് ഇപ്രകാരമാണ്:\nപ്രധാനമന്ത്രി സ്ഥാനാർത്ഥിക്കെതിരെ മത്സരിക്കുക എന്ന ബിജെപി നേതൃത്വത്തിന്‍റെ അഭ്യർത്ഥനയെ മാനിച്ച് കൊണ്ടാണ് തൃശൂരിൽ മത്സര രംഗത്തുണ്ടായിരുന്ന തുഷാർ വെള്ളാപ്പള്ളി വയനാട്ടിലേക്ക് ചുവടു മാറിയത്. എന്നാൽ പ്രചാരണ രംഗത്ത് ബിജെപി ദേശീയ നേതാക്കളുടെ അസാന്നിധ്യം ബിജെപി ക്യാമ്പുകളിൽ വേണ്ടത്ര ആവേശം ഉണർത്തുന്നതിന് സാധിച്ചില്ല. എൻഡിഎ സംവിധാനം വേണ്ടത്ര പ്രായോഗികമായി കേരത്തിൽ നടപ്പാക്കാൻ സാധിച്ചിട്ടില്ല. കഴിഞ്ഞ രണ്ടു മൂന്നു വർഷമായി എൻഡിഎ എന്ന മുന്നണി ഉണ്ടെങ്കിൽ പോലും പ്രവർത്തനങ്ങൾക്ക് താഴെത്തട്ടിൽ തുടങ്ങി വേണ്ടത്ര ഏകോപനം ഉണ്ടായിട്ടില്ല.\nഎൻഡിഎ യിൽ ഏകോപനമില്ല എന്ന് അദ്ദേഹം വ്യക്തമായി പറയുന്നുണ്ട്. പക്ഷെ ബിജെപി ബിഡിജെഎസിനെ ചതിച്ചു, തുഷാറിന്റെ പ്രചാരണത്തില്ൽ ബിജെപി ആത്മാർത്ഥത കാണിച്ചില്ല എന്ന ആശയം അദ്ദേഹത്തിൻറെ വാക്കുകളിലില്ല. കൂടാതെ ഏകോപനമില്ല എന്ന വാദം ബിഡിജെഎസ് അധ്യക്ഷനും വയനാട്ടിൽ എന്ഡിഎ സ്ഥാനാർത്ഥിയുമായ തുഷാർ വെള്ളാപ്പള്ളി പരസ്യമായി തള്ളി. വയനാട്ടിൽ രണ്ടു കേന്ദ്ര മന്ത്രിമാരാണ് പ്രചാരണത്തിനായി എത്തിയത്. കോഴിക്കോട് പ്രധാനമന്ത്രി റാലിയെ അഭിസംബോധന ചെയ്തിരുന്നു. “വയനാട് മണ്ഡലത്തിൽ വയനാട് ജില്ലയിലെ പ്രദേശങ്ങൾ കുറവാണ്. മലപ്പുറത്തും കോഴിക്കോടുമുള്ള പ്രദേശങ്ങളാണ് വയനാട് ലോക് സഭ മണ്ഡലത്തിൽ ഉൾപ്പെടുന്നത്. അത് കൊണ്ട് ഷാജിയുടെ ആരോപണം പൂർണമായും ശരിയല്ല. ഇത് ഷാജിയുടെ വ്യക്തിപരമായ അഭിപ്രായമാണ്” എന്ന് തുഷാർ വെള്ളാപ്പള്ളി അറിയിച്ചു.\nഈ പോസ്റ്റിൽ പറയുന്ന പോലെ ബിജെപി ചതിച്ചു, തുഷാറിന്റെ പ്രചാരണത്തിൽ ആത്മാർത്ഥത കാണിച്ചില്ല എന്ന വിമർശനം ബിടിജെഎസ് നടത്തിയില്ല. പക്ഷെ ഏകോപനമില്ലാത്ത ഒരു സംവിധാനമാണ് എൻഡിഎ എന്ന് ബിഡിജെഎസ് വയനാട് ജില്ല പ്രസിഡന്റന്റ് വ്യക്തിപരമായ ആരോപണം ഉന്നയിച്ചിട്ടുണ്ട്. പക്ഷെ ഇത് ബിഡിജെഎസിന്റെ അഭിപ്രായമല്ല എന്ന് തുഷാർ വെള്ളാപ്പള്ളി വ്യക്തമാക്കിട്ടുണ്ട്. അതുപോലെ തന്നെ ഷാജിയുടെ പേരിൽ അനാവശ്യമായ പ്രസ്താവന നടത്തിയതിനു നടപടി ഉണ്ടാക്കും എന്നും തുഷാർ മാധ്യമങ്ങളെ അറിയിച്ചിട്ടുണ്ട്. പോസ്റ്റിൽ ഉന്നയിക്കുന്ന മൂന്ന് അവകാശ വാദങ്ങളിൽ രണ്ടെണ്ണം തെറ്റാണെന്ന് കണ്ടെത്തിയിട്ടുണ്ട്. കുടാതെ ഈ നിലപാട് ബിഡിജെഎസിന്റെതല്ല എന്ന് ബിഡിജെഎസ് അധ്യക്ഷൻ വ്യക്തമാക്കിയിട്ടുണ്ട്. അതിനാൽ ഈ പോസ്റ്റ് പൂർണമായും സത്യമല്ല പക്ഷെ മിശ്രിതം (mixture) ആണ് എന്ന് ഞങ്ങളുടെ അന്വേഷണത്തിൽ മനസിലായിട്ടുണ്ട്.\nTitle:ബിജെപി ബിഡിജെഎസിനെ ചതിച്ചു…തുഷാറിന്‍റെ പ്രചാരണത്തിൽ ബിജെപി ആത്മാർത്ഥത കാണിച്ചില്ല എന്ന ആരോപണം ബിഡിജെഎസ് ഉന്നയിച്ചോ…?\nTagged BDJS BJP Loksabha elections NDA Waynad\nടോള് ബൂത്തില് ഡബിള് സൈഡിന് പകരം 12 മണിക്കൂര് എന്ന് പറഞ്ഞാല് ഇളവ് ലഭിക്കുമോ?


NCERT App to Download Text books free, എന്.സി.ഇ.ആര്.ടി ടെക്‌സ്റ്റ് ബുക്കുകള് സൗജന്യമായി ഡൗണ്‍ലോഡ് ചെയ്യാം - Malayalam Gizbot\nഎന്.സി.ഇ.ആര്.ടി ടെക്‌സ്റ്റ് ബുക്കുകള് സൗജന്യമായി ഡൗണ്‍ലോഡ് ചെയ്യാം!!!\n| Published: Monday, September 30, 2013, 14:00 [IST]\nഎന്.സി.ഇ.ആര്.ടി(സി.ബി.എസ്.ഇ) വിദ്യാര്‍ഥികള് ഇനി ടെക്‌സ്റ്റ് ബുക് വാങ്ങുന്നതിനെ കുറിച്ചോ താങ്ങി നടക്കുന്നതിനെ കുറിച്ചോ ആലോചിച്ച് വിഷമിക്കണ്ട. സ്മാര്‍ട്‌ഫോണോ ടാബ്ലറ്റോ ഉണ്ടെങ്കില് എവിടെയിരുന്നും നിങ്ങള്‍ക്ക് പഠിക്കാം.\nഎന്.സി.ഇ.ആര്.ടി ടെക്‌സ്റ്റ് ബുക് എന്ന ആപ്ലിക്കേഷനാണ് ഇത് സാധ്യമാക്കുന്നത്. സി.ബി.എസ്.ഇ വിദ്യാര്‍ഥികളുടെ ഒന്നുമുതല് 12 വരെ ക്ലാസുകളിലേക്കുള്ള ടെക്‌സ്റ്റ് ബുക്കുകള് സൗജന്യമായി ഡൗണ്‍ലോഡ് ചെയ്യാന് സഹായിക്കുന്ന ആപ്ലിക്കേഷനാണ് ഇത്.\nആന്‍ഡോയ്ഡ് ഫോണുകളിലും ടാബ്ലറ്റുകളിലും ഈ ആപ്ലിക്കേഷന് ലഭ്യമാവും. ഇത് എന്.സി.ഇ.ആര്.ടി വെബ്‌സൈറ്റില് നിന്ന് നേരിട്ട് ഡൗന്‍ലോഡ് ചെയ്യുന്നതിനാല് മറ്റ് നിയമപ്രശ്‌നങ്ങളും ഇതിനില്ല.\nഎവിടെയിരുന്നും എപ്പോഴും ടെക്‌സ്റ്റ് ബുക് വായിക്കാനും പഠിക്കാനും കഴിയുമെന്നതാണ് ഏറ്റവും വലിയ സൗകര്യം. ബുക്കുകള് ഡൗണ്‍ലോഡ് ചെയ്യുന്നതും ഉപയോഗിക്കുന്നതും വളരെ സൗകര്യപ്രദമായ രീതിയിലാണെന്നതും ആപ്ലിക്കേഷന്റെ പ്രത്യേകതയാണ്.\nഎന്.സി.ഇ.ആര്.ടി ടെക്‌സ്റ്റ് ബുക് ആപ്ലിക്കേഷന്\nStory first published: Monday, September 30, 2013, 14:00 [IST]


ജെടി റോഡ് പൗരസമിതി മാര്‍ച്ചില് സംഘര്‍ഷം ; മാലിന്യനിക്ഷേപ കേന്ദ്രം സ്ഥാപിക്കുന്നതിനെതിരെ പ്രതിഷേധം – vatakaranews.in\nThursday, 24 May 2018 06:07:28 AM\nജെടി റോഡ് പൗരസമിതി മാര്‍ച്ചില് സംഘര്‍ഷം ; മാലിന്യനിക്ഷേപ കേന്ദ്രം സ്ഥാപിക്കുന്നതിനെതിരെ പ്രതിഷേധം\nBy | Thursday January 25th, 2018\nവടകര: സീറോ വെയ്‌സ്റ്റ് പദ്ധതിയുടെ ഭാഗമായി ജെടി റോഡില് നഗരസഭയുടെ മാലിന്യനിക്ഷേപ കേന്ദ്രം സ്ഥാപിക്കുന്നതിനെതിരെ ജനകീയ പ്രതിഷേധം ശക്തമാകുന്നു. ഇന്ന് രാവിലെ ജെടി റോഡ് പൗരസമിതി ഭാരവാഹികളെ ചര്‍ച്ച്ക്ക് വിളിച്ചെങ്കിലും ചര്‍ച്ച നടത്താതെ പൊലീസിനെ ഉപയോഗിച്ച് ബലം മാലിന്യനിക്ഷേപ കേന്ദ്രം തുറക്കുവാനുള്ള നഗരസഭാധികൃതരുടെ ശ്രമമാണ് സംഘര്‍ഷത്തില് കലാശിച്ചത്. പൗരസമിതി പ്രവര്‍ത്തകരുടെ ആവശ്യങ്ങള് തള്ളി കളഞ്ഞ് കഴിഞ്ഞ ചൊവ്വാഴ്ച നഗരസഭാ അധികൃതര് പ്രവൃത്തികള്‍ക്കായി ട്രഞ്ചിംഗ് ഗ്രൗണ്ടിലെത്തിയെങ്കിലും പൗരസമിതി പ്രവര്‍ത്തകര് തടയുകയുകയായിരുന്നു. തുടര്‍ന്നാണ് ഇന്ന് രാവിലെ ചര്‍ച്ചക്ക് വിളിച്ചത്. എന്നാല് ചര്‍ച്ച നടത്താതെ പ്രവൃത്തി ആരംഭിക്കുകയായിരുന്നു. പ്രതിഷേധവുമായി എത്തിയ പ്രദേശവാസികളെയും പൗരസമിതി പ്രവര്‍ത്തകരെയും പൊലീസിനെ ഉപയോഗിച്ച് നേരിട്ടു. പ്രതിഷേധത്തിനെത്തിയ സ്ത്രീകളും കുട്ടികളും ഉള്‍പ്പെടെ നിരവധി പേരെ കസ്റ്റഡിയിലെടുത്തു. 30 ഓളം പേര്‍ക്കെതിരെ പൊലീസ് കസ്റ്റഡിയിലെടുത്തു.\nസമീപത്തെ അറവുശാലയില് നിന്നും മാലിന്യ നിക്ഷേപം കാരണം ജെ ടി റോഡ് നിവാസികള് ഏറെ ബുദ്ധിമുട്ടിലായിരുന്നു. അതിനിടെയാണ് കൂനിന്‍മേല് കുരു പോലെ നഗരസഭയുടെ മാലിന്യ നിക്ഷേപവും പ്രദേശവാസികളെ ബുദ്ധിമുട്ടിലായിക്കിയിരിക്കുന്നത്.


തമിഴകത്തെ പേടിപ്പിപ്പിച്ച് ബിയ; കയ്യടി നേടി മലയാളി താരം ജനക്\nതമിഴകത്തെ പേടിപ്പിച്ച് ബിയ; കയ്യടി നേടി മലയാളി താരം ജനക്\n'ബിയ'യിലെ മികച്ച പ്രകടനത്തിലൂടെയാണ് ജനക് മനയത്ത് ശ്രദ്ധേയനായത്\n15 Dec, 2020 at 02:13 AM\nസിനിമയില് അരങ്ങേറ്റം കുറിച്ച മലയാളി താരം ജനക് മനയത്തിന് തമിഴ് സിനിമയില് ഉജ്ജ്വല വരവേല്‍പ്. സംവിധായകന് രാജ് ഗോകുല് ദാസ് ഒരുക്കിയ ഹൊറര് മൂവി 'ബിയ'യിലെ മികച്ച പ്രകടനത്തിലൂടെയാണ് ജനക് മനയത്ത് ശ്രദ്ധേയനായത്. ചിത്രത്തില് വില്ലന് കഥാപാത്രമാണ് ജനക് ചെയ്തത്. പ്രണയം പ്രമേയമായ ഈ ഹൊറര് മൂവി കഴിഞ്ഞ ദിവസമാണ് തമിഴ് നാട്ടില് റിലീസായത്. ചിത്രം വിജയകരമായി പ്രദര്‍ശനം തുടരുകയാണ്. സൈക്കോ കഥാപാത്രമായ ഡേവിഡിനെയാണ് ജനക് വെള്ളിത്തിരയിലെത്തിച്ചത്. തമിഴ് സിനിമയിലെ പരമ്പരാഗത വില്ലന് കഥാപാത്ര പരമ്പരകളെ കീഴ്മേല് മറിക്കുന്നതായിരുന്നു ജനക് മനയത്തിന്‍റെ ഡേവിഡ് എന്ന കഥാപാത്രം. പ്രേതങ്ങളെ തേടി നടക്കുകയും മനുഷ്യനെ അതിദാരുണമായി കൊലപ്പെടുത്തുകയും ചെയ്യുന്നതാണ് ഡേവിഡിന്‍റെ സ്വഭാവം. വളരെ തീവ്രവും പൈശാചികവുമായ ഒട്ടേറെ മുഹൂര്‍ത്തങ്ങള് ഈ ചിത്രത്തിലുണ്ട്. തമിഴില് വലിയ സ്വീകാര്യതയാണ് ഇപ്പോള് ജനക് മനയത്തിന് ലഭിച്ചിരിക്കുന്നത്.\nപ്രതിനായകവേഷം മികച്ച രീതിയില് കൈകാര്യം ചെയ്തതോടെ മലയാളത്തിലും തമിഴില് നിന്നുമായി ഒട്ടേറെ വേഷങ്ങളാണ് ഇപ്പോള് ജനകിനെ തേടിയെത്തുന്നത്. അമേരിക്ക, ലണ്ടന് തുടങ്ങിയ വിദേശ രാഷ്ട്രങ്ങളിലെ തിയേറ്റര് ആര്‍ട്ടിസ്റ്റാണ് ജനക് മനയത്ത്. ഒരു പതിറ്റാണ്ടിലേറെയായി വിദേശ രാജ്യങ്ങളില് തിയേറ്റര് ആര്‍ട്ടിസ്റ്റായി ജോലിചെയ്തുവരികയാണ്. ഗായകനും, ഡാന്‍സറും , തിരക്കഥാകൃത്തും കൂടിയാണ് ജനക് മനയത്ത്. ആദ്യ ചിത്രം 'ബിയ'യില് മികച്ച വേഷം ലഭിച്ചതില് ഏറെ സന്തോഷവാനാണ് ജനക് മനയത്ത്. വളരെ ആകസ്മികമായിട്ടാണ് താന് ബിയയില് അഭിനയിച്ചതെന്ന് ജനക് മനയത്ത് പറഞ്ഞു. തിയേറ്റര് പരിചയമുള്ളതുകൊണ്ട് ലഭിച്ച വേഷം തനിക്ക് അനായാസേന ചെയ്യാന് കഴിഞ്ഞുവെന്നും ജനക് സൂചിപ്പിച്ചു.\nമലയാളത്തിലും തമിഴിലുമായി പുതിയ ചിത്രങ്ങളുടെ പണിപ്പുരയിലാണ് ജനക്. ലോക് ഡൗണിനിടെ തമിഴ് നാട്ടില് തിയേറ്റര് തുറന്നതോടെ റിലീസ് ചെയ്ത ചിത്രങ്ങളില് ഏറെ ശ്രദ്ധ നേടിയ സിനിമ കൂടിയാണ് ബിയ. ബാനര് - ആരോമല് സിനി ക്രിയേഷന്‍സ്, സംവിധായകന് - രാജ് ഗോകുല്‍ദാസ്, നിര്‍മ്മാതാവ്- രാജേഷ് സി ആര്, അഭിനേതാക്കള്- രാജ് ഗോകുല്‍ദാസ്, ജനക് മനയത്ത്, ജൂബിൽ രാജന് പി ദേവ്, സാവന്തിക, അനില് മുരളി എന്നിവരാണ് ചിത്രത്തന്‍റെ അണിയറ പ്രവര്‍ത്തകര്.


പിങ്ക് പൊലീസിന്റെ പരസ്യവിചാരണ: പെണ്‍കുട്ടിക്ക് നഷ്ടപരിഹാരം നല്‍കണമെന്ന വിധിക്കെതിരായ സര്‍ക്കാര് അപ്പീല് ഇന്ന് ഹൈക്കോടതിയില്\nBy സമകാലിക മലയാളം ഡെസ്‌ക് | Published: 22nd March 2022 08:18 AM |\nLast Updated: 22nd March 2022 08:18 AM | A+A A- |\nപിങ്ക് പൊലീസിന്റെ പരസ്യ വിചാരണ/ വീഡിയോ ദൃശ്യം\nകൊച്ചി: ആറ്റിങ്ങലില് പിങ്ക് പൊലീസ് ഉദ്യോഗസ്ഥ എട്ടുവയസ്സുകാരിയോട് മോശമായി പെരുമാറിയ സംഭവത്തില് നഷ്ടപരിഹാരം നല്‍കണമെന്ന ഹൈക്കോടതി ഉത്തരവിനെതിരെ സര്‍ക്കാര് സമര്‍പ്പിച്ച അപ്പീല് ഡിവിഷന് ബെഞ്ച് ഇന്ന് പരിഗണിക്കും. ജസ്റ്റിസുമാരായ പി ബി സുരേഷ് കുമാര്, സി എസ് സുധ എന്നിവരടങ്ങുന്ന ഡിവിഷന് ബഞ്ചാണ് അപ്പീല് ഹര്‍ജി പരിഗണിക്കുക. ഹൈക്കോടതി സിംഗിള് ബെഞ്ച് ഉത്തരവ് നിയമപരമായി നിലനില്‍ക്കുന്നതല്ലെന്നാണ് സര്‍ക്കാരിന്റെ വാദം\nപൊലീസ് ഉദ്യോഗസ്ഥയുടെ വ്യക്തിപരമായ വീഴ്ചകള്‍ക്ക് നഷ്ടപരിഹാരം നല്‍കാന് സര്‍ക്കാരിന് ബാധ്യത ഇല്ല. അതിനാല് സിംഗിള് ബഞ്ച് ഉത്തരവ് റദ്ദാക്കണമെന്നും സര്‍ക്കാര് അപ്പീലില് ആവശ്യപ്പെടുന്നു. മൊബൈല് ഫോണ് മോഷ്ടിച്ചെന്ന് ആരോപിച്ച് പിങ്ക് പൊലീസ് ഉദ്യോഗസ്ഥയുടെ പരസ്യ വിചാരണയ്ക്ക് വിധേയയായ കുട്ടിക്ക് ഒന്നര ലക്ഷം രൂപ നഷ്ടപരിഹാരം നല്‍കാനാണ് സിംഗിള് ബെഞ്ച് ഉത്തരവിട്ടത്.\nകോടതിച്ചെലവായി 25,000 രൂപ കെട്ടിവയ്ക്കണമെന്നും ഉത്തരവില് പറഞ്ഞിരുന്നു. പെണ്‍കുട്ടിയോടും പിതാവിനോടും മോശമായി പെരുമാറിയ പിങ്ക് പൊലീസ് ഉദ്യോഗസ്ഥ സി പി രജിതയെ ക്രമസമാധാനച്ചുമതലയില് നിന്ന് മാറ്റിനിര്‍ത്തണമെന്നും സിംഗിള് ബഞ്ച് നിര്‍ദ്ദേശിച്ചിരുന്നു. ഡിസംബര് 22 നായിരുന്നു കോടതി ഉത്തരവ് പുറപ്പെടുവിച്ചത്. പിങ്ക് പൊലീസ് സ്‌ക്വാഡിലെ ഉദ്യോഗസ്ഥ സിപി രജിതയാണ് തോന്നയ്ക്കല് സ്വദേശിയായ ജയചന്ദ്രനെയും മകളെയും മൊബൈല് മോഷ്ടാക്കളാക്കി ചിത്രീകരിക്കാന് ശ്രമിച്ചത്.\nമൊബൈല്‍മോഷ്ടിച്ചുവെന്ന ആരോപണം, അന്ന് സംഭവിച്ചത്...\nകഴിഞ്ഞ ഓഗസ്റ്റ് 27നാണ് വിവാദത്തിന് ആസ്പദമായ സംഭവമുണ്ടായത്. ഐഎസ്ആര്‍ഒയുടെ വലിയ വാഹനം കാണാന് പോയ തോന്നയ്ക്കല് സ്വദേശി ജയചന്ദ്രനെയും എട്ടുവയസ്സുകാരി മകളെയുമാണ് പിങ്ക് പൊലീസ് ഉദ്യോഗസ്ഥ അവഹേളിച്ചത്. അച്ഛനും മകളും തന്റെ മൊബൈല് ഫോണ് മോഷ്ടിച്ചുവെന്നായിരുന്നു പിങ്ക് പൊലീസ് ഉദ്യോഗസ്ഥ രജിത ആരോപിച്ചത്.\nഒടുവില് പൊലീസ് വാഹനത്തിനുള്ളിലുണ്ടായിരുന്ന ബാഗില് നിന്ന് മൊബൈല് കണ്ടുകിട്ടി. എന്നിട്ടും ഈ പൊലീസ് ഉദ്യോഗസ്ഥ മോശമായി പെരുമാറിയെന്നാണ് ജയചന്ദ്രന് പറയുന്നത്. വിഷയത്തില് ഇടപെട്ട ബാലാവകാശ കമ്മീഷന്, പൊലീസിനോട് റിപ്പോര്‍ട്ട് ആവശ്യപ്പെട്ടു. പൊലീസ് ഉദ്യോഗസ്ഥയെ വെള്ളപൂശുന്ന റിപ്പോര്‍ട്ടാണ് ഡിവൈഎസ്പി നല്‍കിയത്.\nതുടര്‍ന്ന് ജയചന്ദ്രന് ഡിജിപിക്ക് പരാതി നല്‍കി. ഓഗസ്റ്റ് 31ന് ഐജി ഹര്‍ഷിത അട്ടല്ലൂരിയോട് അന്വേഷിക്കാന് ആവശ്യപ്പെട്ട് ഡിജിപിയുടെ ഉത്തരവിട്ടു. എന്നാല് പൊലീസ് ഉദ്യോഗസ്ഥയെ സംരക്ഷിക്കുന്ന നിലപാടാണ് ഐജിയും റിപ്പോര്‍ട്ടില് ആവര്‍ത്തിച്ചത്. ജാഗ്രതക്കുറവ് മാത്രമാണ് രജിതയുടെ ഭാഗത്ത് നിന്നുണ്ടായതെന്നാണ് ഐജി പറഞ്ഞത്.\nപൊലീസ് ഉദ്യോഗസ്ഥയെ യൂണിഫോം ധരിച്ചുള്ള ജോലികളില് നിന്നും ഒഴിവാക്കണമെന്ന് പട്ടികജാതിപട്ടികവര്‍ഗ കമ്മീഷന് പൊലീസിന് നിര്‍ദേശം നല്‍കി. എന്നാല് സ്ഥലംമാറ്റത്തില് പൊലീസ് നടപടി അവസാനിപ്പിക്കുകയായിരുന്നു.\npink police government appeal highcourt പിങ്ക് പൊലീസ് പരസ്യവിചാരണ നഷ്ടപരിഹാരം ഹൈക്കോടതി latest news varthakal Kerala news Kerala Latest Kerala Kerala news സമകാലിക മലയാളം


anugraha | എന്റെ പൊന്നു അനിൽ കുമാര നിനക്ക് വൈറൽ ആകണം എങ്കിൽ ജീവിക്കാൻ വേണ്ടി കഷ്ടപ്പെടുന്ന പാവങ്ങളുടെ നെഞ്ചത്തു കേറി ആകരുത്; ഈ പോസ്റ്റ് കാണുന്ന സുഹൃത്തുക്കൾ പറ്റുമെങ്കിൽ അത് വഴി ഒക്കെ പോകുമ്പോൾ ചെറുവക്കൽ പോസ്റ്റ് ഓഫീസ് ജങ്ഷനിൽ ഉള്ള അനുഗ്രഹ എന്ന് പേരുള്ള ചെറിയ ഹോട്ടലിൽ കയറി ഭക്ഷണം കഴിക്കുക; തീർച്ചയായും ഇഷ്ടപ്പെടും: സജിക്കും ലിസിക്കും സോഷ്യൽ മീഡിയ നൽകിയത് സമാനതകളില്ലാത്ത പിന്തുണ; ഉച്ചഭക്ഷണത്തിന് അമിത വില പ്രചരണം പൊളിയുമ്പോൾ - MarunadanMalayalee.com\nഎന്റെ പൊന്നു അനിൽ കുമാര നിനക്ക് വൈറൽ ആകണം എങ്കിൽ ജീവിക്കാൻ വേണ്ടി കഷ്ടപ്പെടുന്ന പാവങ്ങളുടെ നെഞ്ചത്തു കേറി ആകരുത്; ഈ പോസ്റ്റ് കാണുന്ന സുഹൃത്തുക്കൾ പറ്റുമെങ്കിൽ അത് വഴി ഒക്കെ പോകുമ്പോൾ ചെറുവക്കൽ പോസ്റ്റ് ഓഫീസ് ജങ്ഷനിൽ ഉള്ള അനുഗ്രഹ എന്ന് പേരുള്ള ചെറിയ ഹോട്ടലിൽ കയറി ഭക്ഷണം കഴിക്കുക; തീർച്ചയായും ഇഷ്ടപ്പെടും: സജിക്കും ലിസിക്കും സോഷ്യൽ മീഡിയ നൽകിയത് സമാനതകളില്ലാത്ത പിന്തുണ; ഉച്ചഭക്ഷണത്തിന് അമിത വില പ്രചരണം പൊളിയുമ്പോൾ\nJune 26, 202010:52 AM IST Permalink\nകൊല്ലം: തെറ്റൊന്നും ചെയ്യാതിരുന്ന തങ്ങൾ കുറച്ചു മണിക്കൂർ സോഷ്യൽ മീഡിയയിൽ പ്രചരിച്ച വീഡിയോയുടെ പേരിൽ ഏറെ വിഷമിച്ചു. എന്നാൽ അടുത്ത ദിവസം എല്ലാവരും പിൻതുണ അറിയിച്ചെത്തിയപ്പോഴാണ് സമാധാനമായത്. ആയൂർ ചെറുവക്കിലെ അനുഗ്രഹാ ഹോട്ടൽ ഉടമകളായ സജിയുടെയും ലിസിയുടെയും വാക്കുകളാണിത്.\nകഴിഞ്ഞ ദിവസം ഇവരുടെ ഹോട്ടലിൽ ഭക്ഷണം കഴിക്കാനെത്തിയ ഒരു മനുഷ്യാവകാശ പ്രവർത്തകൻ ഉച്ച ഭക്ഷണത്തിന് അമിത വില ഈടാക്കി എന്നാരോപിച്ച് ഒരു വീഡിയോ ഫെയ്സ് ബുക്കിൽ പ്രചരിപ്പിച്ചിരുന്നു. ഇത് ഹോട്ടലുടമകളായ ഇവരെ ഏറെ വിഷമിപ്പിച്ചു. എന്നാൽ മനുഷ്യാവകാശപ്രവർത്തകൻ ചെയ്തത് തെറ്റാണ് എന്ന് പറഞ്ഞുകൊണ്ട് സോഷ്യൽ മീഡിയ രംഗത്തെത്തിയതോടെ നിരവധിപേർ ഇവരെ ആശ്വസിപ്പിക്കുകയും പിൻതുണ അറിയിക്കുകയും ചെയ്തു. ഇതോടെയാണ് ഇവരുടെ മനസ്സിലുണ്ടായിരുന്ന ഭയവും വിഷമവും മാറിയത്.\n'രണ്ടു മുറി ഭക്ഷണശാലയിൽ 36 പേർക്ക് ഒരേസമയം സുഖമായിരുന്നു ഭക്ഷണം കഴിക്കാം; ചില്ലിട്ടു ഭദ്രമാക്കി എയർകണ്ടീഷൻ ചെയ്യും! ഇതൊക്കെ നടക്കുമോ എന്ന് സംശയിക്കുന്നവർക്ക് ആലപ്പുഴയിലേക്ക് വരാം; ഇതൊക്കെ എവിടെ വേണമെങ്കിലും നടക്കും, ഇനി വരുന്ന ഓരോ ആഴ്ചയിലും ഓരോ പുതിയ കടകൾ തുറക്കും; ജനകീയ ഹോട്ടൽ ഉദ്ഘാടനം ചെയ്ത് ധനമന്ത്രി തോമസ് ഐസക്ക്\nനൂറു കോടിയുടെ ടിഎൻടി ചിട്ടിതട്ടിപ്പിൽ ഉടമകളായ അച്ഛനും മക്കളും പിടിയിൽ; അനുഗ്രഹ എന്ന പേരിൽ കുറിക്കമ്പനി തുടങ്ങിയ ശേഷം ടിഎൻടി എന്നു പേരുമാറ്റി തട്ടിപ്പു നടത്തിയപ്പോൾ പണം പോയത് ആയിരങ്ങൾക്ക്; പ്രതികളെ പൊക്കിയത് എറണാകുളത്ത് ഒളിവിൽ താമസിക്കുന്നതിനിടെ; പിരിച്ചെടുത്ത ചിട്ടിപ്പണം മുംബൈയിൽ ആരംഭിച്ച രാംജോതി ചിട്ടിയിലേക്ക് മാറ്റി നടത്തിയ തട്ടിപ്പ്; കുറുപ്പശേരി തോമസും മക്കളം ചേർന്നു നടത്തിയത് കൃത്യമായ മുന്നൊരുക്കങ്ങളോടെയുള്ള ചതി\nകഴിഞ്ഞ ചൊവ്വാഴ്ച മൂന്ന് മണിയോടെയാണ് രണ്ടു പേർ ഭക്ഷണം കഴിക്കാനെത്തിയത്. ഈ സമയം ലിസി മാത്രമേ കടയിലുണ്ടായിരുന്നുള്ളൂ. ഊണും മത്തി വറുത്തതും ഇരുവർക്കും നൽകി. ഭക്ഷണം കഴിച്ച് കഴിഞ്ഞ് 500 രൂപ നൽകി. ഊണിനും മീൻ വറുത്തതിനും കൂടി 100 രൂപയാണ്. അങ്ങനെ രണ്ടു പേരുടെയും ചേർത്ത് 200 രൂപ എടുത്തിട്ട് ബാക്കി 300 രൂപ തിരികെ നൽകി. അപ്പോഴാണ് വില കൂടുതലാണ് എന്ന് പറഞ്ഞ് തർക്കമുണ്ടായത്. ട്രോളിങ് സമയമായതിനാൽ മീനിന് വിലകൂടുതലായതിനാലാണ് ഇത്രയും രൂപ വാങ്ങിയത് എന്ന് ലിസി ഇയാളോട് പറഞ്ഞു. എന്നാൽ മറ്റ് സ്ഥലങ്ങളിൽ ഇതിനേക്കാളും നല്ല ഹോട്ടലുകളിൽ 60 മുതൽ 80 രൂപ വരയെ വിലയുള്ളൂ എന്നും പരാതി നൽകുമെന്നും പറഞ്ഞു.\nതർക്കം മുറുകിയപ്പോൾ ലിസിയുടെ ഭർത്താവ് സജി അവിടേക്ക് എത്തി. അപ്പോഴാണ് ഇയാൾ മനുഷ്യാവകാശ പ്രവർത്തകനാണെന്നും തങ്ങളെ പോലെയുള്ളവരുടെ അടുത്ത് ഇത്തരം കള്ളത്തരങ്ങൾ നടക്കില്ലാ എന്നും പറഞ്ഞത്. ഒരു സ്ഥലത്തും 100 രൂപ വില ഈടാക്കില്ലാ എന്നായിരുന്നു ഇയാളുടെ വാദം. ഊണിന് 100 രൂപയാണെന്ന് ആദ്യമേ പറയണമായിരുന്നു എന്നും ഇയാൾ ലിസിയോട് പറഞ്ഞു. കഴിക്കുന്നതിന് മുൻപ് ചോദിക്കണമായിരുന്നു എന്ന് ലിസി തിരിച്ചു പറഞ്ഞു.\n60 രൂപയാണ് മീനില്ലാതെ ഊണിന് വാങ്ങുന്നത്. മീൻ വറുത്തതിന് 40 രൂപയുമാണ്. ഇക്കാര്യം സജി പറഞ്ഞെങ്കിലും ഇത് അംഗീകരിക്കാൻ തയ്യാറല്ലായിരുന്നു. ഇയാളുടെ ഒപ്പം വന്നയാളും ഇവരോട് തട്ടിക്കയറുകയായിരുന്നു. തർക്കം മുറുകിയപ്പോൾ ഒടുവിൽ ഭക്ഷണം കഴിക്കുകയായിരുന്ന മറ്റൊരാൾ വിഷയത്തിൽ ഇടപെട്ടു. മീനിന് വിലക്കൂടുതലാണെന്നും 100 രൂപയ്ക്ക് മത്തി വാങ്ങിയപ്പോൾ 10 എണ്ണം മാത്രമേ ലഭിച്ചുള്ളൂ എന്നും പറഞ്ഞു. പിന്നീട് ഇവർ തമ്മിൽ വാദപ്രതിവാദമുണ്ടാകുകയും പിന്നീട് ഇവർ ഇവിടെ നിന്നും പോകുകയുമായിരുന്നു.\nഇവർ വീഡിയോ പകർത്തിയത് സജിയും ലിസിയും അറിഞ്ഞിരുന്നില്ല. സമീപത്തെ ഓട്ടോ റിക്ഷാ ഡ്രൈവർമാരാണ് അടുത്ത കഴിഞ്ഞ ദിവസം ഇത് ഇവരെ കാണിക്കുന്നത്. ഇതോടെ ഇരുവരും മാനസികമായി ഏറെ തളർന്നു പോയി. എന്നാൽ ഓട്ടോ റിക്ഷാ തൊഴിലാളികൾ ഇവരുടെ ഭാഗത്ത് തെറ്റൊന്നുമില്ലെന്നും പേടിക്കേണ്ടെന്നും ആശ്വസിപ്പിച്ചു. പിന്നീടാണ് ചങ്ങാതിക്കൂട്ടം എന്ന പേജിൽ മനുഷ്യാവകാശ പ്രവർത്തകനെതിരെ ഈ വീഡിയോ പ്രചരിച്ചത്. ഇത് സമൂഹമാധ്യമങ്ങൾ ഏറ്റു പിടിച്ചതോടെ എല്ലാവരും ഇവരെ പിൻതുണച്ച് മുന്നിലെത്തി. മനുഷ്യാവകാശപ്രവർത്തകൻ അനിൽകുമാറിന്റെ ഫെയ്സ് ബുക്ക് പേജിൽ പിന്നെ മലയാളികളുടെ പൊങ്കാലയായിരുന്നു. പ്രതിഷേധം രൂക്ഷമായതോടെ ഇയാൾ പോസ്റ്റ് ഡിലീറ്റ് ചെയ്ത് തടിതപ്പി.\nഫെയ്സ് ബുക്ക് വീഡിയോയിൽ ഹോട്ടലിന്റെ ഫോൺ നമ്പർ കൂടിയുണ്ടായിരുന്നതിനാൽ ഇവരെ ഫോണിൽ വിളിച്ച് നിരവധിപേർ പിൻതുണ നൽകി. ഇതിനിടയിൽ കുണ്ടറയിൽ നിന്നും രജീഷ് എന്നയാൾ സുഹൃത്തിനൊപ്പം ഈ ഹോട്ടലിലെത്തി വിവരങ്ങൾ തിരക്കുകയും ഭക്ഷണം കഴിക്കുകയും ചെയ്തു. സ്വാദിഷ്ടമായ ഭക്ഷണമാണ് ഇവിടുത്തെതെന്ന് കാട്ടി ഇയാൾ ഫെയ്സ് ബുക്കിൽ പോസ്റ്റുമിട്ടു. പോസ്റ്റ് ഇങ്ങനെ;\n'ഇന്നലെ രാത്രിയിൽ ആണ് മനുഷ്യാവകാശ ( മത്തിയാവകാശ പ്രവർത്തകൻ എന്ന് വിളിക്കുന്നതാ ശരി ) പ്രവർത്തകൻ എന്ന് അവകാശപ്പെടുന്ന ഒരു മര ഊളയുടെ ഒരു വീഡിയോ കാണുന്നത് .( മണിക്കൂറുകൾ നീണ്ടു നിന്ന പൊങ്കാല കാരണം അവൻ ആ വീഡിയോ ഡിലീറ്റ് ചെയ്ത് ഓടി ) കൊല്ലം - ആയൂർ റോഡിലെ ചെറുവക്കൽ ജങ്ഷനിലെ ഒരു ഹോട്ടലിൽ ഭക്ഷണത്തിനു അമിത വില ഈടാക്കുന്നു എന്നായിരുന്നു അവന്റെ ജല്പനം .ഒരു ഊണും രണ്ട് മീൻ വറുത്തതും കഴിച്ചപ്പോൾ 100 രൂപ വാങ്ങി എന്നായിരുന്നു അവന്റെ പരാതി .( ഇപ്പോൾ ലോക്ക്ഡൗൺ കാലത് പല ഹോട്ടലുകളും ഊണിനും മീൻ വറുത്തത്തിനും 120 രൂപ മുതൽ വാങ്ങുന്നുണ്ട് ) ആ സാഹചര്യത്തിൽ അവന്റെ വീഡിയോ കണ്ടപ്പോൾ അതിലെ പൊങ്കാലയിൽ ഞാനും പങ്കാളി ആയി . അവിടെ വന്ന കമന്റുകളിൽ നിന്നും ഒരു കാര്യം മനസിലായി അവിടുത്തേത് നല്ല ഭക്ഷണം ആണെന്ന്. പ്രത്യേകിച്ച് ബീഫ് കറിയും ഫ്രെയ്യും . അതുകൊണ്ട് തന്നെ ആണ് ഇന്ന് തന്നെ അവിടെ പോയി കഴിക്കണം എന്ന് തീരുമാനിച്ചത് .അങ്ങനെ ആണ് ഞാനും ഒരു സുഹൃത്തും കൂടി കുണ്ടറയിൽ നിന്നും 32 കിലോമീറ്റർ വണ്ടി ഓടിച്ചു ചെറുവക്കൽ ജങ്ഷനിൽ ഉള്ള അനുഗ്രഹ എന്ന് പേരുള്ള ആ ചെറിയ ഹോട്ടലിൽ എത്തിയത്.( ഒരു ചെറു കട ഒരേ സമയം 10 പേർക്ക് ഒരുമിച്ചു ഇരുന്നു കഴിക്കാൻ ഉള്ള സൗകര്യമേ അവിടെ ഉള്ളു ) അവിടെ എത്തിയപ്പോൾ കണ്ടത്.\nസോഷ്യൽ മീഡിയയിൽ വന്ന അവരുടെ വീഡിയോ കണ്ടു വിഷമിച്ചു ഇരിക്കുന്ന പാവം രണ്ടു മനുഷ്യരെ ആണ് സജി ചേട്ടനും ലിസി ചേച്ചിയും .അവരെ ആശ്വസിപ്പിച്ചു കൊണ്ട് സമീപ വാസികളായ3-4 പേരും . അവരോട് അവന്റെ വീഡിയോ കണ്ടതുകൊണ്ട് മാത്രം കുണ്ടറയിൽ നിന്നും ഞങ്ങൾ ഈ ഹോട്ടൽ തേടി എത്തിയതാണെന്നു പറഞ്ഞു . എല്ലാ ദിവസവും 10 കിലോ അരി കൂടുതൽ ഇടാനും ഇനിയും അവന്റെ വീഡിയോ കണ്ട ഒരുപാട് പേര് വരും ദിവസങ്ങളിൽ ഇവിടെ എത്തുമെന്നും പറഞ്ഞു അവരെ ആശ്വസിപ്പിച്ചു . തുടർന്ന് ഞങ്ങൾ ഭക്ഷണം ഓർഡർ ചെയ്തു . രണ്ടു ഊണ് , ഒരു സെറ്റ് നെത്തോലി വറുത്തത് ,ഒരു ബീഫ് കറി. (വളരെ വൃത്തിയായി വിറക് അടുപ്പിൽ പാചകം ചെയ്ത ഭക്ഷണം ) .ചോർ, അവിയൽ ,തോരൻ, സാലഡ് ,അച്ചാറ് എല്ലാം ആവശ്യം പോലെ വാഴ ഇലയിൽ ( തനി നാടൻ ) ഒഴിക്കാൻ സാമ്പാർ ,മീൻകറി ,പുളിശ്ശേരി .മായം ഇല്ലാത്ത നാടൻ ചേരുവകൾ ചേർന്ന നല്ല ഭക്ഷണം എന്ന് പറയാതെ വയ്യ .ബീഫ് കറി കിടിലം .എല്ലാം വളരെ നന്നായി ഇഷ്ടപ്പെട്ടു . എന്തായാലും ആ പാവം ദമ്പതികളെ ഉപദ്രവിക്കാനായി അവർ അറിയാതെ അവരുടെ വീഡിയോ റെക്കോർഡ് ചെയ്തു പ്രചരിപ്പിച്ച പ്രമുഖ 'മത്തി'യാവകാശ പ്രവർത്തകൻ അനിൽ കുമാരന് നന്ദി .ഇന്ന് ഉച്ചയ്ക്ക് നല്ല ഭക്ഷണം തീരെ കുറഞ്ഞ വിലയിൽ കഴിക്കാൻ കാരണം ആയതിനു . കഴിച്ചു ഇറങ്ങുമ്പോൾ ആണ് അവിടുത്തെ സ്‌പെഷ്യൽ പൊറോട്ടയും ബീഫ് ഫ്രെയ്യും ആണെന്ന് അറിഞ്ഞത്.അങ്ങനെ4പൊറോട്ടയും ഒരു ബീഫ് ഫ്രെയ്യും പാർസൽ ആയി വാങ്ങി ( അതിന്റെ അഭിപ്രായം കഴിച്ച ശേഷം ) ആകെ ബില്ല് തുക 328 ... ഊണ്2എണ്ണം =120 ,ബീഫ് കറി =70 ,ബീഫ് ഫ്രെയ് = 80 ,നെത്തോലി ഫ്രെയ് = 30 ,4 പൊറോട്ട =28 .വളരെ കുറഞ്ഞ വില അല്ലെ ഇത് ? ഇത്രയും ഭക്ഷണം കൊല്ലം ടൗണിൽ നിന്നോ കുണ്ടറയിൽ നിന്നോ കഴിക്കണം എങ്കിൽ കുറഞ്ഞത് 450 രൂപ എങ്കിലും ആകും , അതും കൃത്രിമ ചേരുവകൾ ചേർത്ത ഭക്ഷണം .\nഎന്റെ പൊന്നു അനിൽ കുമാര നിനക്ക് വൈറൽ ആകണം എങ്കിൽ ഇത് പോലെ ജീവിക്കാൻ വേണ്ടി കഷ്ടപ്പെടുന്ന പാവങ്ങളുടെ നെഞ്ചത്തു കേറി ആകരുത് .ഈ പോസ്റ്റ് കാണുന്ന സുഹൃത്തുക്കൾ പറ്റുമെങ്കിൽ അത് വഴി ഒക്കെ പോകുമ്പോൾ ചെറുവക്കൽ പോസ്റ്റ് ഓഫീസ് ജങ്ഷനിൽ ഉള്ള അനുഗ്രഹ എന്ന് പേരുള്ള ഈ ചെറിയ ഹോട്ടലിൽ കയറി ഭക്ഷണം കഴിക്കുക. നിങ്ങൾക്കും തീർച്ചയായും ഇഷ്ടപ്പെടും.'\nഈ പോസ്റ്റ് സമൂഹ മാധ്യമത്തിൽ ഏറെ വൈറലായി. ഇതോടെ ഇവിടേക്ക് ഭക്ഷണം കഴിക്കാൻ ആളുകൾ ദൂരസ്ഥലത്ത് നിന്നുപോലും എത്തി. ഹോട്ടലിനെതിരെ നടത്തിയ പ്രചാരണം ഒടുവിൽ വമ്പൻ പരസ്യമായി മാറി. ഏഴു വർഷമായി സജിയും ലിസിയും ഇവിടെ ഹോട്ടൽ ആരംഭിച്ചിട്ട്. മുൻപ് സജിയുടെ പിതാവ് കുഞ്ഞപ്പി ചായക്കടമാത്രം നടത്തുകയായിരുന്നു. സജി ഏറ്റെടുത്തതിന് ശേഷമാണ് ഉച്ചയൂണ് ആരംഭിക്കുന്നത്. സ്വാദിഷ്ടമായ ഭക്ഷണമാണ് എന്ന് സമീപത്തുള്ളവരൊക്കെ സാക്ഷ്യപെടുത്തുന്നുണ്ട്. മീൻ വറുത്തത് ഉൾപ്പെടെ 100 രൂപ ഈടാക്കി എന്നാരോപിച്ചാണ് ആറ്റിങ്ങൽ സ്വദേശിയായ മനുഷ്യാവകാശ പ്രവർത്തകൻ ഇന്റർ നാഷണൽ കൗൺസിൽ ഓഫ് ഹ്യൂമൻ റൈറ്റ്‌സ് പ്രതിനിധി കെ.പി അനിൽകുമാർ ഫെയ്സ് ബുക്കിൽ വീഡിയോ പ്രചരിപ്പിച്ചത്. എന്നാൽ സോഷ്യൽ മീഡിയ ഒന്നാകെ ഇയാൾക്കെതിരെ തിരിഞ്ഞതോടെ വീഡിയോ പിൻവലിച്ച് തടിതപ്പുകയാണുണ്ടായത്.


മോദിക്കും ജെയ്റ്റ്‌ലിക്കും സാനിറ്ററി നാപ്കിന് അയച്ചുകൊടുത്ത് തമിഴ്‌നാട്ടില് പ്രതിഷേധം\neditor Saturday, July 22nd, 2017 5:04 pm 22 July, 2017\nകോയമ്പത്തൂര്: സാനിറ്ററി നാപ്കിനുകള്‍ക്ക് 12% ജി.എസ്.ടി ഏര്‍പ്പെടുത്തിയതില് പ്രതിഷേധിച്ച് പ്രധാനമന്ത്രി നരേന്ദ്രമോദിക്കും ധനമന്ത്രി അരുണ്‍ജെയ്റ്റ്‌ലിക്കും നാപ്കിനുകള് അയച്ച് കൊടുത്തുകൊണ്ട് തമിഴ് നാട്ടില് പ്രതിഷേധം.\nതമിഴ്‌നാടിലെ റെവല്യൂഷനറി യൂത്ത് ഫ്രണ്ട്(ആര്.വൈ.എഫ്.) അംഗങ്ങളാണ് പ്രതിഷേധസമരം നടത്തിയത്. പ്രതിഷേധം നടത്തിയവരെ പോലീസ് അറസ്റ്റ് ചെയ്തു.\nമുമ്പ് അഞ്ച് ശതമാനം നികുതി ഉണ്ടായിരുന്ന സാനിറ്ററി നാപ്കിനുകള്‍ക്ക് ഇപ്പോള് 12 ശതമാനമാണ് നികുതി. ഇത് അഗീകരിക്കാന് കഴിയില്ല. ഇത് സ്ത്രീകളുടെ അവകാശങ്ങളെ തകര്‍ക്കുന്ന തീരുമാനമാണ്. ഹിന്ദുത്വ ശക്തികളുടെ ഗുഡാലോചനയുടെ ഫലമാണിത്; പ്രതിഷേധക്കാര് പറഞ്ഞു.\nRead it വീട്ടമ്മയെ പീഡിപ്പിച്ച കേസ്: എം. വിന്‍സെന്റ് എം.എല്.എ അറസ്റ്റില്\nആവശ്യവസ്തുക്കളായ നാപ്കിനു 12 ശതമാനവും കുട്ടികള്‍ക്കുള്ള ഭക്ഷണത്തിനു 18 ശതമാനവുമാണ് ജി.എസ്.ടി. എന്നാല് അതേ സമയം അഞ്ച് ശതമാനമാണ് പിസ്സയുടെ നികുതി. രാജ്യത്തെ 88 ശതമാനം സ്ത്രീകള്‍ക്കും നാപ്കിന് ഉപയോഗിക്കാന് കഴിയുന്നില്ല. ഈ നികുതി വര്‍ദ്ധനവ് പാവപ്പെട്ട സ്ത്രീകളെ കൂടുതല് ദുരിതത്തിലാഴ്ത്തുകയെ ഉള്ളുവെന്നും പ്രതിഷേധക്കാര് പറഞ്ഞു.\nഇതിനിടെ സാനിറ്ററി നാപ്കിനുകള്‍ക്ക് 12 ശതമാനം നികുതി ഏര്‍പ്പെടുത്തിയെതിനെതിരെ മഹാരാഷ്ട്ര സര്‍ക്കാരിനും കേന്ദ്ര സര്‍ക്കാരിനും ബോബൈ ഹൈകോടതി നേട്ടീസ് അയച്ചിരിക്കുകയാണ്.\nശ്രീകാന്ത് പി.കെ 8 mins


കലോത്സവങ്ങള് മാറേണ്ടതില്ലേ? | Campus\nApr 5, 2018, 12:30 PM IST\nഏറെ വിവാദങ്ങള്‍ക്കൊടുവിലാണ് ഇത്തവണ കൊല്ലത്തുനടന്ന കലോത്സവം സമാപിച്ചത്\nകേരള സര്‍വകലാശാലയുടെ കലോത്സവത്തില് ഒന്നും രണ്ടും മൂന്നും സ്ഥാനങ്ങള് നേടിയത് നഗരത്തിലെ കോളേജുകളാണ്. മാര് ഇവാനിയോസ് കോളേജ് ഓവറോള് കിരീടം നേടിയപ്പോള് രണ്ടാം സ്ഥാനം യൂണിവേഴ്സിറ്റി കോളേജും മൂന്നാം സ്ഥാനം ഗവ. വിമെന്‍സ് കോളേജും കരസ്ഥമാക്കി.\nഏറെ വിവാദങ്ങള്‍ക്കൊടുവിലാണ് ഇത്തവണ കൊല്ലത്തുനടന്ന കലോത്സവം സമാപിച്ചത്. അപ്പീലുകളിലെ വിധിനിര്‍ണയവും മത്സരയിനങ്ങള് സമയത്തു നടത്താന് കഴിയാത്തത്തും വിവാദങ്ങളുണ്ടാക്കി.\nഎന്നാല്, മത്സരശേഷം വാശിയും പോരാട്ടച്ചൂടും മറന്നു വിദ്യാര്‍ഥികള് വീണ്ടും ഒന്നിച്ചു കലാലയങ്ങളിലേക്കെത്തിച്ചേര്‍ന്നു. കലോത്സവത്തെക്കുറിച്ചും വിദ്യാര്‍ഥികള് നേരിട്ട പ്രശ്‌നങ്ങളെക്കുറിച്ചും ജേതാക്കള് അഭിപ്രായങ്ങള് പങ്കുവയ്ക്കുകയാണിവിടെ.\nകലോത്സവ നടത്തിപ്പില് സമയക്രമം പാലിക്കാത്തതാണ് ഏറെ ബുദ്ധിമുട്ടുണ്ടാക്കുന്നതെന്ന് മത്സരാര്‍ഥികള് ഒന്നുപോലെ അഭിപ്രായപ്പെടുന്നു.\nആദ്യദിനത്തില് തന്നെ രജിസ്ട്രേഷന് അടക്കമുള്ള കാര്യങ്ങള് അഞ്ചു മണിക്കൂറോളം വൈകിയതു കലോത്സവ നടത്തിപ്പില് വേണ്ടത്ര ശ്രദ്ധ കൊടുക്കാത്തതിനു തെളിവാണെന്ന് കുട്ടികള് പറയുന്നു.\nസമയദൈര്‍ഘ്യമുള്ള മത്സരങ്ങള് ഒരേ സ്റ്റേജില് നടത്തുന്നതും ബുദ്ധിമുട്ടിലാക്കുന്നുണ്ട്. രാവിലെ മുതല് മത്സരത്തിനായി മേക്കപ്പും വസ്ത്രങ്ങളുമണിഞ്ഞു തയ്യാറായിരിക്കുന്ന മത്സരാര്‍ഥികള് രാത്രിയും പുലര്‍ച്ചെയുമാണ് സ്റ്റേജില് കയറുന്നത്. ഭക്ഷണംപോലും കഴിക്കാന് സാധിക്കാത്തതു മത്സരാര്‍ഥികളുടെ പ്രകടനത്തെ പോലും ബാധിക്കുന്നുണ്ടെന്ന് മാര് ഇവാനിയോസ് കോളേജിലെ വിദ്യാര്‍ഥി ആനന്ദ് പറയുന്നു. മറ്റു ജില്ലകളില് നിന്നെത്തുന്ന വിദ്യാര്‍ഥികളെയാണ് സമയക്രമം പാലിക്കാത്തത് ഏറെ വലയ്ക്കുന്നത്. അപ്പീലിന്റെ സുതാര്യതയെക്കുറിച്ചും സംശയമുണ്ട്. മത്സരഫലത്തോടൊപ്പം മാര്‍ക്കും പ്രസിദ്ധീകരിക്കണമെന്നും ആനന്ദിന് അഭിപ്രായമുണ്ട്.\nമിമിക്രി, ലളിതസംഗീതം പോലെ സ്റ്റേജ് അധികം ഉപയോഗിക്കേണ്ടാത്ത മത്സരയിനങ്ങള്‍ക്കു വലിയ വേദികളാണ് സജ്ജീകരിക്കുന്നത്. കലോത്സവത്തെ സംബന്ധിച്ചും മത്സരയിനങ്ങളെ കുറിച്ചും വ്യക്തമായ ധാരണയില്ലാത്തതാണു വേദികള് സജ്ജീകരിക്കുന്നതിലെ പ്രധാന അപാകത.\nമൈം, സ്‌കിറ്റ് എന്നിവ പോലെയുള്ളവയ്ക്കു ചെറിയ വേദികളാണ് ഈ വര്‍ഷവും ലഭിച്ചത്. അതിനാല് പരിശീലനം നടത്തുന്നതിന്റെ അറുപതുശതമാനംപോലും മത്സരത്തില് അവതരിപ്പിക്കാന് കഴിയാറില്ലെന്നും ഷിനോജ് അഭിപ്രായപ്പെടുന്നു. സമ്മാനദാനത്തിനു കലാരംഗത്തെ മികച്ചപ്രതിഭകളെ കൊണ്ടുവരണമെന്നും വിദ്യാര്‍ഥികള്‍ക്ക് അഭിപ്രായമുണ്ട്. സംഘാടകരും അവര്‍ക്ക് ഇഷ്ടമുള്ളവരുമാണ് സമ്മാനദാനവേദിയിലുണ്ടാവുന്നത്.\nകലോത്സവത്തില് പങ്കെടുക്കുന്ന മത്സരാര്‍ഥികള്‍ക്കു കലാകാരന്‍മാരില്‍നിന്നും സമ്മാനം വാങ്ങാനാണ് ആഗ്രഹമെന്ന് സ്‌പോട്ട് ഫോട്ടോഗ്രാഫിയില് ഒന്നാം സമ്മാനം നേടിയ ദീക്ഷിത് പറയുന്നു.\nഅപ്പീല് പരിഗണിക്കാത്തതിനാലാല് ഓവറോള് ചാമ്പ്യന്‍ഷിപ്പില് രണ്ടാം സ്ഥാനം നഷ്ടമായ വിഷമമാണ് വിമെന്‍സ് കോളേജിലെ വിദ്യാര്‍ഥിനികള്‍ക്ക്. അവസാന ദിവസം അപ്പീലുകള് മരവിപ്പിച്ചപ്പോള് എതിര്‍പ്പുകള് ഇല്ലാതിരുന്ന അപ്പീല് പരിഗണിക്കാത്തതില് വിഷമമുണ്ടെന്ന് വിദ്യാര്‍ഥിനികള് പറയുന്നു. 96 മത്സരയിനത്തില് 80 ഇനത്തില് മാത്രമാണ് മത്സരിച്ചത്. ആണ്‍കുട്ടികള്‍ക്കായുള്ള മത്സരങ്ങള് ഒഴിവാക്കുമ്പോഴും മൂന്നാം സ്ഥാനമെന്നതു വലിയ നേട്ടമാണെന്ന് കോളേജ് യൂണിയന് ചെയര് പേഴ്സണ് ഗൗരി എസ്.കൃഷ്ണന് പറയുന്നു.\nസര്‍ക്കാര് കോളേജുകളില് ഫണ്ട് പ്രധാന പ്രശ്‌നമാണ്. കലോത്സവത്തിനു പോകുന്നതിനായി മത്സരാര്‍ഥികള്‍ക്കു പരിശീലനം നല്‍കാന് ഒരു ലക്ഷം രൂപയാണ് പി.ടി.എ. ഫണ്ടുള്ളത്. അപ്പീല് പരിഗണിക്കുന്നതിലെ സുതാര്യത ഉറപ്പു വരുത്താന് സംഘാടകര് തയ്യാറാകണമെന്ന ആവശ്യവും മത്സരാര്‍ഥികള്‍ക്കിടയിലുണ്ട്. പരീക്ഷയുടെ സമയത്തുള്ള കലോത്സവം പഠനത്തെയും കലോത്സവത്തെയും ഒരുപോലെ ബാധിക്കുന്നുണ്ട്.


പ്രതിഷേധക്കാർക്ക് മുന്നിൽ മുട്ടുകുത്തി പോലീസ്; പള്ളിയ്ക്ക് മുന്നിൽ ബൈബിളുമായി ട്രം‌പ്; യുഎസിൽ കലാപം രൂക്ഷം\nWednesday, July 08, 2020 08:40:27 AM\nസ്വന്തം ലേഖകൻ: ആഫ്രിക്കൻ വംശജനായ ജോർജ് ഫ്ളോയിഡ് പോലീസ് അതിക്രമത്തിൽ കൊല്ലപ്പെട്ടതിന്റെ പേരിൽ അമേരിക്കയിലെങ്ങും പ്രതിഷേധം കത്തിപ്പടരുകയാണ്. ജോർജ് ഫ്ളോയിഡിന് നീതി നടപ്പാക്കണമെന്ന് ആവശ്യപ്പെട്ടാണ് തെരുവുകൾതോറും പ്രക്ഷോഭങ്ങളും അനുശോചനങ്ങളും നടക്കുന്നത്.\nഇതിനിടെ പ്രക്ഷോഭകർക്ക് ഐക്യദാർഢ്യം പ്രഖ്യാപിച്ച് രംഗത്തെത്തിയിരിക്കുകയാണ് മിയാമി പോലീസും. മുതിർന്ന പോലീസ് ഉദ്യോഗസ്ഥരടക്കം പ്രക്ഷോഭകർക്ക് മുന്നിൽ മുട്ടുകുത്തിയിരിക്കുന്ന ചിത്രങ്ങളും ദൃശ്യങ്ങളുമാണ് സോഷ്യൽ മീഡിയയിലൂടെ പുറത്തുവന്നിരിക്കുന്നത്.\nഫ്ളോറിഡയിലെ മിയാമിക്ക് സമീപത്തെ കോറൽ ഗേബ്ലസ് നഗരത്തിൽനിന്നുള്ള ദൃശ്യങ്ങളാണ് പുറത്തുവന്നിരിക്കുന്നത്. മിയാമി പോലീസ് അസോസിയേഷൻ കോറൽ ഗേബ്ലസിലെ ഉദ്യോഗസ്ഥരാണ് പ്രതിഷേധക്കാർക്ക് ഐക്യദാർഢ്യം പ്രഖ്യാപിച്ച് മുട്ടുകുത്തിയിരുന്നത്. അമേരിക്കയിലെ പല ഉദ്യോഗസ്ഥരും മിനിയാപ്പോലിസ് പോലീസിന്റെ നടപടിയെ അപലപിച്ചിട്ടുണ്ട്. ജോർജ് ഫ്ളോയിഡിന്റെ ജന്മനാടായ ഹൂസ്റ്റണിലെ പോലീസ് മേധാവി കൊലപാതകത്തെ പരസ്യമായി അപലപിച്ചിരുന്നു.\nവൈറ്റ് ഹൗസിന് സമീപത്തെ സെന്റ് ജോണ്‍സ് എപ്പിസ്‌കോപല് പള്ളിക്ക് മുന്നിലെത്തി ട്രംപ് ബൈബിള് ഉയര്‍ത്തിക്കാട്ടി നടത്തിയ പ്രസംഗത്തിനെതിരെ കത്തോലിക്കാ ബിഷപ്പ്. വാഷിംഗ്ടണിലെ വനിതാ ബിഷപായ റവ. മരിയാന് ബഡ്ഡെയാണ് അമേരിക്കന് പ്രസിഡന്റിനെ പരസ്യമായി വിമര്‍ശിച്ചത്. ടി.വി അഭിമുഖത്തിനിടെയായിരുന്നു പ്രസിഡന്റിന്റെ അപ്രതീക്ഷിത സന്ദര്‍ശനത്തേയും ബൈബിള് ഉയര്‍ത്തിപ്പിടിച്ചുള്ള പ്രസംഗത്തേയും ബിഷപ്പ് ‘പരിഹാസ്യ നാടകം’ എന്ന് വിശേഷിപ്പിച്ചത്.\nആഫ്രിക്കൻ-അമേരിക്കൻ വർഗക്കാരനായ ജോർജ് ഫ്ളോയ്‌ഡിനെ മിനസോട്ട പോലീസുകാരനായ ഡെറിക് ചൗ കാൽമുട്ട് അമർത്തി കൊലപ്പെടുത്തിയത്. ഇയാൾക്കെതിരെ കൊലപാതകക്കുറ്റം ചുമത്തി, സർവീസിൽനിന്നു പുറത്താക്കിയിരുന്നു. നീതി നടപ്പാക്കണമെന്നാവശ്യപ്പെട്ട് അമേരിക്കയിലെങ്ങും ശക്തമായ പ്രതിഷേധം തുടരുകയാണ്.\nദിവസങ്ങളായി നടക്കുന്ന വംശീയ വിദ്വേഷത്തിനെതിരായ പ്രക്ഷോഭത്തില് പള്ളിയുടെ പുറംഭാഗത്ത് ചെറിയ കേടുപാടുകള് സംഭവിച്ചിരുന്നു. പള്ളിയുടെ താഴത്തെ നിലയില് ആരോ തീ കൊളുത്തുകയും ചെയ്തിരുന്നു. എന്നാല് ഉടന് തന്നെ കണ്ടുപിടിച്ച് തീ അണച്ചതിനാല് കാര്യമായ നാശനഷ്ടങ്ങളുണ്ടായില്ലെന്ന് പിന്നീട് പള്ളി അധികൃതര് തന്നെ വ്യക്തമാക്കിയതാണ്.\nഇതിന് ശേഷമാണ് തികച്ചും നാടകീയമായി സെന്റ് ജോണ്‍സ് ചര്‍ച്ചിലേക്ക് ഡോണള്‍ഡ് ട്രംപ് ബൈബിളുമായി നടന്നുവന്നത്. വൈറ്റ് ഹൗസിന് സമീപത്തെ പ്രക്ഷോഭകരെ ലാത്തി വീശിയും ടിയര് ഗ്യാസ് ഉപയോഗിച്ചും നീക്കിയായിരുന്നു പ്രസിഡന്റിന്റെ എല്ലാവിധ സുരക്ഷാ അകമ്പടിയോടെയുമുള്ള വരവ്.\nപള്ളിക്ക് മുന്നില് ബൈബിള് ഉയര്‍ത്തിപ്പിടിച്ച് പ്രസംഗിച്ചാണ് ട്രംപ് മടങ്ങിയത്. ‘ലോകത്തെ ഏറ്റവും മഹത്തായ രാഷ്ടത്തെ കാക്കും’ എന്നായിരുന്നു ട്രംപിന്റെ വാഗ്ദാനം. സ്വകാര്യ രാഷ്ട്രീയ ആവശ്യത്തിന് ബൈബിള് ഉപയോഗിച്ചതിനെതിരെയാണ് ബിഷപ് റവ. മരിയാന് ബഡ്ഡെ പരസ്യമായി വിമര്‍ശിച്ചിരിക്കുന്നത്.\nമിനിയാപൊലിസില് നടന്ന ഒരു അറസ്റ്റിനിടെയാണ് ഡെറിക്, ജോര്‍ജ്ജിനെ കൊലപ്പെടുത്തിയത്. ഇതിന്‍റെ വിഡിയോ ദൃശ്യങ്ങള് സമൂഹ മാധ്യമങ്ങളില് പ്രചരിച്ചതോടെയാണ് സംഭവത്തിന്റെ ചുരുളഴിഞ്ഞത്. തന്‍റെ കാല്‍മുട്ടുകള് കൊണ്ട് ഏകദേശം എട്ട് മിനിട്ട് 45 സെക്കൻഡാണ് ഡെറിക് ജോര്‍ജിന്റെ കഴുത്ത് ഞെരിച്ചത്. തനിക്ക് ശ്വസിക്കാൻ കഴിയില്ലെന്നും ജോർജ് പറയുന്നുണ്ടെങ്കിലും ഡെറിക് പിന്മാറാന് തയാറായിരുന്നില്ല.\nഅയാള്‍ക്ക് ശ്വാസം കിട്ടില്ലെന്നും മരിച്ചുപോകുമെന്നും ചുറ്റുമുള്ളവര് പറഞ്ഞപ്പോള് ‘അവനു സംസാരിക്കാന് സാധിക്കുന്നുണ്ടെങ്കില് ശ്വാസവും കിട്ടും’ എന്നായിരുന്നു ഡെറിക്കിന്റെ മറുപടി. വിലങ്ങുകളാല് ബന്ധിക്കപ്പെട്ടിരുന്ന ജോര്‍ജ് അല്‍പ്പസമയത്തിനു ശേഷം ബോധരഹിതനായി. സ്റ്റേഷനിലേക്ക് പോകും വഴിയാണ് മരണം സംഭവിച്ചത്. കള്ളനോട്ട് നൽകിയെന്ന സംശയത്താലാണ് പൊലീസ് ജോർജിനെ അറസ്റ്റ് ചെയ്തത്.


പുതുവത്സര ആഘോഷത്തിനിടെ ലിഫ്റ്റ് തകർന്ന് വീണ്6മരണം, വ്യവസായ പ്രമുഖന്റെ ഫാം ഹൗസിൽ |6died and many injured as lift falls during new year celebrations - Malayalam Oneindia\nPublished: January 1 2020, 11:19 [IST]\nഇൻഡോർ: പുതുവർഷ ആഘോഷത്തിനിടെ ലിഫ്റ്റ് തകർന്ന് വീണ്6മരണം. നിരവധി പേർക്ക് പരുക്കേറ്റു. മധ്യപ്രദേശിലെ വ്യവസായ പ്രമുഖന്റെ ഫാം ഹൗസിൽ സംഘടിപ്പിച്ച പുതുവത്സരാഘോഷ പരിപാടികൾക്കിടെയാണ് അപകടം. ഇൻഡോറിൽ നിന്നും 25 കിലോമീറ്റർ അകലെയുള്ള പതാൽപാനി ഏരിയയിലാണ് സംഭവം നടന്നത്.\nവ്യവസായിയായ പുനീത് അഗർവാളാണ് തന്റെ ഫാം ഹൗസിൽ ആഘോഷം സംഘടിപ്പിച്ചത്. പുനീതിന്റെ കുടുംബാംഗങ്ങളും സുഹൃത്തുക്കളും പാർട്ടിയിൽ പങ്കെടുത്തിരുന്നു. ബെൽറ്റ് പൊട്ടി ലിഫ്റ്റ് താഴേയ്ക്ക് പതിച്ചാണ് അപകടം ഉണ്ടായത്. വൈകിട്ട്6മണിയോടെയായിരുന്നു അപകടം.\nഅപകടത്തിൽ6പേർ കൊല്ലപ്പെട്ടെന്നും നിരവധി പേർക്ക് പരുക്കേറ്റതായും അഡീഷണൽ പോലീസ് കമ്മീഷണർ ധർമരാജ് മീന സ്ഥിരീകരിച്ചു. അതേ സമയം കൊല്ലപ്പെട്ടവരുടെ പേര് വിവരങ്ങൾ വെളിപ്പെടുത്തിയിട്ടില്ല. പുനീത് അഗർവാളിന് പരുക്കേറ്റിട്ടുണ്ടെന്നാണ് സൂചന. പരുക്കേറ്റവരെ ആശുപത്രിയിൽ പ്രവേശിപ്പിച്ചിരിക്കുകയാണ്.\nരാജ്യത്തെ പ്രമുഖ കോൺട്രാക്ടർമാരിൽ ഒരാളാണ് പുനീത് അഗർവാൾ. രാജ്യത്തെ പല പ്രധാന പാലങ്ങളുടെയും ദേശീയ പാതകളുടെയും നിർമാണവും പരിപാലനവും ഏറ്റെടുത്ത് നടത്തുന്നത് അദ്ദേഹത്തിന്റെ കമ്പനിയായ പാത്ത് ഇന്ത്യയാണ്. രാജ്യത്തെ വിവിധ സംസ്ഥാനങ്ങളിലാണ് വ്യാപിച്ചു കിടക്കുകയാണ് പാത്ത് ഇന്ത്യയുടെ പ്രവർത്തനം.\nmadhya pradesh new year lift മധ്യപ്രദേശ് പുതുവര്‍ഷം 2020 ലിഫ്റ്റ്\n6 died and many injured as lift falls during new year celebrations


ആരോപണങ്ങള് ശക്തമാവുന്നു, ബിജെപി ഹിന്ദുത്വ തീവ്രവാദികള് തന്നെയെന്ന് സിദ്ധരാമയ്യ | siddaramiah dubs bjp rss people hindutva terrorists - Malayalam Oneindia\n» ആരോപണങ്ങള് ശക്തമാവുന്നു, ബിജെപി ഹിന്ദുത്വ തീവ്രവാദികള് തന്നെയെന്ന് സിദ്ധരാമയ്യ\nPublished: January 11 2018, 17:32 [IST]\nകര്‍ണാടക: കര്‍ണാടകയില് തെരഞ്ഞെടുപ്പ് അടുത്തുകൊണ്ടിരിക്കെ ആരോപണ പ്രത്യാരോപണങ്ങള് ശക്തമാവുന്നു. നേരത്തെ ബിജെപിയും ആര്‍എസ്എസും ഹിന്ദുത്വ തീവ്രവാദികളാണെന്ന പ്രസ്താവനയില് കൂടുതല് വ്യക്തത വരുത്താനായി കര്‍ണാടക മുഖ്യമന്ത്രി സിദ്ധരാമയ്യ തന്നെ രംഗത്തെത്തിയത്. താന് പറഞ്ഞത് ബിജെപിയെയും ആര്‍എസ്എസിനെയും കുറിച്ച് മാത്രമാണെന്ന് സിദ്ധരാമയ്യ വ്യക്തമാക്കി.\nബിജെപിയുടെ വിവാദ എം പി ശോഭ കരന്‍ത്‌ലജെ സിദ്ധരാമയ്യക്കെതിരേ വിവാദ പ്രസ്താവകളുമായി രംഗത്തെത്തിയിട്ടുണ്ട്. ഇന്ദിരാഗാന്ധിയുടെയും രാജീവ് ഗാന്ധിയുടെ കൊലപാതകം കോണ്‍ഗ്രസ് വളര്‍ത്തിയ ഭീകരവാദ സംഘടനകളെ തുടര്‍ന്നുണ്ടായതാണെന്നാണ് അവരുടെ പ്രസ്താവന. ശോഭ തീവ്രവാദിയാണെന്നാണ് കോണ്‍ഗ്രസ് മറുപടി നല്‍കിയിരിക്കുന്നത്.\nകഴിഞ്ഞ ദിവസം ബിജെപി ദേശീയ അധ്യക്ഷന് അമിത് ഷായും സിദ്ധരാമയ്യയെയും കോണ്‍ഗ്രസിനെയും കര്‍ണാടകയില് നടന്ന റാലിയില് വിമര്‍ശിച്ചിരുന്നു. എന്നാല് മുന് മുഖ്യമന്ത്രിയും കരുത്തുറ്റ നേതാവുമായി യെദ്യൂരപ്പയ്‌ക്കെതിരായ അഴിമതി ആരോപണങ്ങള് ജനങ്ങള്‍ക്കിടയില് സജീവമാക്കി ഭരണം നിലനിര്‍ത്താനാണ് കോണ്‍ഗ്രസ് ശ്രമിക്കുക. അതോടൊപ്പം നിരവധി ജനക്ഷേമ പദ്ധതികളും സിദ്ധരാമയ്യ പ്രഖ്യാപിച്ചിട്ടുണ്ട്.\nbjp rss congress karnataka election india ബിജെപി ആര്‍എസ്എസ് കോണ്‍ഗ്രസ് കര്‍ണാടക തെരഞ്ഞെടുപ്പ്\nsiddaramiah dubs bjp rss people hindutva terrorists\nStory first published: Thursday, January 11, 2018, 17:32 [IST]


രണ്ട് നക്ഷത്രങ്ങള് കണ്ടുമുട്ടി – Varthamanam\nരണ്ട് നക്ഷത്രങ്ങള് കണ്ടുമുട്ടി\nനാരീശക്തി പുരസ്‌കാര ജേതാക്കളായ ഭാഗീരഥിയമ്മയും കാര്‍ത്ത്യായനിയമ്മയും കണ്ടുമുട്ടിയപ്പോള്\nകൊല്ലം: നാരീശക്തി പുരസ്‌കാര നേട്ടത്തിലൂടെ കേരളത്തിന്റെ അഭിമാനമായ അക്ഷരമുത്തശ്ശിമാര് ആദ്യമായി കണ്ടുമുട്ടി. രാഷ്ട്രപതിയില് നിന്ന് പുരസ്‌കാരം സ്വീകരിച്ചെത്തിയ കാര്‍ത്ത്യായനിയമ്മയാണ് ആലപ്പുഴയിലേക്കുള്ള യാത്രാമധ്യേ പ്രാക്കുളം നമ്പാളിയഴികത്ത് വീട്ടിലെത്തി ഭാഗീരഥിയമ്മയെ സന്ദര്‍ശിച്ചത്. പരസ്പരം കാണണമെന്നുള്ള ഇരുവരുടെയും ദീര്‍ഘനാളായുള്ള ആഗ്രഹമാണ് സഫലമായത്.\nഡല്‍ഹി വിശേഷങ്ങളും രാഷ്ട്രപതിയെയും പ്രധാനമന്ത്രിയെയും കണ്ടതിന്റെ ആഹ്ലാദവും കാര്‍ത്ത്യായനിയമ്മ പങ്കുവച്ചു. അവാര്‍ഡ് ഏറ്റുവാങ്ങാന് ഭാഗീരഥിയമ്മ കൂടെയുണ്ടായിരിക്കണമെന്ന് ആഗ്രഹിച്ചിരുന്നെന്നും അവര് പറഞ്ഞു. പ്രായത്തിന്റെ ബുദ്ധിമുട്ടുകള് മൂലം ഡല്‍ഹി സന്ദര്‍ശനം ഒഴിവാക്കിയ ഭാഗീരഥിയമ്മ അക്ഷരവഴിയിലെ തന്റെ കൂട്ടുകാരിയെ ആശ്ലേഷിച്ചും പാട്ടുപാടിയും സ്‌നേഹം പ്രകടിപ്പിച്ചു. തൊണ്ണൂറ്റിയാറും നൂറ്റിയഞ്ചും വയസുള്ള അമ്മമാര് കുട്ടികളെപ്പോലെ ഭാവി പഠനത്തെക്കുറിച്ച് സംസാരിച്ചത് കണ്ടുനിന്നവരില് ചിരിപടര്‍ത്തി.\nനേരത്തെ കൊല്ലം കലക്‌ട്രേറ്റിലെത്തി തന്റെ പുരസ്‌കാര യാത്രയുടെ ഏകോപനം നടത്തിയ ജില്ലാ കലക്ടര് ബി അബ്ദുല് നാസറിനെ കാര്‍ത്ത്യായനിയമ്മ സന്ദര്‍ശിച്ചു. കലക്ടര് പൊന്നാടയണിയിച്ച് പുരസ്‌കാര ജേതാവിനെ ആദരിച്ചു. സ്‌നേഹ സമ്മാനമായി തന്റെ കൈയ്യില് കരുതിയ ഷാള് കലക്ടറുടെ കഴുത്തിലണിയിച്ച് അവര് കലക്‌ട്രേറ്റിന്റെ പടികള് ഇറങ്ങി. സാക്ഷരതാ മിഷന് ജില്ലാ കോ-ഓര്‍ഡിനേറ്റര് സി കെ പ്രദീപ്കുമാര്, സാക്ഷരതാ പരിശീലക സതി തുടങ്ങിയവരും ഒപ്പമുണ്ടായിരുന്നു.


ജമാല് ഖശോഗി വധം; സൗദിയെ തൊടാതെ അമേരിക്ക\nസൗദിക്കെതിരെ നീങ്ങിയാല്, അമേരിക്കയില് നിന്നും വാങ്ങുന്ന കോടാനുകോടി ഡോളറിന്റെ കച്ചവടം റഷ്യയും ചൈനയും കൊണ്ട് പോകുമെന്നും ട്രംപ് പറഞ്ഞു\n21 Nov, 2018 at 09:03 PM\nമാധ്യമപ്രവര്‍ത്തകന് ജമാല് ഖഷോഗി കൊലപാതകത്തില് സൗദിയെ സംരക്ഷിച്ച് അമേരിക്കന് പ്രസിഡന്റ് ഡൊണള്‍ഡ് ട്രംപ്. നല്ല സുഹൃത്തായി സൗദിക്കൊപ്പം നില്‍ക്കും. സൗദിക്കെതിരെ ഉപരോധം ഏര്‍പ്പെടുത്തിയാല് എണ്ണവില കുത്തനെ കൂട്ടി സമ്പദ്ഘടനക്ക് തിരിച്ചടിയുണ്ടാക്കുമെന്നും ട്രംപ് മുന്നറിയിപ്പ് നല്‍കി.\nസൗദിക്കെതിരെ നീങ്ങിയാല് എണ്ണവില കുത്തനെ കൂടും. വില മിതമാണിപ്പോള്. അതിനവര് സഹായിച്ചിട്ടുണ്ട്. ഇനിയും കുറയാനാണ് ആഗ്രഹിക്കുന്നത്. അമേരിക്കയെ വലുതാക്കുകയാണ് എന്റെ ലക്ഷ്യം. സൗദിക്കെതിരെ നിലവില് നീങ്ങുന്നത് മണ്ടത്തരമാണ്. അങ്ങിനെ നീങ്ങിയാല് സൗദി വാങ്ങുന്ന കോടാനുകോടി ഡോളറിന്റെ കച്ചവടം റഷ്യയും ചൈനയും കൊണ്ട് പോകുമെന്നും ട്രംപ് പറഞ്ഞു.\nബില്യണ് കണക്കിന് ഡോളറിന്റെ ആയുധങ്ങള് വാങ്ങുന്നുണ്ട് സൗദി. നിങ്ങളുമായി കച്ചവടത്തിനില്ല എന്നു പറഞ്ഞാല്, അവര് റഷ്യയേയും ചൈനയേയും സമീപിക്കും. ചൈനക്കെതിരെ ഞങ്ങള് നീങ്ങുന്നതിനാല് അവരത് വാങ്ങുകയും ചെയ്യും. അതു കൊണ്ട് കാര്യങ്ങള് ഇതുപോലെ തന്നെ പോകട്ടെയെന്നും ട്രംപ് പറഞ്ഞു.\nജമാല് ഖശോഗിയെ കൊല്ലാന് ഉത്തരവിട്ടത് സൗദി കിരീടാവകാശിയാണെന്ന സി.ഐ.എ റിപ്പോര്‍ട്ട് ഈയിടെ പുറത്ത് വന്നിരുന്നു. എന്നാല് ഇറാനെതിരെ നീങ്ങുന്ന സാഹചര്യത്തില് സൗദിക്കൊപ്പം നല്ല സുഹൃത്തായി നില്‍ക്കുമെന്നും ട്രംപ് പറഞ്ഞു.\nDonald J. TrumpSaudijamal kashoggijamal kashoggi murder\nഅവശ്യസാധനങ്ങളുമായി അമേരിക്കയുടെ വിമാനങ്ങള് വെനസ്വേലയിലേക്ക്; എതിര്‍ത്ത് മദുറോ